ആയുഷ്കാല സമ്പാദ്യം കൊണ്ടു ഇരുവരും ചെയ്തത്|Library| Success Story| Tips\n‘ഈ പണം എന്തു ചെയ്യണം?’; നാട്ടുകാർക്ക് അറിവൊരുക്കിയ ആ ഉത്തരം ഇതാ !\nഎസ്.പി.ശരത് April 14, 2019 12:39 PM IST\nരവി പ്രകാശും ഭാര്യ ശ്രീലതയും മകൾ ആർദ്രയും ഗ്രന്ഥപ്പുരയിൽ. ചിത്രം: ഫഹദ് മുനീർ\nആറുവർഷത്തെ ശമ്പളം കുടിശിക തീർത്ത് ഒരുമിച്ചു കയ്യിൽ കിട്ടിയപ്പോൾ ശ്രീലത ഭർത്താവ് രവി പ്രകാശിനോടു ചോദിച്ചു, ‘ഈ പണം എന്തുചെയ്യണം?’ കാലങ്ങളോളം ഹൃദയത്തിൽ കുടിശികയായി കിടന്നൊരു സ്വപ്നം പലിശ സഹിതം വീട്ടാനുള്ള തയാറെടുപ്പിലായിരുന്നു രവി. നാട്ടുകാർക്കായി ഒരു ലൈബ്രറി. ഇരിക്കാനും വായിക്കാനും ചർച്ച നടത്താനുമുള്ള ഒരിടം. സമീപത്തു നീന്തിക്കുളിക്കാൻ ഒരു കുളം.\nആയുഷ്കാലമത്രയും സ്വരുക്കൂട്ടിയ പണവും പുസ്തകങ്ങളും രവി നീക്കിവച്ചത് ആ സ്വപ്നത്തിനായാണ്. അതിലേക്കു തന്റെ പണം ശ്രീലതയും സമ്മാനിച്ചു. അങ്ങനെ തൃശൂർ കയ്പമംഗലം പെരിഞ്ഞനത്ത് ‘ഗ്രന്ഥപ്പുര’ പിറന്നു.\nകൊടുങ്ങല്ലൂരിൽ അഭിഭാഷകനാണു പുളിഞ്ചുവട് നികുഞ്ജത്തിൽ കെ.പി. രവി പ്രകാശ്. പെരിഞ്ഞനം ആർഎംവി എച്ച്എസ്എസിലെ അധ്യാപികയായ ഭാര്യ പി.ശ്രീലതയ്ക്ക് ശമ്പളം ഒരുമിച്ചു കിട്ടിയതു2വർഷം മുൻപ്. നാട്ടുകാർക്ക് ഉപകാരമുള്ള എന്തെങ്കിലും ചെയ്യണമെന്ന ആഗ്രഹത്തിൽ നിന്നാണു നാട്ടുവായനക്കൂട്ടമെന്ന ആശയത്തിന്റെ പിറവി. വീടിനടുത്തു കാടുമൂടിക്കിടന്ന 24 സെന്റ് സ്ഥലം വാങ്ങി. അതിൽ ഇടിഞ്ഞുപൊളിഞ്ഞ ഒരു പഴയവീടും മാലിന്യം കുമിഞ്ഞുകൂടിയ ഒരു കുളവും. വീടു നന്നാക്കി വായനശാലയാക്ക‍ാനായിരുന്നു ആദ്യശ്രമം. എന്നാൽ, ഒരുവശം ഇടിഞ്ഞുവീണതോടെ പൊളിച്ചു പണിയാൻ നിശ്ചയിച്ചു.\nഎട്ടര ലക്ഷം രൂപ മുടക്കി 650 ചതുരശ്രയടിയിൽ പുതിയ കെട്ടിടം നിർമിച്ചു. 30 വർഷം കൊണ്ടു സമാഹരിച്ച മൂവായിരത്തിലേറെ പുസ്തകങ്ങളെ 11 അലമാരകളിലാക്കി രവി പ്രകാശ് അടുക്കി. മാലിന്യം നിറഞ്ഞ കുളം മൂന്നുദിവസം കൊണ്ടു വൃത്തിയാക്കി. നാലുചുറ്റിനും പടവുകൾ കെട്ടിത്തിരിച്ചു. കുളത്തിനു മാത്രം നാലരലക്ഷം രൂപ ചെലവായി. ആരിൽ നിന്നും പണം വാങ്ങിയില്ല, എല്ലാവരിൽ നിന്നും സഹകരണം മാത്രം തേടി. ചുറ്റുവട്ടത്തുള്ള സ്ത്രീകൾ ഊഴമിട്ട് വൈകുന്നേരങ്ങളിൽ ഗ്രന്ഥപ്പുര തുറക്കാനെത്തും. ആർക്കും പുസ്തകങ്ങളെടുത്തു വായിക്കാം. കുളത്തിന്റെ പടവുകളിലിരുന്നു ചർച്ചകൾ നടത്താം.\nഅവധിക്കാലമായതിനാൽ രാവിലെയും വൈകിട്ടും കുളിക്കാനെത്തുന്നവരുടെ തിരക്കു വേറെ. ഈ സൗകര്യങ്ങളെല്ലാം ഒരുക്കിയ രവി പ്രകാശും ശ്രീലതയുമോ? ഗ്രന്ഥപ്പുരയുടെ പരിപാലനത്തിനായി ഒരു കമ്മിറ്റിയെ ചുമതലപ്പെടുത്തിയ ശേഷം ഇരുവരും സംതൃപ്തിയോടെ പിന്നിലേക്കു മാറി. ദിവസവും വൈകിട്ട് അവർ ഗ്രന്ഥപ്പുരയിലെത്തും, വായിക്കാനും വർത്തമാനം പറയാനും.


Instant response on Thailand cave incident | എങ്ങനെയാണ് ആ കുട്ടികൾ നാലര കിലോമീറ്റർ ഉള്ളിലേക്ക് കയറിപ്പോയത്? എങ്ങനെയാണ് ഒരു പോറൽ പോലും ഏൽക്കാതെ അവരെ രക്ഷിച്ചെടുത്തത്? നിങ്ങളുടെ കുട്ടികൾക്കു നീന്തൽ അറിയാമോ എന്ന് ഓർത്തുകൊണ്ട് വേണം 13 പേരുടെ ജീവൻ മടക്കി കിട്ടിയതിനെക്കുറിച്ച് ആശ്വസിക്കാൻ .. ഇൻസ്റ്റന്റ് റസ്‌പോൺസ് - MarunadanMalayali.com\nഎങ്ങനെയാണ് ആ കുട്ടികൾ നാലര കിലോമീറ്റർ ഉള്ളിലേക്ക് കയറിപ്പോയത്? എങ്ങനെയാണ് ഒരു പോറൽ പോലും ഏൽക്കാതെ അവരെ രക്ഷിച്ചെടുത്തത്? നിങ്ങളുടെ കുട്ടികൾക്കു നീന്തൽ അറിയാമോ എന്ന് ഓർത്തുകൊണ്ട് വേണം 13 പേരുടെ ജീവൻ മടക്കി കിട്ടിയതിനെക്കുറിച്ച് ആശ്വസിക്കാൻ .. ഇൻസ്റ്റന്റ് റസ്‌പോൺസ്\nJuly 11, 2018 | 03:03 PM IST | Permalink\nലോകത്തെ ഒന്നിപ്പിക്കുകയും ഭിന്നിപ്പിക്കുകയും ചെയ്യുന്ന പ്രക്രിയകൾ വളരെ കുറച്ചുമാത്രമാണുള്ളത്. ലോകത്തെ ഒരുമിപ്പിച്ചുനിർത്താൻ ഫുട്‌ബോളിനും ഒളിമ്പിക്‌സിനുമൊക്കെ കഴിയുന്നത് അതുകൊണ്ടുതന്നെയാണ്. ലോകകപ്പ് ഫുട്‌ബോൾ നടക്കുമ്പോൾ എല്ലാവരും അതുനടക്കുന്ന രാജ്യത്തേക്ക് ഉറ്റുനോക്കിയിരിക്കും. സെനഗൽ എന്ന രാജ്യം ഉണ്ടെന്ന് ലോകകപ്പ് ഫുട്‌ബോൾ ഇല്ലായിരുന്നുവെങ്കിൽ മലയാളികൾ ഒരുപക്ഷേ അറിയുമായിരുന്നില്ല. അതുപോലെ തന്നെയാണ് ഭിന്നിപ്പിക്കലുകളും. യുദ്ധങ്ങൾ നടക്കുമ്പോൾ ലോകം ഒന്നിച്ച് ഏകാന്തതയോടെ നോക്കിയിരിക്കുന്നത് അതിൽ കൊല്ലപ്പെടുന്ന സാധാരണക്കാരന്റെ വൃഥകൾ സ്വന്തം നെഞ്ചിലേറ്റിയാണ്. അത്തരമൊരു ഒരുമയുടെയും പ്രാർത്ഥനയുടെയും ഐക്യത്തിന്റെയും സന്ദർഭമാണ് കഴിഞ്ഞ 15 നാളുകൾ ഒരുക്കിയത്. തായ്‌ലൻഡിലെ ചിയാങ്‌റായി പ്രവിശ്യയിലെ ഗുഹയിൽ 12 യുവ ഫുട്‌ബോൾ താരങ്ങളും അവരുടെ ബുദ്ധസന്ന്യാസിയായ പരിശീലകനും എങ്ങനെ നാലരകിലോമീറ്റർ ഉള്ളിലേക്ക് കടന്നുവെന്നാണ് എല്ലാവരും ആദ്യം കൗതുകത്തോടെ നോക്കിയത്. പിന്നീട് ഒമ്പത് ദിവസത്തിന് ശേഷം അവർ ജീവിച്ചിരിപ്പുണ്ടെന്ന് മനസ്സിലായപ്പോൾ, ലോകം ഒന്നടങ്കം അവർക്കായി പ്രാർത്ഥിക്കുകയായിരുന്നു.\nഈ കൂട്ടായ്മയിൽ ജാതി-മതഭേദങ്ങളൊന്നും പ്രശ്‌നമായില്ല. മതമില്ലാത്തവരും ദൈവത്തിൽ വിശ്വാസമില്ലാത്തവരും പ്രകൃതിയോട് പ്രാർത്ഥിച്ചു: ദൈവമേ അല്ലെങ്കിൽ പ്രകൃതിയെ...ആ കുഞ്ഞുങ്ങൾ സുരക്ഷിതമായി തിരിച്ചുവരണേയെന്ന്. ഗുഹയിലെ ദുർഘടമായ പാതയും വെള്ളക്കെട്ടും, ഇരുട്ടുമൊക്കെ മൂലം നീന്തലറിയാത്ത കുഞ്ഞുങ്ങളെ എങ്ങനെ രക്ഷിക്കുമെന്നതായിരുന്നു ആദ്യ ചോദ്യം. അതിന് നാലുമാസമെങ്കിലും എടുക്കുമെന്നാണ് ആദ്യം കേട്ടത്. ലോകമെമ്പാടുമുള്ള വിദഗ്ധരാണ് അവരെ രക്ഷിക്കാനെത്തിയത്. ആദ്യഘട്ടത്തിൽ ഏവരും കരുതിയത് അവർ ഒരിക്കലും രക്ഷപ്പെടില്ലെന്നായിരുന്നു. എന്നാൽ, ഒമ്പതാം ദിവസം ബ്രിട്ടീഷ് ഗവേഷകരാണ് ഒരുടോർച്ച് വെട്ടത്തിൽ ആ കുട്ടികളുടെ മുഖം വീണ്ടും ലോകത്തെ കാണിക്കുന്നത്. ദുർഘടമായ ആ നാലരകിലോമീറ്റർ താണ്ടി എങ്ങനെ കുട്ടികളെ പുറത്തെത്തിക്കും എന്നായി വിദഗ്ധരുടെ ആലോചന. ഏതായാലും ഒടുവിൽ പ്രാർത്ഥനകൾ സഫലമാക്കി ദൗത്യം വിജയകരമായി പൂർത്തിയാക്കി.\nഎങ്ങനെയാണ് അവർ നാലര കിലോമീറ്റർ ഉള്ളിലേക്ക് കടന്നത്?\nപലർക്കും അറിയില്ല എങ്ങനെയാണ് കുട്ടികളും കോച്ചും നാലര കിലോമീറ്റർ ഉള്ളിലേക്ക് കടന്നതെന്ന്? ലോകത്തിലെ എറ്റവുമധികം ഗുഹാമുഖങ്ങളുള്ള പ്രദേശങ്ങളിലൊന്നാണ് ചിയാങ്മായിയും, ചിയാങ് റായിയും. ചിയാങ് റായിയിൽ ഇന്നും ഒരുകിലോമീറ്ററും രണ്ടുകിലോമീറ്ററും ദൂരമുള്ള ഗുഹകളിൽ വിനോദ സഞ്ചാരികൾക്ക് പ്രവേശനമുണ്ട്. 200 മീറ്റർ ഉള്ളിലേക്ക് പോയാൽ ശ്വാസതടസ്സമുണ്ടാകുന്നതുകൊണ്ട് ഗൈഡുമാർ തന്നെ ഓക്‌സിജൻ അടക്കമുള്ള സംവിധാനങ്ങൾ എത്തിച്ചുകൊടുക്കുന്നു. കുട്ടികൾക്ക് ഇത്തരം പര്യവേക്ഷണങ്ങൾ ഇഷ്ടമായതുകൊണ്ട് മൈതാനത്തെ പരിശീലനം കഴിഞ്ഞ ഇടവേളയിൽ ചെറിയൊരു യാത്ര ഗുഹാമുഖത്തേക്ക് ..അതാണ് പരിശീലകൻ ലക്ഷ്യമിട്ടത്. 500 മീറ്റർ ഉള്ളിലേക്ക് കടക്കുമ്പോൾ ഗുഹാമുഖം വലുതാവുകയും അവിടെയൊരു പാറയും ചെറിയ നദിയും കാണാൻ കഴിയുന്നു. അവിടെയിരുന്ന് കാഴ്ചകൾ കണ്ട് രസിക്കാൻ പോയതായിരുന്നു അവർ. പെട്ടെന്ന് മഴ പെയ്യുകയും അത് പേമാരിയായി മാറുകയും ചെയ്തതോടെ വെള്ളപ്പൊക്കമുണ്ടാവുകയും അവർ കൂടുതൽ ഉയർന്ന പ്രദേശം തേടി മുന്നോട്ട് പോവുകയുമാണ് ഉണ്ടായത്. ജീവൻ രക്ഷിക്കാൻ വേണ്ടിയുള്ള ആ നുഴഞ്ഞുകയറ്റമാണ് അവരെ നാലര കിലോമീറ്റർ ഉള്ളിലെത്തിച്ചത്. അവിടെ നിന്ന് തിരിച്ചുള്ള മടക്കമാകട്ടെ ദുഷ്‌കരം. എന്നാൽ അവരെ പ്രകൃതി കാത്തു. 200 മീറ്റർ അപ്പുറത്തേക്ക് പ്രാണവായു ഇല്ലാത്ത സാഹചര്യമുണ്ടെങ്കിലും സന്നാഹങ്ങളൊന്നുമില്ലാതെ കൂട്ടായ്മയോടെ എല്ലാം അവർ പട്ടിണി കിടന്ന് അതിജീവിച്ചു.\nഅതിസാഹസികമായാണ് രക്ഷാപ്രവർത്തകർ അവരുടെ അടുത്തേക്ക് എത്താൻ വഴികളൊരുക്കിയത്. ആദ്യ ദിവസങ്ങളിൽ തന്നെ അവർക്ക് ഭക്ഷണവും വെള്ളവും ഓക്‌സിജനും നൽകിയിരുന്നു. പിന്നീട് ഓരോരുത്തരെയായി പുറത്തെത്തിക്കാൻ ശ്രമിക്കുന്നതിനിടെ ഒരു രക്ഷാപ്രവർത്തകന്റെ ജീവനും നഷ്ടപ്പെട്ടു. മനുഷ്യജീവന് ഇത്രയേ വിലയുള്ളുവെന്നും ഏതുനിമിഷവും ദുരന്തങ്ങൾ നമ്മെ തേടിയെത്താമെന്നുമുള്ള പാഠമാണ് ഈ സംഭവം നമുക്ക് തരുന്നത്. ഇതൊക്കെ അറിയാമായിരുന്നിട്ടും നമ്മൾ പരസ്പരം തല്ലിയും കലഹിച്ചും നാളുകൾ നീക്കുന്നു. ദുരന്തങ്ങൾ എല്ലായ്‌പ്പോഴും നമ്മെ കാത്തിരിക്കുന്നുണ്ട്. പല രൂപത്തിൽ. ഭൂകമ്പമായോ, അഗ്നിപർവത സ്‌ഫോടനമായോ പേമാരിയോ കൊടുങ്കാറ്റോ ഒക്കെയായി. അവിടെ സമ്പന്നനും പാവപ്പെട്ടവനും തമ്മിലോ, അറിവുള്ളവനും അറിവില്ലാത്തവനും തമ്മിലോ ഭേദമില്ല. എല്ലാവരും അന്നത്തിന് വേണ്ടി കരയും, ജീവന് വേണ്ടി യാചിക്കും, അഭയത്തിന് വേണ്ടി യാചിക്കും. എല്ലാവരും ഒന്നാകുന്ന ഒരു മനുഷ്യനാകുന്ന അപൂർവ നിമിഷം.\nഇത്തരമൊരു മഹാദുരന്തം നൽകുന്ന അടയാളത്തിൽ നിന്ന് നമുക്കുമുണ്ട് ഏറെ പഠിക്കാൻ. മതത്തിന്റെയും ജാതിയുടെയും പേരിൽ തമ്മിത്തല്ലാതെ നമ്മുടെ കുട്ടികളിൽ എത്ര പേർക്ക് നീന്തലറിയാം എന്നെങ്കിലും പഠിക്കാം. ഒരുമനുഷ്യന് ഈ ലോകത്ത് അതിജീവിക്കാൻ വേണ്ട പ്രാഥമിക അറിവുകളിൽ ഒന്നാണ് നീന്തൽ. തീരപ്രദേശത്ത് ജീവിക്കുന്നവർക്ക് നീന്തൽ അവരുടെ ജീവിതചര്യയായി മാറുമ്പോൾ, നഗരപ്രദേശങ്ങളിൽ താമസിക്കുന്നവർക്ക് നീന്താൻ പോയിട്ട് നടക്കാൻ പോലും അറിയില്ലെന്ന് വരുന്നു. ഒരുപക്ഷേ കേരളത്തിൽ റോഡപകടങ്ങളിൽ ദിവസും മരിക്കുന്ന കുഞ്ഞുങ്ങളുടെ എണ്ണത്തേക്കാൾ വെള്ളത്തിൽ മുങ്ങി മരിക്കുന്നവരുടെ എണ്ണമാണ് കൂടുതൽ. പാറമടകളിലും നദികളിലും മുങ്ങി നിരവധി പേർ മരിക്കുന്നു.\nനമ്മൾ നമ്മുടെ കുട്ടികളെ ആദ്യം പരിശീലിപ്പിക്കേണ്ടത് നീന്തലാണ്. സ്‌കൂളുകളിൽ നീന്തൽ പരിശീലനം നിർബന്ധമാക്കണം. ഓരോ മാതാപിതാക്കളും അവരുടെ കുട്ടികൾ നീന്തൽ പഠിക്കുന്നുവെന്ന് ഉറപ്പാക്കണം. തായ്‌ലൻഡിലെ ഗുഹാമുഖത്ത് നിന്ന് മലയാളി പഠിക്കേണ്ട പ്രാഥമികപാഠവും ഇതുതന്നെയാണ്. എല്ലാ കുട്ടികളും നീന്തൽ പരിശീലിക്കുക.


Kerala Orthodox church 'sex-for-silence' row: Priest to surrender before court ; കുമ്പസാര പീഡനം: അറസ്റ്റ് ഭയന്ന് വൈദികര് ഇന്ന് കീഴടങ്ങിയേക്കും\nKerala Orthodox Church Sex For Silence Row Priest To Surrender Before Court\nകുമ്പസാരക്കൂട്ടില് യുവതിക്ക് 'പാപലോകം' കാണിച്ച വൈദികന് കീഴടങ്ങി; മറ്റ് പ്രതികളെ തേടി പൊലീസ്\nയുവതിയുടെ ഇടവകയിലെ വൈദികനായിരുന്ന ഇയാളോടാണ് യുവതി ആദ്യമായി കുമ്പസാരം നടത്തിയത്\nJuly 12, 2018 02:07:27 pm\nകൊച്ചി: കുമ്പസാര രഹസ്യം വെളിപ്പെടുത്തുമെന്ന് ഭീഷണിപ്പെടുത്തി വീട്ടമ്മയെ ബലാത്സംഗം ചെയ്ത കേസില് ഓര്‍ത്തഡോക്സ് സഭയിലെ ഒരു വൈദികന് കീഴടങ്ങി. ബലാത്സംഗ കേസിലെ രണ്ടാം പ്രതി ഫാ. ജോബ് മാത്യു ആണ് കീഴടങ്ങിയത്. ബന്ധുവീട്ടിലെത്തിയ ഇദ്ദേഹം കൊല്ലം ഡിവൈഎസ്പി ജോബി ചെറിയാനെ വിവരം അറിയിച്ച് കീഴടങ്ങുകയായിരുന്നു. തുടര്‍ന്ന് വൈദികന്റെ അറസ്റ്റ് രേഖപ്പെടുത്തി. യുവതിയുടെ ഇടവകയിലെ വികാരിയായിരുന്ന ഇയാളോടാണ് യുവതി ആദ്യമായി കുമ്പസാരം നടത്തിയത്.\n2009 ല് ഫാ. ജോബ് മാത്യുവിന് മുമ്പിലാണ് യുവതി കുമ്പസാരം നടത്തിയിരുന്നത്. എന്നാല് കുമ്പസാര രഹസ്യം പുറത്തറിയിക്കുമെന്ന് ഭീഷണിപ്പെടുത്തി ഫാ. ജോബ് മാത്യു യുവതിയെ നിരവധി തവണ ലൈംഗികമായി പീഡിപ്പിച്ചു. 2012 വരെ പീഡനം തുടര്‍ന്നു.\nതുടര്‍ന്ന് ഇക്കാര്യം ജോബ് മാത്യു മറ്റ് വൈദികരോട് പങ്കുവെക്കുകയായിരുന്നു. ഇതേത്തുടര്‍ന്ന് ഇവരും കുമ്പസാര രഹസ്യവും, ഫാ. ജോബുമായുള്ള ലൈംഗിക ബന്ധവും പരസ്യമാക്കുമെന്ന് ഭീഷണിപ്പെടുത്തി പീഡിപ്പിച്ചെന്നുമാണ് യുവതി പൊലീസിന് മൊഴി നല്‍കിയത്.\nമറ്റ് വൈദികര്‍ക്കായുളള തിരച്ചില് പൊലീസ് ഊര്‍ജിതമാക്കിയിട്ടുണ്ട്. ഒന്നാം പ്രതിഫാ. സോണി വര്‍ഗീസും അന്വേഷണ സംഘത്തിനോ കോടതിക്കോ മുമ്പില് കീഴടങ്ങിയേക്കും അഭിഭാഷകരുടെ നിയമോപദേശം തേടിയാണ് വൈദികര് കീഴടങ്ങാന് തീരുമാനിച്ചത്.\nമുന്‍കൂര് ജാമ്യം തേടി വൈദികര് സമര്‍പ്പിച്ച ഹര്‍ജി ഹൈക്കോടതി ഇന്നലെ തള്ളിയിരുന്നു.\nകേസിൽ വൈദികർക്കെതിരെ രൂക്ഷവിമർശനമാണ് ഹൈക്കോടതി ഇന്നലെ ഉന്നയിച്ചത്. ഓർത്തഡോക്സ് വൈദികര് വേട്ടമൃഗങ്ങളെ പോലെ പെരുമാറിയെന്നായിരുന്നു കോടതിയുടെ നിരീക്ഷണം. വൈദികർ നൽകിയ മുൻകൂർ ജാമ്യാപേക്ഷകൾ തള്ളിക്കൊണ്ടായിരുന്നു ഹൈക്കോടതിയുടെ വിമർശനം. യുവതിയുടെ മതവിശ്വാസം ദുരുപയോഗം ചെയ്യുകയാണ് വൈദികര് ചെയ്തതെന്നും കോടതി വ്യക്തമാക്കി. വീട്ടമ്മയുടെ മൊഴി തള്ളിക്കളയാനാകില്ലെന്നും ഹൈക്കോടതി അറിയിച്ചു.\nകോഴഞ്ചേരി തെക്കേമല മണ്ണിൽ ഫാ.ജോൺസൺ വി.മാത്യു, ഡൽഹി ഭദ്രാസനത്തിലെ ഫാ. ജെയ്സ് കെ.ജോർജ്, ഫാ.സോണി വർഗീസ്, ഫാ.ജോബ് മാത്യു എന്നിവരുടെ ഹർജികളാണ് തള്ളിയത്. അന്വേഷണ ഉദ്യോഗസ്ഥർക്ക് അറസ്റ്റും മറ്റ് നടപടികളുമായി മുന്നോട്ട് പോകാമെന്നും കോടതി പറഞ്ഞു. കേസ് ഡയറി വിശദമായി പരിശോധിച്ചതിന് ശേഷമാണ് പ്രതികളെ അറസ്റ്റു ചെയ്യാൻ ആവശ്യമായ വസ്തുതകൾ ഉണ്ടെന്ന് മനസ്സിലാക്കിയത്.\nകോടതിയുടെ മാനദണ്ഡങ്ങൾ പ്രതികളുടെ ആവശ്യങ്ങൾക്ക് എതിരാണെന്നും കോടതി നിരീക്ഷിച്ചു. മാനഭംഗം, സ്ത്രീത്വത്തെ അപമാനിക്കൽ എന്നീ ജാമ്യമില്ലാ വകുപ്പുകൾ പ്രകാരമാണ് വൈദികര്‍ക്കെതിരെ ക്രൈംബ്രാഞ്ച് കേസ് എടുത്തിരിക്കുന്നത്.\nTags: Priest, rape\nഅസമിലും വിഷമത്സ്യ വേട്ട: ആന്ധ്രപ്രദേശില് നിന്നുളള ഇറക്കുമതി നിരോധിച്ചു\nഅഭിമന്യു വധക്കേസില് രണ്ട് എസ്‌ഡിപിഐ പ്രവര്‍ത്തകരെ കൂടി കസ്റ്റഡിയിലെടുത്തു


അമ്മയുടെ പിണക്കം - Weird Mallu\nPosted on September 14, 2018 October 7, 2018 by Jithin Sajeev\nഅന്നും ഞാൻ വൈകിയെത്തി. പള്ളിയിൽ അമ്മുമ്മയുടെ കല്ലറ കാണാൻ ഞാനും അമ്മയും എല്ലാ കൊല്ലവും വരുമെങ്കിലും ഒരിക്കൽ പോലും ഞാൻ സമയത്തു എത്തിയിട്ടില്ല. ഇപ്രാവശ്യവും അമ്മ വളരെ നേരത്തെ അവിടെ എത്തിയിരുന്നു. ഓടി കിതച്ചെത്തിയ എന്നെ കണ്ടിട്ടും, ഒന്ന് അനങ്ങുക പോലും ചെയ്യാതെ അമ്മ അമ്മുമ്മയുടെ കല്ലറക്കടുത്തു തല തിരിച്ചിരിക്കുകയായിരുന്നു. അമ്മ ദേഷ്യത്തിലാണെന്ന് കണ്ട ഞാൻ അമ്മുമ്മയുടെ കല്ലറയോട് ഉറക്കെ സംസാരിക്കാൻ തുടങ്ങി\n“അമ്മുമ്മ, സുഖല്ലേ, ഞാൻ ഇന്നും വൈകിന്നേ. ‘അമ്മ ഇങ്ങോട്ടു നേരത്തെ പൊന്നില്ലേ എന്നെ എണീപ്പിക്കാൻ പോലും ആരും ഉണ്ടായില്ല. തന്നത്താൻ എഴുന്നേറ്റ് ഭക്ഷണം ഒക്കെ കഴിച്ചിട്ട് വന്നപ്പോൾ സമയം വൈകിയതാ. അമ്മ കുറച്ച വൈകി ഇറങ്ങിയാൽ ഞാൻ കൃത്യ സമയത്ത് എത്തിയേനെ.”\nഇതും പറഞ്ഞു ഞാൻ അമ്മയെ നോക്കി. ഒരു കൂസലും ഇല്ലാതെ അമ്മ അനങ്ങാതെ എങ്ങോട്ടോ നോക്കി ഇരിക്കുന്നു. അമ്മയെ കേൾപ്പിക്കാൻ ഞാൻ എന്റെ ശബ്ദം കൂട്ടി.\n“അമ്മുമ്മക്കറിയില്ലേ അമ്മ ഇല്ലേൽ നമ്മുടെ വീട്ടിൽ ഒന്നും നടക്കില്ലെന്ന്. രാവിലെ മുതൽ രാത്രി വരെ ഭക്ഷണം, വീട് വൃത്തിയാക്കൽ, ഷൂസ്, ഷോപ്പിംഗ്, ഡ്രസ്സ് കഴുകുന്നത്, തേക്കുന്നത്, വീട് വൃത്തിയാക്കുന്നത്. ഹോ.. എന്തൊക്കെയാ ചെയ്യണേ. എന്നിട്ട് ഇന്നേ വരെ ഒരു പരാതി പറഞ്ഞിട്ടുണ്ടോ. എന്നിട്ട് എന്തെങ്കിലും ഒരു കാര്യം അമ്മേടെ ഭാഗത്തുന്ന അച്ഛൻ മുതൽ രണ്ടു വയസ്സുള്ള നമ്മുടെ അമ്മുക്കുട്ടി വരെ അമ്മേനെ ചീത്ത പറയും. അതൊന്നും മറക്കാൻ പറ്റില്ല അമ്മുമ്മേ. മറക്കാൻ പറ്റില്ല. ഞാൻ ഒരു കാര്യം പറഞ്ഞേക്കാട്ടോ. എനിക്ക് ആരെക്കാളും ഈ ലോകത്തു ഇഷ്ടം അമ്മേനെയാ. അതത്രേയുള്ളൂ.”\nഇത് കേട്ടിട്ടും അമ്മ പാറ പോലെ അവിടെ ഇരിക്കുകയാണ്. സംഗതി വിഷയം വലുതാണെന്ന് കണ്ടപ്പോൾ. അമ്മുമ്മയുടെ കല്ലറയോട് ആംഗ്യത്തിൽ വിട പറഞ്ഞു ഞാൻ അമ്മയുടെ അടുത്തു ചെന്നു. എന്നിട്ട് പതിഞ്ഞ ശബ്ദത്തിൽ പറയാൻ തുടങ്ങി.\n“അമ്മെ, എന്നോട് ക്ഷമിക്ക്, പെട്ടെന്ന് അമ്മ വീട്ടിൽ ഇല്ലാതായപ്പോൾ ഞാൻ വൈകിയതാ. എനിക്കറിയാം, ‘അമ്മ എപ്പോഴും പറയാറുള്ള കാര്യം. എനിക്ക് ഉത്തരവാദിത്വം വേണം, സമയനിഷ്ഠ വേണം. അമ്മയാണേ സത്യം അമ്മ, ഞാൻ ഇനി നന്നാവും. എല്ലാം കൃത്യമായി ചെയ്തോളാം. പ്ളീസ് പിണക്കം വിടമ്മ. ഒന്ന് സംസാരിക്ക്. എനിക്ക് ആ ശബ്ദം കേൾക്കാതെ പ്രാന്ത് പിടിക്കുന്നു. ‘അമ്മ ഇങ്ങനെ ഇരുന്നാൽ വീട്ടിൽ അച്ഛനും, ചേച്ചിക്കും അമ്മുക്കുട്ടിക്കും എല്ലാം സങ്കടം ആവും”\nപറഞ്ഞു കൊണ്ടിരിക്കെ ഞാൻ വികാരാധീനനായി. കണ്ണിൽ നിന്ന് കണ്ണീരു പൊഴിയാൻ തുടങ്ങി. എന്നിട്ടും ഒന്ന് തിരിഞ്ഞു പോലും നോക്കാതെ ഇരിക്കുന്ന അമ്മയെ കണ്ടപ്പോൾ എന്റെ ഹൃദയം വിങ്ങി പൊട്ടി.\nകുറച്ചു നിമിഷങ്ങൾ കഴിഞ്ഞു ഞാൻ കണ്ണീരു തുടച്ചു അമ്മയോട് പറഞ്ഞു. “ശെരി അമ്മ. ‘അമ്മ കുറച്ച കഴിഞ്ഞു വാ. ഞാൻ ഇപ്പോൾ പോകുന്നു.” അത് പറഞ്ഞു ഞാൻ തിരിഞ്ഞു നടന്നു. കണ്ണിൽ നിന്നും അപ്പോഴും ചെറു കണ്ണീർ തുള്ളികൾ പൊഴിയുന്നുണ്ടായിരുന്നു. ഇതെല്ലം കണ്ടു വികാരിയച്ചൻ നടന്നു വന്നു. എന്നെയും എന്റെ പിന്നിലും നോക്കി ഒന്നുമറിയാതെ അദ്ദേഹം പകച്ചു നിന്നു. അദ്ദേഹത്തിന്റെ സംശയങ്ങൾ മാറ്റാനായി ഞാൻ പറഞ്ഞു.\n“കല്ല് പോലെ ഇരുന്നാലും അമ്മയല്ലേ അച്ഛാ. എനിക്ക് മിണ്ടിയല്ലേ പറ്റു.”\nഅച്ഛൻ അത് കേട്ട് എല്ലാം മനസ്സിലായ പോലെ ഒരു നോട്ടം നോക്കി തലയാട്ടി. അപ്പോൾ ഞാൻ വിഷമത്തിനിടയിലും ഒരു ചിരി തൂകി. എന്നിട്ട് പിന്നിലേക്ക് നോക്കി അമ്മയോട് പറഞ്ഞു.\n“ശെരി അമ്മെ. പിണക്കം മാറിയാലും ഇല്ലെങ്കിലും ഞാൻ ഇനിയും വരും. അടുത്ത കൊല്ലം ഇതേ ദിവസം കൃത്യ സമയത്തു.”\nഅതും പറഞ്ഞു ഞാൻ നടന്നു. അപ്രതീക്ഷിതമായി ഒരു ചാറ്റൽ മഴ പെയ്യാൻ തുടങ്ങി. ചിലപ്പോൾ ‘അമ്മ എന്നെ ഓർത്തു കരഞ്ഞതാകാം.\nCategoriesStories Tagsamma, അമ്മ, പിണക്കം, malayalam, malayalam short stories, malayalam short story, malayalam stories, malayalam story, mom, mother, short story, story\nOne Reply to “അമ്മയുടെ പിണക്കം”\nGud story ,bst wishes\nPrevious PostPrevious Diary Of An Introvert-Attending Wedding\nNext PostNext #Metoo ofaman


Emalayalee.com - ഈ അമ്മയെ സഹായിക്കൂ...\nഈ അമ്മയെ സഹായിക്കൂ...\nഅച്‌ഛന്റെയും അമ്മയുടെയും കഷ്‌ടപ്പാടുകള് തീര്‍ക്കാനാകുമെന്ന പ്രതീക്ഷയിലായിരുന്നു അനന്തകൃഷ്‌ണന് എന്ന ചെറുപ്പക്കാരന് ഡല്‍ഹിയിലേക്കു വണ്ടി കയറിയത്. അവിടെ ഒരു സ്വകാര്യ ആശുപത്രയില് നഴ്‌സായി ജോലി ചെയ്യുന്നതിനിടയിലാണു അമ്മ ഗൗരിക്കു വയ്യെന്നു നാട്ടില് നിന്നറിയിക്കുന്നത്. അച്‌ഛന്റെയും അമ്മയുടെയും ഏകമകനായതിനാല് മറ്റാരും സഹായത്തിനില്ലെന്നു മനസിലാക്കിയ അനന്തകൃഷ്‌ണന് അവധിയെടുത്തു നാട്ടിലെത്തി. തൊണ്ടയിലെ മുഴയായിരുന്നു പ്രശ്‌നം. എന്‍ഡോസ്‌കോപ്പി നടത്തിയപ്പോള് ക്യാന്‍സറാണെന്നു തിരിച്ചറിഞ്ഞു.\nകോട്ടയം മെഡിക്കല് കോളജില് ചിക്‌തസ തുടങ്ങി. ശനിയും ഞായറും ഒഴികെയുള്ള എല്ലാ ദിവസവും റേഡിയേഷന് നടത്തണം. കൂടാതെ കീമോയും ചെയ്യണം. ഒരു കീമോ ചെയ്യുന്നതിന് ഏകദേശം അയ്യായിരത്തോളം രൂപയാണു ചെലവ്.രോഗം ബാധിച്ചതോടെ ഗൗരി കൂലിപ്പണിക്കു പോകാതായി. ഭര്‍ത്താവ് ശശിധരന് കൂലിപ്പണി ചെയ്‌തു കിട്ടുന്ന തുക ഭക്ഷണത്തിനു പോലും തികയാതായി. അനന്തകൃഷ്‌ണന് പലരോടും കടം മേടിച്ച് അമ്മയെ ചികിത്സിച്ചു. ഇതിനിടയിലാണു മറ്റൊരു ദുരിതം ഈ കുടുംബത്തെ തേടിയെത്തുന്നത്. ശശിധരന്റെ കരളിന് അണുബാധയുണ്ടെന്നു കണ്ടെത്തി. അച്‌ഛനെയുംകൊണ്ട് അനന്തകൃഷ്‌ണന് ആശുപത്രികളില് കയറിയിറങ്ങി. അവസാനം അണുബാധയുള്ള ഭാഗം മുറിച്ചു കളഞ്ഞു.\nപൂര്‍ണ വിശ്രമം വേണമെന്നാണു ഡോക്‌ടര്‍മാര് ശശിധരനോടു പറഞ്ഞിരിക്കുന്നത്. ഇനിയൊരിക്കലും ജോലിക്കു പോകാന് പറ്റില്ല. അച്‌ഛന്റെയും അമ്മയുടെയും രോഗത്തിനു മുന്‍പില് പകച്ചു നില്‍ക്കുകയാണ് അനന്തകൃഷ്‌ണന്.\nരണ്ടു പേര്‍ക്കും ഇനി ജോലിക്കു പോകാന് പറ്റില്ല. അച്‌ഛനെയും അമ്മയെയും നോക്കാന് മറ്റാരുമില്ലാത്തതിനാല് അനന്തകൃഷ്‌ണന് ഡല്‍ഹിയിലെ ജോലി രാജിവെച്ചു. ഭക്ഷണത്തിനുപോലും മറ്റുള്ളവരുടെ മുന്‍പില് കൈനീട്ടേണ്ട ഗതികേടിലാണ് ഈ ചെറുപ്പക്കാരന്. സുമനസുകളുടെ കാരുണ്യം തേടുന്ന ഈ കുടുംബത്തെ നിങ്ങള് സഹായിക്കില്ലേ?\nഫോണ്: 9048388162 ( അനന്തകൃഷ്‌ണന്)\nശശിധരന് സി കെ\nഫെഡറല് ബാങ്ക്, ഗാന്ധിനഗര്


ഒമ്പതു വയസ്സുകാരിയുടെ പ്രാർത്ഥനകൾക്ക് ഫലം; അമ്മയുടെ ഓര്‍മ്മകളടങ്ങിയ ഫോണ് തിരികെ കിട്ടി | Nine-year-old retrieves the mobile phone with the memories of her mother – News18 Malayalam\nഒമ്പതു വയസ്സുകാരിയുടെ പ്രാർത്ഥനകൾക്ക് ഫലം; അമ്മയുടെ ഓര്‍മ്മകളടങ്ങിയ ഫോണ് തിരികെ കിട്ടി\nനഷ്ടപ്പെട്ട് മൂന്ന് മാസങ്ങള്‍ക്ക് ശേഷം വളരെ അത്ഭുതകരമായി ഫോൺ കണ്ടെത്തി\nLast Updated : August 20, 2021, 19:53 IST\nനമ്മളില് എത്ര പേര്‍ക്ക് ഫോൺ നഷ്ടപ്പെട്ട അനുഭവം ഉണ്ടായിട്ടുണ്ട്? യഥാര്‍ത്ഥത്തില് എത്രയെണ്ണം കണ്ടെത്തി? പോലീസില് പരാതി നല്‍കുന്നത് മുതല് വിലകൂടിയ പാരിതോഷികങ്ങള് വരെ പ്രഖ്യാപിച്ചിട്ടു വരെ ഫോണ് തിരികെ കിട്ടാത്ത എത്രയോ സംഭവങ്ങളുണ്ട്.\nപക്ഷേ നഷ്ടപ്പെട്ടുപോയ ഫോണ് തിരികെ കിട്ടാനുള്ള ഭാഗ്യം ഇവിടെ ഒരാള്‍ക്ക് ലഭിച്ചു. ദിവസക്കൂലിപ്പണിക്കാരന്റെ മകളായ ഒന്‍പത് വയസ്സുകാരി ഹൃതീക്ഷയാണ് ആ ഭാഗ്യശാലി. മരിച്ചുപോയ തന്റെ അമ്മയുടെ ഫോണ് നഷ്ടപ്പെട്ടതിനെക്കുറിച്ച് പോലീസില് പരാതി നല്‍കുകയും സോഷ്യല് മീഡിക വഴി അത് തിരികെ കിട്ടാന് അഭ്യര്‍ത്ഥനകള് നടത്തുകയും ഒക്കെ ചെയ്ത് മാസങ്ങള്‍ക്ക് ശേഷം ആ ഫോണ് തിരികെയെത്തി.\nകര്‍ണാടകയിലെ മടിക്കേരി കുശാല്‍നഗര് താലൂക്കിലെ ഗോമനക്കൊല്ലി ഗ്രാമത്തില് നിന്നുള്ള നവീന് - പ്രഭ ദമ്പതികള്‍ക്കും അവരുടെ ഇളയ മകള് ഹൃതീക്ഷയ്ക്കും മൂന്ന് മാസം മുമ്പാണ് കോവിഡ് സ്ഥിരീകരിച്ചത്. പിതാവിനും മകള്‍ക്കും നേരിയ രോഗലക്ഷണങ്ങള് മാത്രം ഉള്ളതിനാല് അവരെ വീട്ടില് നിരീക്ഷണത്തിലാക്കി. അമ്മയുടെ നില ഗുരുതരമായതിനെ തുടര്‍ന്ന് ആശുപത്രിയില് പ്രവേശിപ്പിച്ചുവെങ്കിലും പത്ത് ദിവസങ്ങള്‍ക്ക് ശേഷം, മേയ് 16 ന് പ്രഭ കോവിഡിന് കീഴടങ്ങി.\nപ്രഭയുടെ മരണശേഷം ആശുപത്രി ജീവനക്കാര് അവളുടെ എല്ലാ സാധനങ്ങളും നവീന് കൈമാറി. പക്ഷേ, കുടുംബവുമായി ബന്ധപ്പെടാനുള്ള ഏക ഉപാധിയായിരുന്ന പ്രഭയുടെ സാംസങ് ഫോണ് കാണാതായി. അമ്മയുടെ ഫോണ് കണ്ടെത്താനാകാത്തതിനാല് ഹൃതീക്ഷ വളരെ വിഷമത്തിലായിരുന്നു. ഫോണ് കണ്ടെത്താന് സഹായിക്കണമെന്നാവശ്യപ്പെട്ട് വീട്ടുകാര് പോലീസില് പരാതിയും നല്‍കുകയും ജില്ലാ കളക്ടര്‍ക്കും, എംഎല്‍എയ്ക്കും കത്തയകയും ചെയ്തിരുന്നു. ഒടുവില് ഹൃതീക്ഷ സാമൂഹ മാധ്യമങ്ങളിലൂടെയും സഹായം തേടി.\n“അമ്മയോടൊപ്പമുള്ള നിരവധി ചിത്രങ്ങളാണ് ഫോണിലുള്ളത്. കുടുംബത്തോടൊപ്പമുള്ള എന്റെ അമ്മയുടെ ചിത്രങ്ങള് മാത്രമാണ് അവ. ഞാനും അമ്മയും ഒരുമിച്ച് ക്ലിക്ക് ചെയ്ത സെല്‍ഫികളുണ്ട്. മുഴുവന് കുടുംബവുമൊത്തുള്ള ഞങ്ങളുടെ മറ്റ് ഫോട്ടോകളൊന്നും എന്റെ പക്കലില്ല. ഇത് മാത്രമാണ് ഓര്‍മ്മിക്കാനുള്ളത്. എനിക്ക് ഇത് ശരിക്കും വേണം. ദയവായി സഹായിക്കൂ,” സോഷ്യല് മീഡിയയില് വൈറലാലായ വീഡിയോയിൽ ഹൃതീക്ഷ പറഞ്ഞ വാക്കുകളാണിത്.\nസംഭവം വൈറലായതോടെ പെണ്‍കുട്ടിയെ സഹായിക്കാന് മനുഷ്യാവകാശ കമ്മീഷന് രംഗത്തുവരികയും കാണാതായ സെല്‍ഫോണ് കണ്ടെത്താന് പ്രാദേശിക പോലീസില് സമ്മര്‍ദ്ദം ചെലുത്തുകയും ചെയ്തു. കോവിഡ് ആശുപത്രി ഉള്‍പ്പെടെ സാധ്യമായ എല്ലാ സ്ഥലങ്ങളിലും പോലീസ് തിരഞ്ഞു. ആശുപത്രിയുടെ മുക്കിലും മൂലയിലും അവര് തിരച്ചില് നടത്തിയെങ്കിലും എവിടെ നിന്നും ഫോണ് കണ്ടെത്തിയില്ല. ഇതോടെ ഹൃതീക്ഷ വളരെ നിരാശയായി. പക്ഷേ ആര്‍ക്കും ഒന്നും ചെയ്യാന് കഴിഞ്ഞില്ല.\nഫോണ് നഷ്ടപ്പെട്ട് മൂന്ന് മാസങ്ങള്‍ക്ക് ശേഷം വളരെ അത്ഭുതകരമായി ഫോൺ കണ്ടെത്തി. ആശുപത്രി വൃത്തിയാക്കുന്നതിനിടെ സ്റ്റോര് റൂമില് നിന്ന് ഒരു ഫോണ് കണ്ടെത്തുകയും ആശുപത്രി ജീവനക്കാര് അത് പോലീസ് സ്റ്റേഷനില് എത്തിക്കുകയും ചെയ്തു. പോലീസ് പരിശോധനയില് ആ ഫോണ് പ്രഭയുടേതാണ് തിരിച്ചറിയുകയും പോലീസ് ഉടന് തന്നെ വീട്ടുകാരെ വിവരമറിയിക്കുകയും ചെയ്തു.\nഒടുവില് ഹൃതീക്ഷ അവളുടെ അമ്മാവന്റെ കൂടെ വന്ന് ഫോണ് കൈപ്പറ്റി. അതില് എല്ലാ ചിത്രങ്ങളും ഡാറ്റയും തടസ്സമില്ലാതെ ഉണ്ടായിരുന്നു. പക്ഷേ, ഫോണിന്റെ കവര് മാറ്റുകയും സിം കാര്‍ഡും നഷ്ടപ്പെടുകയും ചെയ്തിരുന്നു. പക്ഷെ അമ്മയെക്കുറിച്ചുള്ള അവളുടെ ഓര്‍മ്മകള് അടങ്ങിയ ചിത്രങ്ങള് നഷ്ടപ്പെടാതെ ആ ഫോണ് തിരികെ ലഭിച്ചതില് ഇപ്പോള് ഹൃതീക്ഷ വളരെ സന്തോഷവതിയാണ്.\n“ഫോണ് തിരികെ ലഭിക്കുമെന്ന് ഞങ്ങള് പ്രതീക്ഷിച്ചിരുന്നില്ല. ഫോണ് കാണാതായപ്പോള് മകൾ വളരെ അസ്വസ്ഥയായിരുന്നു. ഞങ്ങള്‍ക്ക് ഇപ്പോള് അത് തിരികെ ലഭിച്ചു എന്നതിൽ സന്തോഷമുണ്ട്. ഫോട്ടോകള് ഇപ്പോഴും നല്ല നിലയില് കാണാനാകുന്നു. അവള് വളരെ സന്തോഷവതിയാണ്,” ഹൃതിക്ഷയുടെ അമ്മാവന് സന്തോഷ് പറഞ്ഞു\nപക്ഷേ ഇപ്പോഴും പോലീസിനെ കുഴപ്പിക്കുന്നത് ആ ഫോണ് ഇപ്പോള് എങ്ങനെ ആശുപത്രിയിലെ സ്റ്റോര് റൂമില് വന്നു, ആരാണ് കവര് മാറ്റി സിം നീക്കം ചെയ്തത് എന്നതാണ്.\nFirst published: August 20, 2021, 19:53 IST\nmobile phonemobile phone usingsmart phone


കലാപം ലക്‌ഷ്യം വെച്ച് വർഗീയ വിഷം ചീറ്റുന്ന ശശികലയെ അറസ്റ് ചെയ്തതിൽ യാതൊരു തെറ്റുമില്ല : കടകംപള്ളി സുരേന്ദ്രൻ\nകലാപം ലക്‌ഷ്യം വെച്ച്...\n17 Nov 2018 8:00 AM GMT\nഹിന്ദു ഐക്യവേദി സംസ്ഥാന അധ്യക്ഷ കെ പി ശശികലയെ അറസ്റ്റ് ചെയ്തതില് പ്രതിഷേധിച്ച് ശബരിമല കര്‍മ്മസമിതിയും ഹിന്ദു ഐക്യവേദിയും പ്രഖ്യാപിച്ച ഹര്‍ത്താലിനെതിരെ രൂക്ഷ വിമർശനവുമായി ദേവസ്വം മന്ത്രി. തീര്‍ത്ഥാടകര്‍ക്ക് പോലും ഇളവ് നല്‍കാതിരുന്നത് ശരിയല്ലെന്ന് കടകംപളളി സുരേന്ദ്രന് പറ‍ഞ്ഞു. ശബരിമലയെ തകര്‍ക്കാന് ശ്രമിക്കുന്നത് ആരെന്ന് വ്യക്തമായി. ഹര്‍ത്താല് നടത്തുന്നത് ഭക്തരോടുളള യുദ്ധപ്രഖ്യാപനമാണ്.\nകലാപമുണ്ടാക്കാനുളള ശ്രമമാണ് ശശികലയുടെ സന്ദര്‍ശനം. രാഷ്ട്രീയ ലാഭത്തിന് വേണ്ടി നടത്തുന്ന പ്രവര്‍ത്തനങ്ങള്‍ക്ക് ഒരു പരിധി വേണ്ടേ എന്നും മന്ത്രി ചോദിച്ചു. സംസ്ഥാനത്താകെ വർഗീയ വിഷം വമിപ്പിക്കുന്ന ശശികലയുടെ അറസ്റ്റില് തെറ്റില്ല എന്നും കടകംപളളി വ്യക്തമാക്കി.\nഅതേസമയം, മന്ത്രി കടകംപള്ളി സുരേന്ദ്രന് ഡിജിപിയുമായി കൂടിക്കാഴ്ച നടത്തി. പൊലീസ് നിയന്ത്രണങ്ങളില് ഇളവ് വേണമെന്ന് മന്ത്രി പറഞ്ഞു. ഡിജിപിയുമായി ഇക്കാര്യം ചര്‍ച്ച ചെയ്തെന്നും ദേവസ്വംമന്ത്രി വ്യക്തമാക്കി.\ndevaswam board Kadakampalli Surendran KPSasikala lordayyappa sabarimalawomenentry


മകന്റെ വിവാഹത്തിനുള്ള ഒരുക്കത്തിനിടെ വീടിന്റെ ടെറസിൽ നിന്നും വീണ് മധ്യവയസ്‌ക്കൻ മരിച്ചു. – Newswayanad.in-No.1 news portal of Wayanad\nകൽപ്പറ്റ ബൈപ്പാസിന് സമീപം പുൽപ്പാറ വാലത്ത് കൃഷ്ണൻ (50) ആണ് മരിച്ചത്.രാവിലെ പത്ത്മണിയോടെയായിരുന്നു അപകടം. ഈ മാസം ഇരുപതിന് മകന്റെ വിവാഹം നടക്കാനിരിക്കുകയായിരുന്നു ഇതിന് മുന്നോടിയായി വീടിന്റെ അറ്റകുറ്റ പണികൾ നടന്നുവരികയായിരുന്നു. ടെറസിൽ നിന്നും കാൽ വഴുതി വീഴുകയായിരുന്നു. മൃതദേഹം കൽപ്പറ്റയിലെ സ്വകാര്യ ആശുപത്രി മോർച്ചറിയിലേക്ക് മാറ്റി.


കൊലപാതകം കലയാക്കിയ 'മാലാഖ' | El Angel Movie Review IFFK 2018 Competition Films\n46 വര്‍ഷമായി ജയിലില് കഴിയുന്ന കാര്‍ലോസ് റോബ്ലഡോ എന്ന സീരിയല് കില്ലറുടെ കഥ അസാമാന്യമായ വഴക്കത്തോടെയാണ് ലൂയിസ് ഒര്‍ട്ടെഗ എന്ന സംവിധായകന് സ്‌ക്രീനിലെത്തിക്കുന്നത്.\nPublished: Dec 13, 2018, 02:16 PM IST\nPhto Courtesy: IFFK 2018\n''നീ ഒരാളെ കൊലപ്പെടുത്തിയെന്ന് റാമോണ് പറഞ്ഞല്ലോ?''\n''അയാള് തനിയെ മരിക്കുകയായിരുന്നു.''\n''മരിക്കാനായി നീ അയാളെ വെടിവെച്ച് സഹായിച്ചുവല്ലേ..''\n''അപ്പോള് ഞാന് കേട്ടത് ശരിയാണ്.''\nഎല് ഏയ്ഞ്ചല് എന്ന ചിത്രത്തിലെ പ്രധാനകഥാപാത്രമായ കാര്‍ലിറ്റോസും പങ്കാളിയായ ഹൊസെ പെരാല്‍റ്റയും തമ്മിലുള്ള സംഭാഷണമാണിത്. കാര്‍ലിറ്റോസ് എന്ന കൗമാരക്കാരനായ സീരിയല് കില്ലറുടെ മനോഭാവമെന്തെന്ന് ഈ വാക്കുകളില് നിന്നുതന്നെ വ്യക്തം. 46 വര്‍ഷമായി ജയിലില് കഴിയുന്ന കാര്‍ലോസ് റോബ്ലഡോ എന്ന സീരിയല് കില്ലറുടെ കഥ അസാമാന്യമായ വഴക്കത്തോടെയാണ് ലൂയിസ് ഒര്‍ട്ടെഗ എന്ന സംവിധായകന് സ്‌ക്രീനിലെത്തിക്കുന്നത്.\nഅര്‍ജന്റീനയുടെ ചരിത്രത്തിലെ തന്നെ ഏറ്റവും വലിയ കുറ്റവാളിയായാണ് കാര്‍ലോസ് അറിയപ്പെടുന്നത്. 1972ല് ഇരുപതാം വയസ്സില് പിടിക്കപ്പെടുമ്പോഴേക്കും 11 കൊലപാതകങ്ങളും നാല്‍പതിലേറെ കവര്‍ച്ചകളും തന്റെ പേരിലാക്കിക്കഴിഞ്ഞിരുന്നു ഇയാള്. മാലാഖയുടെ രൂപവും ചെകുത്താന്റെ പ്രവൃത്തിയുമുള്ള കാര്‍ലിറ്റോസിനെ അന്ന് പത്രങ്ങള് വിശേഷിപ്പിച്ചിരുന്നത് 'ദ ഡെത്ത് ഏയ്ഞ്ചല്', 'ദ ബ്ലാക്ക് ഏയ്ഞ്ചല്' എന്നിങ്ങനെയായിരുന്നു.\nസ്ത്രൈണത കലര്‍ന്ന ഒരു മാലാഖയെ പോലെ സുന്ദരമായ രൂപമുള്ള കാര്‍ലോസിനോടുള്ള രൂപസാദൃശ്യത്തിനൊപ്പം ഒരു പൂ പറിക്കുന്ന ലാഘവത്തോടെ മനുഷ്യരെ കൊല്ലുന്ന കഥാപാത്രമായി ലോറെന്‍സോ ഫെറോ എന്ന കൗമാരക്കാരന് സമാനതകളില്ലാത്ത പ്രകടനമാണ് ചിത്രത്തില് കാഴ്ചവെച്ചിരിക്കുന്നത്. ഏതാണ്ട് മുഴുവന് സമയവും സ്‌ക്രീനില് നിറഞ്ഞുനില്‍ക്കുന്ന ഫെറോ കൊലപാതകവും കവര്‍ച്ചയും ഒരു കലാരൂപമെന്ന മട്ടിലാണ് അവതരിപ്പിക്കുന്നത്.\nബാറില് വെച്ച് തന്റെ കൂട്ടാളിയും സുഹൃത്തുമായ റമോണുമായി അടിപിടിയുണ്ടക്കിയവരുടെ താമസസ്ഥലം തേടി കാര്‍ലിറ്റോസ് റാമോണിനൊപ്പം പോകുന്നുണ്ട്. വീടിനകത്ത് രണ്ടുപേര് കിടന്നുറങ്ങുന്നത് കണ്ടമാത്രയില് കാര്‍ലിറ്റോസ് രണ്ടുപേരെയും വകവരുത്തുകയാണ്. എന്നിട്ടാണയാള്, വെടിയൊച്ച കേട്ടെത്തിയ റാമോണിനോട് ഇവരാണോ നിന്നെ തല്ലിയതെന്ന് ചോദിക്കുന്നതുതന്നെ. താന് വരുന്നതുവരെ കാക്കാമായിരുന്നില്ലേ എന്ന റാമോണിന്റെ ചോദ്യത്തിന് 'എനിക്ക് ഇതവരാണെന്ന് തോന്നി'യെന്ന അലക്ഷ്യമായ മറുപടിയാണയാള് നല്‍കുന്നത്. മറ്റൊരിക്കല് മോഷണത്തിനിടെ വലിച്ചുവാരി സാധനങ്ങള് ബാഗില് കുത്തിനിറയ്ക്കുന്ന റാമോണിനോട് 'പതുക്കെ ആസ്വദിച്ച് ചെയ്യൂ' എന്ന നിര്‍ദേശവും കാര്‍ലിറ്റോസില് നിന്നുണ്ടാകുന്നുണ്ട്.\nചെറുപ്പം മുതല് കുറ്റവാസനയുള്ള കുട്ടിയായിരുന്നു കാര്‍ലിറ്റോസ്. ഇതവനെ കൗമാരമാവുമ്പോഴേക്കും സ്വഭാവവൈകല്യമുള്ളവര്‍ക്കായുള്ള റീഫോം സ്‌കൂളിലെത്തിക്കുന്നു. അവിടെ റാമോണിനെ കാണുന്ന കാര്‍ലിറ്റോസ് ഒരു കാന്തിക ശക്തിയാലെന്നവണ്ണം റാമോണിലേക്ക് ആകര്‍ഷിക്കപ്പെടുകയാണ്. തന്റേതായ വഴികളിലൂടെ റാമോണിന്റെ സൗഹൃദം നേടിയെടുക്കുന്ന കാര്‍ലിറ്റോസ് പിന്നീട് റാമോണിനും പിതാവ് ഹൊസെയ്ക്കുമൊപ്പം ചേരുന്നു. ഇതോടെ ചെറുമോഷണങ്ങളില്‍നിന്ന് കാര്‍ലിറ്റോസ് വന്‍കുറ്റകൃത്യങ്ങളിലേക്ക് എടുത്തുചാടുകയാണ്.\nആയുധം കൂടി കയ്യിലെത്തിയതോടെ കാര്‍ലിറ്റോസിന്റെ കുറ്റവാസന അടുത്ത തലത്തിലേയ്ക്ക് കടക്കുന്നു. ആദ്യകൊലപാതകം കവര്‍ച്ചാശ്രമത്തിനിടെ അബദ്ധത്തില് സംഭവിക്കുന്നതാണെങ്കിലും പിന്നീടത് അയാള്‍ക്കൊരു ശീലമാകുന്നു.\nചിത്രത്തിലുടനീളം അലസചിത്തനായ ഒരു കൗമാരക്കാരന്റെ മനോഭാവമാണ് കാര്‍ലിറ്റോസ് പ്രദര്‍ശിപ്പിക്കുന്നത്. അയാള് വികാരത്തിനടിപ്പെടുന്ന രംഗങ്ങള് കണ്ടെത്താന് സൂക്ഷ്മമായ നിരീക്ഷണം തന്നെ വേണ്ടിവരും. കാര്‍ലിറ്റോസ് ദേഷ്യപ്പെടുന്നതോ പൊട്ടിക്കരയുന്നതോ ആയ രംഗങ്ങളൊന്നുംതന്നെ ചിത്രത്തിലില്ല. പിടിക്കപ്പെടുമ്പോള് ലോകത്തെ ഞെട്ടിച്ച തന്റെ ക്രൂരകൃത്യങ്ങളെ കുറിച്ച് പോലീസ് മേധാവിയോട് വിവരിക്കുന്നത് പോലും അത്രമാത്രം ലാഘവത്തോടെയാണ്. അതിനിടെ, കാര്‍ലിറ്റോസിലെ സ്വര്‍വഗലൈംഗികതയിലേക്കും ചിത്രം വിരല്‍ചൂണ്ടുന്നുണ്ട്.\nസുഘടിതമായ തിരക്കഥയിലൂടെ രണ്ട് മണിക്കൂര് കൊണ്ട് കാര്‍ലിറ്റോസ് എന്ന പരമ്പര കൊലയാളിയുടെ ജീവിതവും മനോനിലയുമെല്ലാം വരച്ചുകാട്ടാന് ഒര്‍ട്ടെഗയ്ക്കായിട്ടുണ്ട്. ഉജ്ജ്വലമായ സംഭാഷണങ്ങളും മികവുറ്റ ഇന്‍ഡോര് രംഗങ്ങളും ചിത്രത്തിന്റെ പ്രത്യേകതളാണ്.\nContent Highlights: El Angel Movie Review IFFK 2018 Competition Films\nവിഡോ ഓഫ് സൈലന്‍സ്: കശ്മീര് താഴ്വരയില് നിശ്ശബ്ദരാക്കപ്പെട്ടവരുടെ പിടച്ചില്


സംഘപരിവാര് വിമര്‍ശനത്തിന് പിന്നാലെ കേന്ദ്രസര്‍വകലാശാല സര്‍ക്കുലര്\n09 Sep, 2021, 12:14 pm\nആര്.എസ്.എസിനെ ഫാസിസ്റ്റ് സംഘടനയെന്ന് വിശേഷിപ്പിക്കുകയും രാജ്യത്തെ വാക്സിന് പോളിസിയെ വിമര്‍ശിക്കുകയും ചെയ്ത അധ്യാപകന് ഡോ.ഗില്‍ബര്‍ട്ട് സെബാസ്റ്റ്യനെതിരായ ശിക്ഷാനടപടിക്ക് പിന്നാലെ അധ്യാപകരുടെ അഭിപ്രായപ്രകടനങ്ങള്‍ക്ക് കൂച്ചുവിലങ്ങിടാന് കാസര്‍ഗോട്ടെ കേരള കേന്ദ്രസര്‍വകലാശാല.\nക്ലാസ് റൂമുകളില് പ്രകോപനപരമായ ലച്ചറുകളോ, രാജ്യതാത്പര്യത്തിന് വിരുദ്ധമായ ക്ലാസുകളോ പ്രതികരണങ്ങളോ പാടില്ലെന്ന് സര്‍വ്വകലാശാല പുറത്തിറക്കിയ പുതിയ സര്‍ക്കുലറില് പറയുന്നു. ദേശവിരുദ്ധമായ പരാമര്‍ശം നടത്തുന്നവര്‍ക്കെതിരെ കര്‍ശന നടപടി സ്വീകരിക്കുമെന്നാണ് സര്‍വ്വകലാശാല നല്‍കുന്ന താക്കീത്.\nസംഘപരിവാര് വിരുദ്ധ നിലപാട് സ്വീകരിക്കുന്ന ഫാക്കല്‍ട്ടി അംഗങ്ങളെ ലക്ഷ്യമിട്ടാണ് ഈ സര്‍ക്കുലര് എന്നാണ് വിമര്‍ശനം. ആഗസ്തില് ഇറങ്ങിയ സര്‍ക്കുലറിനെതിരെ വിദ്യാര്‍ത്ഥികളും പ്രതിഷേധമുയര്‍ത്തിയിട്ടുണ്ട്.\nനേരത്തെ ആര്.എസ്.എസ് പ്രോട്ടോ ഫാസിസ്റ്റ് സംഘടനയാണെന്ന് പറഞ്ഞ അസിസ്റ്റന്‍ഡ് പ്രൊഫസര് ഗില്‍ബര്‍ട്ട് സെബാസ്റ്റ്യനെ കേരള കേന്ദ്ര സര്‍വ്വകലാശാല സസ്‌പെന്‍ഡ് ചെയ്തിരുന്നു. ഓണ്‍ലൈന് ക്ലാസിനിടയിലായിരുന്നു പ്രൊഫസര് ഗില്‍ബര്‍ട്ട് ബി.ജെ.പി ആര്.എസ്.എസ് സംഘടനകള് പ്രോട്ടോ ഫാസിസ്റ്റ് സംഘടനകളാണെന്ന് വിമര്‍ശിച്ചത്.\nനരേന്ദ്ര മോദി സര്‍ക്കാരിന് കീഴിലുള്ള ഇന്ത്യന് സര്‍ക്കാരിനെ പ്രോട്ടോ ഫാസിസ്റ്റ് സര്‍ക്കാരെന്ന് വിളിക്കാന് കഴിയുമോ? എന്ന ചോദ്യവും അദ്ദേഹം ആരാഞ്ഞിരുന്നു. ഫാസിസവും നാസിസവും എന്ന വിഷയത്തിലെ ഓണ്‍ലൈന് ക്ലാസിലായിരുന്നു ഡോ. ഗില്‍ബര്‍ട്ടിന്റെ പരാമര്‍ശം. സംഘപരിവാര് വിദ്യാര്‍ത്ഥി സംഘടനയായ എ.ബി.വി.പിയുടെ പരാതിയിലാണ് ഡോ. ഗില്‍ബര്‍ട്ട് സെബാസ്റ്റ്യനെ സസ്‌പെന്‍ഡ് ചെയ്തത്.\nസര്‍ക്കാര് നയത്തിലെ അപാകത ചൂണ്ടിക്കാട്ടുന്നത് ദേശവിരുദ്ധമെന്ന് സ്ഥാപിക്കാനുള്ള ശ്രമം\nസര്‍ക്കാരിനെതിരെ സംസാരിക്കുന്ന, സര്‍ക്കാരിന്റെ നയങ്ങളെ വിമര്‍ശിക്കുന്ന അല്ലെങ്കില് പ്രധാനമന്ത്രിക്കെതിരായി സംസാരിക്കുന്ന ഒരു അധ്യാപകന് ദേശവിരുദ്ധമായാണ് സംസാരിക്കുന്നത് എന്ന് സര്‍ക്കുലര് വഴി നിര്‍മ്മിച്ചെടുക്കാന് കഴിയും.\nവടക്കേ ഇന്ത്യയിലൊക്കെ നടക്കുന്നത് പോലെ അധ്യാപകരെ യു.എ.പി.എ ചുമത്തി ജയിലില് അടക്കാനുള്ള തന്ത്രമായി വരെ ഇതിനെ മനസിലാക്കേണ്ടതുണ്ട്. സര്‍വ്വകലാശാലകള് അറിവ് ഉത്പാദിപ്പിക്കുന്ന ഇടമായാണ് മാറേണ്ടത്,'' സര്‍വ്വകലാശാലയിലെ വിദ്യാര്‍ത്ഥി ഡേവിസ് ദ ക്യുവിനോട് പറഞ്ഞു.\nഒരു അധ്യാപകനെ ഓഡിറ്റ് ചെയ്യുന്ന വിധത്തിലാണ് ഈ സര്‍ക്കുലര് പുറത്ത് വന്നിരിക്കുന്നത്. ജി.ഡി.പി കുറഞ്ഞു പോകുന്നത് അല്ലെങ്കില് ഒരു പോളിസിയിലെ പോരായ്മയെക്കുറിച്ച് പഠിപ്പിക്കുമ്പോള് അത് ദേശവിരുദ്ധമാണ് എന്ന് നിര്‍മ്മിച്ചെടുക്കാന് കഴിയുന്ന രീതിയിലേക്കാണ് ഈ സര്‍ക്കുലര് വായിക്കപ്പെടുന്നത്.\nക്ലാസ്‌റൂമില് അധ്യാപകന് മേല് ഭരണകൂട താല്‍പ്പര്യം മുന്‍നിര്‍ത്തി പെരുമാറ്റച്ചട്ടം ഉണ്ടാക്കുന്ന രീതിയില് പുറത്തിറങ്ങിയ സര്‍ക്കുലറിനെതിരെ വിവിധ വിദ്യാര്‍ത്ഥി സംഘടനകള് പ്രതിഷേധത്തിന് തയ്യാറെടുക്കുകയാണ്. ഓര്‍ഡറിലെ വാക്കുകളുടെ നിര്‍വചനം എന്താണെന്ന് വ്യക്തമാക്കാന് അഡ്മിനിസ്‌ട്രേറ്റര് തയ്യാറാകണമെന്ന് വിദ്യാര്‍ത്ഥികള് ആവശ്യപ്പെട്ടു.\nപ്രൊഫസര് ഗില്‍ബര്‍ട്ടിന്റെ ഓണ്‍ലൈന് ക്ലാസ് പ്രശ്‌നത്തിന് പിന്നാലെ എക്‌സിക്യൂട്ടീവ് കൗണ്‍സില് മീറ്റിങ്ങ് ചേര്‍ന്നിരുന്നു. ഈ യോഗത്തിന്റെ മിനുറ്റ്‌സില് ഡോ. ഗില്‍ബര്‍ട്ടിന്റെ ക്ലാസ് പൊതുമണ്ഡലത്തില് നിന്ന് എടുത്തുമാറ്റണമെന്ന് നിര്‍ദേശിച്ചിരുന്നു. അന്ന് ഇതേ രീതിയില് രാജ്യതാത്പര്യത്തിന് വിരുദ്ധമായ കാര്യങ്ങള് ക്ലാസ് റൂമില് പറയരുതെന്നും എക്‌സിക്യൂട്ടീവ് കമ്മിറ്റി നിര്‍ദേശിച്ചിരുന്നു. ഇതേ വാക്കുകള് ഉപയോഗിച്ചുകൊണ്ടാണ് സര്‍വ്വകലാശാല പുതിയ സര്‍ക്കുലറും ഇറക്കിയിരിക്കുന്നത്.\nഅതേസമയം ഡോ. ഗില്‍ബര്‍ട്ട് ദേശവിരുദ്ധമായ കാര്യങ്ങള് പറഞ്ഞുവെന്ന് എന്‍ക്വയറി കമ്മിറ്റി കണ്ടെത്തിയിരുന്നില്ല. സെന്‍ട്രല് സിവില് സര്‍വ്വീസ് റൂള് ലംഘിച്ചുവെന്നായിരുന്നു കമ്മിറ്റി കണ്ടെത്തിയത്.\nപലപല വീക്ഷണങ്ങള് തമ്മിലുള്ള ഏറ്റുമുട്ടലിലൂടെ പുതിയ വീക്ഷണം ഉരുത്തിരിഞ്ഞാണ് അക്കാഡമിക്‌സ് വളരുന്നത്. ഇത്തരം സര്‍ക്കുലര് അവ റദ്ദ് ചെയ്യുന്നതാണെന്ന് കേരള കേന്ദ്ര സര്‍വ്വകലാശാലയിലെ അധ്യാപകന് ദ ക്യുവിനോട് പറഞ്ഞു.\nഎന്തടിസ്ഥാനത്തിലാണ് ഒരാള് രാജ്യതാത്പര്യത്തിന് വിരുദ്ധമായി എന്ത് പറയണം എന്ത് പറയേണ്ട എന്നുള്ളത് തീരുമാനിക്കുക. ഇത് അടിസ്ഥാനപരമായി അക്കാദമിക്ക് സ്വാതന്ത്ര്യത്തിന്റെ ഒരു പ്രശ്‌നം കൂടിയാണെന്ന് അറിയപ്പെടുന്ന ചരിത്രകാരനും അധ്യാപകനും എഴുത്തുകാരനും വിദ്യാഭ്യാസ പ്രവര്‍ത്തകനുമായ കെ.എന് ഗണേഷ് ദ ക്യുവിനോട് പറഞ്ഞു.\nസാധാരണഗതിയില് സര്‍വ്വകലാശാലകള് തങ്ങളുടെ മേല് നിയന്ത്രണം വരുമ്പോള് സ്വയംഭരണാവകാശം ഉപയോഗിക്കാറുണ്ട്. പക്ഷേ കേരള കേന്ദ്ര സര്‍വ്വകലാശാലയുടെ കാര്യത്തില് അവര് ഇത്തരത്തിലുള്ള നിലപാടുകള് അതേപടി അംഗീകരിച്ചുകൊണ്ട് അത് അടിച്ചേല്‍പ്പിക്കുന്ന രീതി പിന്തുടരുകയല്ലേ എന്ന സംശയമുണ്ട്. ജെ.എന്.യു, ഡല്‍ഹി യൂണിവേഴ്‌സിറ്റി പോലുള്ള ഇടങ്ങളില് അധ്യാപകരെയും വിദ്യാര്‍ത്ഥികളെയും ദേശദ്രോഹികളാക്കുന്ന രീതി നമ്മള് കാണുന്നതാണ്,'' കെ.എന് ഗണേഷ് പറഞ്ഞു.\nദേശീയ വിദ്യാഭ്യാസ നയത്തിനെതിരെ നിശിതമായ വിമര്‍ശനങ്ങള് അക്കാദമിക മേഖലയില് നിന്നടക്കം ഉയരുന്നതനിടെയാണ് കേരള കേന്ദ്ര സര്‍വ്വകലാശാല അധ്യാപകരുടെ സ്വതന്ത്രമായ പഠനരീതികളെയും അക്കാദമിക് സ്വാതന്ത്ര്യത്തെയും റദ്ദ് ചെയ്യുന്ന വിധത്തിലുള്ള സര്‍ക്കുലര് പുറത്തിറക്കിയിരിക്കുന്നത്.


Pilocarpin in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Pilocarpin upayogangal, dossge, parswafalangal, prayojanangal, prathipravarthanangal, munnariyippu\nPilocarpin Eye Drop in Malayalam\nसामग्री / साल्ट: Pilocarpine (2 % w/v)\nPilocarpin നേട്ടങ്ങളും ഉപയോഗങ്ങളും - Pilocarpin Benefits & Uses in Malayalam- Pilocarpin nettangalum upayogangalum\nPilocarpin ഡോസേജും കഴിക്കേണ്ട വിധവും - Pilocarpin Dosage & How to Take in Malayalam - Pilocarpin dosagum kazhikkenda vidavum\nPilocarpin പാർശ്വഫലങ്ങൾ - Pilocarpin Side Effects in Malayalam- Pilocarpin paarswafalangal\nPilocarpin ബന്ധപ്പെട്ട മുന്നറിയിപ്പുകൾ - Pilocarpin Related Warnings in Malayalam- Pilocarpin bandhappeṭṭa munnaṟiyippukaḷ\nPilocarpin-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Pilocarpin with Other Drugs in Malayalam- Pilocarpin-nu marunnukaḷumāyulla theevra pravarthanam\nPilocarpin വൈരുദ്ധ്യങ്ങൾ - Pilocarpin Contraindications in Malayalam- Pilocarpin vairudyangal\nPilocarpin സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Pilocarpin in Malayalam- Pilocarpin sambandhichu pothuveyulla chodyangal\nPilocarpin ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Pilocarpin Interactions with Food and Alcohol in Malayalam- Pilocarpin bhakshnavum madyavumaayulla prathipravarthanangal\nPilocarpin നേട്ടങ്ങളും ഉപയോഗങ്ങളും - Pilocarpin Benefits & Uses in Malayalam - Pilocarpin nettangalum upayogangalum\nPilocarpin പിൻവരുന്നവ ചികിത്സിക്കാൻ ഉപയോഗിക്കുന്നു\nPilocarpin-ന്റെ ചേരുവകൾ - Pilocarpin Active Ingredients in Malayalam - Pilocarpin-nte cheruvakal\nPilocarpin പാർശ്വഫലങ്ങൾ - Pilocarpin Side Effects in Malayalam - Pilocarpin paarswafalangal\nPilocarpin ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nPilocarpin ബന്ധപ്പെട്ട മുന്നറിയിപ്പുകൾ - Pilocarpin Related Warnings in Malayalam - Pilocarpin bandhappeṭṭa munnaṟiyippukaḷ\nPilocarpin-ന്റെ ഉപയോഗം ഗർഭിണികൾക്കു സുരക്ഷിതമാണോ?\nഗർഭകാലത്ത് Pilocarpin-ന് എങ്ങനെയുള്ള ഫലം ഉണ്ടായിരിക്കുമെന്ന് അറിവില്ല. കാരണം അതേക്കുറിച്ച് ഇതുവരെ ഒരു ഗവേഷണവും നടന്നിട്ടില്ല.\nPilocarpin-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nPilocarpin-ന് മുലയൂട്ടുന്ന സ്ത്രീകളിലുള്ള പാർശ്വഫലങ്ങളെപ്പറ്റി ഒരു ഗവേഷണവും നടന്നിട്ടില്ല. തന്മൂലം അത് ഉളവാക്കുന്ന ഫലം അറിയാൻ കഴിഞ്ഞിട്ടില്ല.\nPilocarpin വൃക്കകളെ എങ്ങനെയാണ് ബാധിക്കുന്നത്?\nPilocarpin വൃക്ക-നെ ബാധിച്ചേക്കാം. ഈ മരുന്നിന്റെ അനാവശ്യ ഫലങ്ങൾ നിങ്ങൾക്ക് ഉണ്ടാകുന്നെങ്കിൽ അത് കഴിക്കുന്നത് നിർത്തുക. വൈദ്യോപദേശം തേടിയ ശേഷമേ അതു വീണ്ടും കഴിക്കാവൂ.\nPilocarpin കരളിനെ എങ്ങനെ ബാധിക്കുന്നു?\nPilocarpin കഴിച്ചശേഷം കരൾ-നുമേൽ പാർശ്വഫലങ്ങൾ നിങ്ങൾക്ക് ഉണ്ടായേക്കാം. അങ്ങനെ സംഭവിക്കുന്നെങ്കിൽ അതിന്റെ ഉപയോഗം നിർത്തുക. ഡോക്ടറുടെ ഉപദേശം തേടുകയും അദ്ദേഹം പറയുന്നതുപോലെ ചെയ്യുകയും ചെയ്യുക.\nPilocarpin ഹൃദയത്തെ എങ്ങനെ ബാധിക്കുന്നു?\nPilocarpin കഴിച്ചശേഷം ഹൃദയം-നുമേൽ പ്രതികൂലമായ ഫലങ്ങൾ ഉണ്ടായിരിക്കാം. നിങ്ങളുടെ ശരീരത്തിൽ ഏതെങ്കിലും പാർശ്വഫലങ്ങൾ കാണുന്നെങ്കിൽ മരുന്ന് കഴിക്കുന്നത് നിർത്തുക. ഡോക്ടറുടെ നിർദേശം ഉണ്ടെങ്കിൽ മാത്രമേ ഈ മരുന്ന് വീണ്ടും കഴിക്കൂവൂ.\nPilocarpin-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Pilocarpin with Other Drugs in Malayalam - Pilocarpin-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Pilocarpin പിൻവരുന്ന മരുന്നുകളോടൊപ്പം ഉപയോഗിക്കരുത് -\nPilocarpin വൈരുദ്ധ്യങ്ങൾ - Pilocarpin Contraindications in Malayalam - Pilocarpin vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Pilocarpin കഴിക്കരുത് -നിങ്ങളോട്\nPilocarpin സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Pilocarpin in Malayalam - Pilocarpin sambandhichu pothuveyulla chodyangal\nPilocarpin ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nPilocarpin-നോട് ആസക്തി ഉളവാകുന്നതായി റിപ്പോർട്ട് ചെയ്യപ്പെട്ടിട്ടില്ല.\nഇല്ല, Pilocarpin കഴിച്ചശേഷം തലച്ചോർ സജീവമായിരിക്കുന്ന ഒരു പ്രവർത്തനത്തിലും ഏർപ്പെടാൻ പാടില്ല.\nഅതെ, Pilocarpin ഒരു തരത്തിലുമുള്ള ദോഷഫലങ്ങൾ കാണിക്കുന്നില്ല.\nPilocarpin കൊണ്ട് മാനസിക വൈകല്യങ്ങൾ ചികിത്സിക്കാൻ സാധ്യമല്ല.\nPilocarpin ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Pilocarpin Interactions with Food and Alcohol in Malayalam - Pilocarpin bhakshnavum madyavumaayulla prathipravarthanangal\nആഹാരവും Pilocarpin-ഉം തമ്മിലുള്ള പ്രതിപ്രവർത്തനം\nഭക്ഷണത്തോടൊപ്പം Pilocarpin കഴിക്കുന്നതിന്റെ പാർശ്വഫലങ്ങളെ കുറിച്ച് ഗവേഷണമൊന്നും ലഭ്യമല്ല.\nമദ്യവും Pilocarpin-ഉം തമ്മിലുള്ള പ്രതിപ്രവർത്തനം\nമദ്യത്തോടൊപ്പം Pilocarpin കഴിക്കുന്നത് അപകടം ചെയ്തേക്കാം.\nPilocarpin വിലയും പാക്ക് സൈസും - Pilocarpin Price and Pack Size in Malayalam - Pilocarpin vilayum pack saisum


മോദിയെപ്പോലെ 'ലക്ചറടിക്കാന്' തനിക്കു കഴിയില്ലെന്ന് രാഹുല് ഗാന്ധി - ഇ വാർത്ത | evartha\nമോദിയെപ്പോലെ ‘ലക്ചറടിക്കാന്’ തനിക്കു കഴിയില്ലെന്ന് രാഹുല് ഗാന്ധി\nപ്രധാനമന്ത്രി നരേന്ദ്ര മോദിയുടെ പ്രസംഗശൈലിയെ അഭിനന്ദിച്ച് കോണ്‍ഗ്രസ് ഉപാധ്യക്ഷന് രാഹുല് ഗാന്ധി. മോദിയെപ്പോലെ പ്രസംഗിക്കാന് തനിക്കു വര്‍ഷങ്ങള് വേണ്ടിവരുമെന്ന് രാഹുല് പറഞ്ഞു. എന്നാല് ജനങ്ങളുടെ പ്രശ്‌നങ്ങള് കേള്‍ക്കാന് താന് തയ്യാറാണെന്നും ഈ പ്രശ്‌നങ്ങള് പരിഹരിക്കാന് ശ്രമിക്കുമെന്നും രാഹുല് പറഞ്ഞു.\nകോണ്‍ഗ്രസും ബിജെപിയും തമ്മില് അടിസ്ഥാനപരമായി ഒരു വ്യത്യാസമാണുള്ളത്. അവര് ലക്ചറുകള്(ക്ലാസുകള്) നല്‍കുന്നു. അവര് നിങ്ങളെ കേള്‍ക്കുന്നില്ല. അവര് ഒരു ഉച്ചഭാഷിണി പോലെയാണ് നിര്‍മിക്കപ്പെട്ടിട്ടുള്ളത്. അവര് നിങ്ങളോടു നല്ല ഭാഷയില് സംസാരിക്കും.\nഎനിക്ക് മോദിയെപ്പോലെ ലക്ചറുകള് നല്‍കാന് കഴിയില്ല. അങ്ങനെ ചെയ്യാന് എനിക്ക് വര്‍ഷങ്ങള് വേണ്ടിവരും രാഹുല് പറഞ്ഞു. നിങ്ങള് നിങ്ങളുടെ പ്രശ്‌നങ്ങള് എനിക്കെഴുതി തരൂ. അതെല്ലാം പരിഹരിക്കാം എന്ന് ഞാന് ഉറപ്പു പറയുന്നില്ല. പക്ഷെ ഞാനത് വായിച്ചുനോക്കും.\nഞങ്ങള് അധികാരത്തില് വന്നാല് അത് പരിഹരിക്കാന് ശ്രമിക്കുമെന്നും രാഹുല് പറഞ്ഞു. വ്യവസായികള് നേരിടുന്ന പ്രശ്‌നങ്ങള്‍ക്കു കോണ്‍ഗ്രസ് അധികാരത്തിലെത്തിയാല് പരിഹാരം കാണുമെന്നും ഗുജറാത്തിലെ സൂറത്തില് വ്യവസായികളുടെ കൂട്ടായ്മയെ അഭിസംബോധന ചെയ്യവെ രാഹുല് കൂട്ടിച്ചേര്‍ത്തു.


ആര്‍ക്കുമാകാം കോടീശ്വരന്, 15X15x15 ഫോര്‍മുലയിലൂടെ| How to Become Rich in Malayalam| Manorama Online Sampadyam\nആര്‍ക്കുമാകാം കോടീശ്വരന്,15x15x15 ഫോര്‍മുലയിലൂടെ\nമനോരമ ലേഖിക May 17, 2021 07:36 AM IST\nകോടീശ്വനാകാനുള്ള വഴിയാണ് അച്ചടക്കത്തോടെയുള്ള നിക്ഷേപം\nPhoto Credit : V.S.Anandhakrishna / Shutterstock.com\nകോടീശ്വരാനാകുക എന്ന സ്വപ്‌നം ഭൂരിപക്ഷത്തിനും ഉണ്ട്. പക്ഷേ അതിനുള്ള മാര്‍ഗം അറിയില്ല എന്നതാണ് പ്രശ്‌നം. ആര്‍ക്കും കോടീശ്വനാകാനുള്ള ഒരു വഴിയാണ് അച്ചടക്കത്തോടെയുള്ള നിക്ഷേപം.\nകിട്ടുന്നതില് നിന്നും ഒരു വിഹിതം അച്ചടക്കതോടെ എല്ലാ മാസവും കൃത്യമായി നിക്ഷേപിച്ചാല് അതു സാധ്യമാണ്. അതിനുള്ള ഒരു ഫോര്‍മുല ആണ് ഇവിടെ വിശദീകരിക്കുന്നത്. 15x15x15 എന്നു വളരെ സിമ്പിളാണ് ഈ ഫോര്‍മുല. പക്ഷേ വിശദീകരണം കേട്ടു കഴിയുമ്പോള് ഇത് നടപ്പാക്കാനാകുമോ എന്നു മിക്കവര്‍ക്കും സംശയം തോന്നും. പക്ഷെ ജോലി ചെയ്ത് ന്യായമായ വരുമാനം നേടുന്ന ആര്‍ക്കും ഒന്നു മനസ്സു വെച്ചാല് സാധ്യമാക്കാവുന്നതേ ഉള്ളൂ\nഎന്താണ് 15x15x15 ഫോർമുല?\nആദ്യം എന്താണ് ഈ മാര്‍ഗം എന്നു വിശദമാക്കാം. 15000 രൂപ വീതം നിക്ഷേപം നടത്തണം. അതു 15 വര്‍ഷം മുടങ്ങാതെ മാസം നിക്ഷേപിക്കണം. അതും 15% വാര്‍ഷിക നേട്ടം തരുന്ന പദ്ധതിയില്. അതാണ് 15x15x15 എന്ന ഫോര്‍മുല. അതായത് 15% നേട്ടം കിട്ടുന്ന പദ്ധതിയില് മാസം15000 രൂപ വീതം 15 വര്‍ഷം തുടര്‍ച്ചയായി നിക്ഷേപം നടത്തണം.\nഇവിടെ മാസം 15000 രൂപ വെച്ച് 15 വര്‍ഷം കൊണ്ട് നിങ്ങള് മൊത്തം നിക്ഷേപിക്കുന്നത് 27 ലക്ഷം രൂപയാണ്. 15% നിരക്കിലാണെങ്കില് ഇത്രയും കാലം കഴിയുമ്പോള് 10,027,600 രൂപയോളം കിട്ടും. അതായത് 27 ലക്ഷം രൂപ നിക്ഷേപിച്ചാല് 73 ലക്ഷത്തോളം രൂപ അധികമായി കിട്ടും.\nഇതില് 15000 രൂപ മാസം നിക്ഷേപിക്കാനാകുമോ 15 വര്‍ഷം കാലയളവില് ഇതു സാധ്യമാണോ എന്നത് നിക്ഷേപകന്റ പ്രായം, മാസവരുമാനം, കുടുംബത്തിന്റെ സാഹചര്യം എന്നിവ അനുസരിച്ചു വ്യത്യാസപ്പെടും. എന്നാല് കാര്യങ്ങളെല്ലാം എങ്ങനേയും മാനേജ് ചെയ്ത് മാസം 15000 രൂപ വീതം നിക്ഷേപിക്കാന് പലരും തയ്യാറായേക്കും. പക്ഷേ ഇന്നത്തെ സാഹചര്യത്തില് 15% വാര്‍ഷിക പലിശ എവിടെ കിട്ടും? അതാണ് വലിയ പ്രശ്‌നം. പ്രത്യേകിച്ച് ബാങ്ക്- പോസ്റ്റ് ഓഫീസ് സ്ഥിരനിക്ഷേപത്തിനു ഏഴു ശതമാനം എന്നതു തന്നെ കിട്ടാത്ത ഇന്നത്തെ സാഹചര്യത്തില്.\nഇവിടെ ശ്രദ്ധിക്കേണ്ട മറ്റൊന്നു കൂടിയുണ്ട്. 15% എന്നത് സാദാ പലിശ അഥവാ സിമ്പിള് ഇന്ററസ്റ്റ് അല്ല. മറിച്ച് കൂട്ടു പലിശയാണ്. ലോകത്തെ എട്ടാമത്തെ അല്‍ഭുതം എന്ന് ആല്‍ബര്‍ട്ട് ഐസ്‌ററീന് വിശേഷിപ്പിച്ച കൂട്ടുപലിശ!!\nഅതായത് 15% കൂട്ടു പലിശ അതും 15 വര്‍ഷത്തേയ്ക്ക് കിട്ടുന്ന പദ്ധതി ഏതാണ് എന്നതാണ് ഏറ്റവും പ്രധാനപ്പെട്ട ചോദ്യം.\nഇത്രയും കാലം ഇത്രയും പലിശ സ്ഥിരമായി കിട്ടുമെന്ന് ഉറപ്പിച്ചു പറയാന് കഴിയില്ല. എങ്കിലും അതിനുള്ള സാധ്യത മ്യൂച്വല് ഫണ്ടിലുണ്ട്. മികച്ച കമ്പനികളുടെ മികച്ച ഇക്വിറ്റി ഫണ്ടുകള് അതിനുള്ള അവസരം നിങ്ങള്‍ക്കു മുന്നില് തുറന്നിടുന്നു. മാസം തോറും നിശ്ചിത തുക നിക്ഷേപിക്കാന് കഴിയുന്ന എസ്‌ഐപി (സിസ്റ്റമാറ്റിക് ഇന്‍വെസ്റ്റ്‌മെന്‌റ്പ്ലാന്) വഴി നിക്ഷേപിക്കാനുള്ള അവസരവും മ്്യൂച്വല് ഫണ്ടിലുണ്ട്. അതു വഴി അച്ചടക്കത്തോടെ എല്ലാ മാസവും നിക്ഷേപം ഉറപ്പാക്കാം. ഒപ്പം വിപണിയിലെ ചാഞ്ചാട്ടത്തില് നിന്നും നേട്ടം ഉണ്ടാക്കുന്ന റുപി കോസ്റ്റ് ആവറേജിങിന്റെ ഗുണവും കൂട്ടുപലിശയ്ക്ക് ഒപ്പം ഉറപ്പാക്കാം. അതും നിങ്ങളുടെ നേട്ട സാധ്യത കൂടുതല് ആകര്‍ഷകമാക്കും.\n15% ത്തിലധികം നേട്ടം നല്‍കുന്ന 15 മ്യൂച്വല് ഫണ്ടുകളെക്കുറിച്ച് നാളെ വായിക്കാം\nEnglish Summary : How to Become Crorepati


വാട്ട്‌സ് ആപ് ഹര്‍ത്താല്; ഇരിട്ടിയില് രണ്ടുപേര് കൂടി അറസ്റ്റില് :: Janmabhumi Daily\nഇരിട്ടി: കഴിഞ്ഞ ഏപ്രില് 16 ന് വാട്ട്‌സ് ആപ്പിലൂടെ നടത്തിയ ആഹ്വാനത്തെത്തുടര്‍ന്ന് സംസ്ഥാന വ്യാപകമായി നടന്ന ഹര്‍ത്താലിനോടനുബന്ധിച്ച് പോലീസിനെ ആക്രമിച്ച കേസില് പിടികിട്ടാനുണ്ടായിരുന്ന രണ്ട് പ്രതികളെ കൂടി ഇരിട്ടി പോലീസ് അറസ്റ്റ് ചെയ്തു. പുന്നാട് റുബീന മന്‍സിലില് മുഹമ്മദ് നിദാന് (19), പയഞ്ചേരി എംഎഎച്ച് മന്‍സിലില് മുഹമ്മദ് ആഷിക് (26) എന്നിവരെയാണ് ഇരിട്ടി എസ്‌ഐ പി.എം.സുനില്‍കുമാര് അറസ്റ്റ് ചെയ്തത്. ഇരിട്ടിയില് കട അടപ്പിക്കുന്നതുമായുണ്ടായ സംഘര്‍ഷത്തിനിടെ ഇരിട്ടി എസ്‌ഐയായിരുന്ന സഞ്ജയ്കുമാറിന് പരിക്കേറ്റിരുന്നു. അക്രമത്തില് പങ്കെടുത്ത മുപ്പതോളം പേര്‍ക്കെതിരേയും അനുമതിയില്ലാതെ പ്രകടനം നടത്തിയ ഇരുന്നൂറോളം പേര്‍ക്കെതിരേയും ആയിരുന്നു കേസ്. ഇതോടെ ഈ കേസില് അറസ്റ്റിലായവരുടെ എണ്ണം 26 ആയി.


Woman found dead at sister's husband's house in Alappuzha, Suspicion of murder | ആലപ്പുഴയില് സഹോദരി ഭര്‍ത്താവിന്റെ വീട്ടില് യുവതി മരിച്ചനിലയില്; കൊലപാതകമെന്ന് സംശയം - Malayalam Oneindia\n2 min ago ഇന്ധന വില വര്‍ദ്ധന തുടരുന്നു; ഡീസലിലും പെട്രോളിനും വില കൂട്ടി, പുതിയ വിലവിവരങ്ങള് അറിയാം\n2 hrs ago പഞ്ചാബില് വീണ്ടും പ്രശ്‌നങ്ങള് ഉദിക്കുന്നു, ചരണ്‍ജിത്തിന്റെ നിയമനങ്ങളില് സിദ്ദുവിന് അതൃപ്തി\nUpdated: Sat, Jul 24, 2021, 11:32 [IST]\nആലപ്പുഴ: ആലപ്പുഴയില് യുവതിയെ വീടിനുള്ളില് മരിച്ച നിലയില് കണ്ടെത്തി. കടക്കര പള്ളി തളിശേരിതറ ഹരികൃഷ്ണ (25) എന്ന യുവതിയെ സഹോദരി ഭര്‍ത്താവിന്റെ വീട്ടിലാണ് മരിച്ച നിലയില് കണ്ടെത്തിയത്. സംഭവത്തെ തുടര്‍ന്ന് സഹോദരി ഭര്‍ത്താവ് കടക്കര പള്ളി പുത്തന്‍കാട്ടില് രതീഷിനെ പൊലീസ് തിരയുകയാണ്. മരണപ്പെട്ട ഹരികൃഷ്ണ അവിവാഹിതയാണ്. ആലപ്പുഴ മെഡിക്കല് കോളേജില് താല്‍ക്കാലിക നഴ്‌സായി ജോലി നോക്കുകയായിരുന്നു.\nടോക്കിയോ ഒളിംപിക്‌സിന്റെ ഏറ്റവും പുതിയ ചിത്രങ്ങള് കാണാം\nഎറണാകുളത്തെ സ്വകാര്യ ആശുപത്രിയിലെ നഴ്‌സാണ് ഹരികൃഷ്ണയുടെ സഹോദരി. വെള്ളിയാഴ്ച രാത്രി സഹോദരിക്ക് ജോലിയുണ്ടായതിനെ തുടര്‍ന്ന് രതീഷ് കുഞ്ഞിനെ നോക്കാന് ഹരികൃഷ്ണയെ വീട്ടിലേക്ക് വിളിച്ചുകൊണ്ടു പോകുകയായിരുന്നെന്നാണ് പ്രാഥമിക നിഗമനം. ഹരികൃഷ്ണയെയും രതീഷിനെയും ഫോണില് വിളിച്ച് കിട്ടാത്തതിനെ തുടര്‍ന്ന് നടത്തിയ അന്വേഷണത്തിലാണ് മൃതദേഹം കണ്ടെത്തിയത്.\nനെഗറ്റീവ് പബ്ലിസിറ്റിയാണ് ലക്ഷ്യം; എന്റെ പട്ടി വിഷമിക്കും... 'ഡിംപല് പീഡന' ത്തില് തുറന്നടിച്ച് മജ്‌സിയ\nപട്ടണക്കാട് പൊലീസ് കേസെടുത്ത് അന്വേഷണം ആരംഭിച്ചിരിക്കുകയാണ്. കാണാനില്ലെന്ന് പരാതി ലഭിച്ചതിനെ തുടര്‍ന്ന് നടത്തിയ അന്വേഷണത്തിലാണ് ഹരികൃഷ്ണയെ മരിച്ച നിലയില് കണ്ടെത്തിയത്.\nalappuzha kerala ആലപ്പുഴ കേരളം murder കൊലപാതകം\nWoman found dead at sister's husband's house in Alappuzha, Suspicion of murder


വെറും വയറ്റിൽ ഈ പാനീയങ്ങൾ കുടിക്കൂ, ശരീരഭാരം കുറയ്ക്കാൻ ഫലപ്രദം! - NEWSLINEKERALA24\nHomeHealthവെറും വയറ്റിൽ ഈ പാനീയങ്ങൾ കുടിക്കൂ, ശരീരഭാരം കുറയ്ക്കാൻ ഫലപ്രദം!\nവെറും വയറ്റിൽ ഈ പാനീയങ്ങൾ കുടിക്കൂ, ശരീരഭാരം കുറയ്ക്കാൻ ഫലപ്രദം!\nശരീരഭാരം കുറയ്ക്കാൻ എല്ലാവർക്കും ആഗ്രഹമുണ്ട് എന്നാൽ ആർക്കും അതിനായി മെനക്കെടാൻ സമയമില്ല എന്നത് വാസ്തവമായ കാര്യമാണ്. ജോലി തിരക്ക് കാരണം ഒന്ന് ജിമ്മിൽ പോകാൻ പോലും ഇന്ന് ആർക്കും സമയവുമില്ല ഇനി സമയമുണ്ടെങ്കിൽ തന്നെ അവിടെപ്പോയി ഗുസ്തി കാണിക്കാൻ ആർക്കും ആവതുമില്ലാത്ത അവസ്ഥയാണ് ഇപ്പോഴുള്ളത്.\nഇത്തരം സാഹചര്യത്തിൽ നമുക്ക് ചെയ്യാൻ പറ്റുന്ന ഒന്ന് എന്നുപറയുന്നത് നമ്മുടെ ഭക്ഷണക്രമത്തിൽ ശ്രദ്ധിക്കുക എന്നത് തന്നെയാണ്. ഇത് നമ്മുടെ ശരീരഭാരം കുറയ്ക്കാൻ സഹായിക്കും. അതിനായി സഹായിക്കുന്ന ചില മെറ്റബോളിസം ബൂസ്റ്റിംഗ് പാനീയങ്ങളുണ്ട് . ഇവ വെറും വയറ്റിൽ കഴിക്കുന്നതിലൂടെ വയറിലെ കൊഴുപ്പ് വേഗത്തിൽ അലിഞ്ഞുപോകുകയും നിങ്ങളെ ഫിറ്റ് ആക്കുകയും ചെയ്യുന്നു. ഇത് പണ്ടുകാലം മുതലേ പിന്തുടരുന്ന തടി കുറയ്ക്കാൻ സഹായകമായ വീട്ടുപായങ്ങൾ ആണെന്നുവേണമെങ്കിലും പറയാം.\nമെറ്റബോളിസം വർദ്ധിപ്പിക്കുന്നതിന് അയമോദകം വളരെയധികം സഹായിക്കും. ഇത് ദഹനം മെച്ചപ്പെടുത്തുകയും വയറിലെ കൊഴുപ്പ് കുറയ്ക്കാൻ സഹായിക്കുകയും ചെയ്യുന്നു. ഇതിനായി ആദ്യം അയമോദകം ഒന്ന് ചെറുതായി വറുത്തെടുക്കുക ശേഷം ഇതിനെ ഏതാണ്ട് ഒന്നോ രണ്ടോ സ്പൂൺ എടുത്ത് രാത്രി മുഴുവൻ വെള്ളത്തിലിട്ട് കുതിർത്തശേഷം രാവിലെ ആ വെള്ളം അരിച്ചെടുത്ത് കുടിക്കുക.\nനാരങ്ങ, തേൻ വെള്ളം\nവേനൽക്കാലത്ത് ശരീരത്തിന് ഉന്മേഷം നൽകുന്നതിന് വളരെയധികം നല്ലതാണ് നാരങ്ങ. ശരീരഭാരം കുറയ്ക്കാൻ (Weight Loss) ചെറുചൂടുള്ള വെള്ളത്തിൽ പകുതി നാരങ്ങ പിഴിഞ്ഞു ചേർക്കുക അതിലേക്ക് ഒരു സ്പൂൺ തേൻ കൂടി ചേർത്തു കൊടുക്കുക. ഈ വെള്ളം ആന്റി ഓക്‌സിഡന്റുകളാൽ നിറഞ്ഞതാണ് മാത്രമല്ല ശരീരത്തിലെ കൊഴുപ്പു കുറയ്ക്കുന്നതിനും ഈ വെള്ളം ഉത്തമമാണ്. ഇത് രാവിലെ വെറുംവയറ്റിൽ കുടിക്കണം.\nശരീരത്തിലെ വിഷാംശം ഇല്ലാതാക്കുന്ന പെരുംജീരക വെള്ളം വയറിലെ കൊഴുപ്പ് ഉരുക്കി കളയുന്നതിന് നല്ലതാണ്. ഈ വെള്ളം കുടിച്ചാൽ വയറ്റിലെ അസ്വസ്ഥത, വയറു വീർക്കുക തുടങ്ങിയ ദഹനപ്രശ്‌നങ്ങൾ ഉണ്ടാകില്ല. ഇത് തയ്യാറാക്കാൻ ഒരു സ്പൂൺ പെരുംജീരകം രാത്രി മുഴുവൻ വെള്ളത്തിൽ കുതിർത്തു വയ്ക്കുക. രാവിലെ വെറും വയറ്റിൽ ഈ വെള്ളം അരിച്ച് കുടിക്കുന്നതിലൂടെ മെറ്റബോളിസം ഉത്തേജിപ്പിക്കപ്പെടുകയും ശരീരഭാരം കുറയ്ക്കാൻ സഹായിക്കുകയും ചെയ്യും.


വിളംബരം: മരണാനുഭവത്തിന്റെ ശാസ്‌ത്രഭാഷ\nletter 2010, ജൂലൈ 24 3:30 AM\nമരണം മഹത്തായ ഒരുകലയാണെന്നും അത് മറ്റാരെങ്കിലും ചെയ്യുന്നതിനേക്കാള്\nമനോഹരമായി ഞാന് ചെയ്യുമെന്ന് പറഞ്ഞത് സില്‍വിയ പ്ലാത്ത് ആണ്. അവര് അതുപോലെ തന്നെ ചെയ്‌തു.ആത്മഹത്യയായിരുന്നു. പ്രതിഭാ ശാലികളായ ഒട്ടേറെ പേര് അതുപോലെ ചെയ്‌തു. ഹംസയുടെ എഴുത്തില് ആത്മഹത്യചെയ്‌തവരെ പര്‍വതീകരിച്ചില്ലല്ലോ... ഭാഗ്യം... നല്ല രചന... ഒഴുക്കുള്ള ഭാഷ, ആരെയും വായിപ്പിക്കും ഇത്തരം രചനകള്....അങ്ങനെ ഞാന് വിളംബരത്തിലെ നിത്യസന്ദര്‍ശകയാവുകയാണ്... ഭാവുകങ്ങള്....\nകാലികവിഷയങ്ങള്‍ക്കിടയില് നിന്ന് സര്‍ഗാത്മകതയിലേക്കുള്ള മടക്കം നന്നായിട്ടുണ്ട്.\nletter 2010, ജൂലൈ 24 3:54 AM\nഇടക്കു ഇതുപോലുള്ള വ്യത്യസ്ഥ വിഷയങ്ങളും എഴുതണം ഹംസ.\nവെറും പത്രക്കാരനല്ലെന്നു തെളിയിച്ചിരിക്കുന്നു ഇതിലൂടെ... മുമ്പ് പലപ്പോഴും\nഅങ്ങനെ തെളിയിച്ച ആളാണ് ഹംസ എന്നറിഞ്ഞുകൊണ്ടുതന്നെയാണിത് പറയുന്നത്.\nപുഴവിളിക്കുന്നു, ചെറുകഥാ സമാഹാരാവും മഴതോരാതെ എന്ന നോവലും ധാരാളം ചെറുകഥകളും അങ്ങനെ ഒരുപാട് തെളിവുകളുമുണ്ടല്ലോ....എന്തായാലും അഭിനന്ദനങ്ങള്.....


കേരളത്തില് ഇന്ന് 5507 പേര്‍ക്ക് കോവിഡ്-19 സ്ഥിരീകരിച്ചു – Meddling Media\nLast updated Jan 12, 2021 19\nയു.കെ.യില് നിന്നും വന്ന ഒരാള്‍ക്കാണ് കഴിഞ്ഞ 24 മണിക്കൂറിനകം കോവിഡ്-19 സ്ഥിരീകരിച്ചത്. അടുത്തിടെ യു.കെ.യില് നിന്നും വന്ന 55 പേര്‍ക്കാണ് ഇതുവരെ കോവിഡ്-19 സ്ഥിരീകരിച്ചത്. ഇവരുടെ സാമ്ബിളുകള് തുടര്‍പരിശോധനക്കായി എന്‍ഐവി പൂനെയിലേക്ക് അയച്ചിട്ടുണ്ട്. അതില് ആകെ6പേരിലാണ് ജനിതക വകഭേദം വന്ന വൈറസിനെ കണ്ടെത്തിയത്.\nകഴിഞ്ഞ 24 മണിക്കൂറിനിടെ 64,614 സാമ്ബിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 8.52 ആണ്. റുട്ടീന് സാമ്ബിള്, സെന്റിനല് സാമ്ബിള്, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആര്., ആര്.ടി. എല്.എ.എം.പി., ആന്റിജന് പരിശോധന എന്നിവ ഉള്‍പ്പെടെ ഇതുവരെ ആകെ 85,51,792 സാമ്ബിളുകളാണ് പരിശോധനയ്ക്കായി അയച്ചത്.കഴിഞ്ഞ ദിവസങ്ങളിലുണ്ടായ 25 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 3347 ആയി. ഇത് കൂടാതെ ഉണ്ടായ മരണങ്ങള് എന്‍ഐവി ആലപ്പുഴയിലെ പരിശോധനയ്ക്ക് ശേഷം സ്ഥിരീകരിക്കുന്നതാണ്.ഇന്ന് രോഗം സ്ഥിരീകരിച്ചവരില് 53 പേര് സംസ്ഥാനത്തിന് പുറത്ത് നിന്നും വന്നവരാണ്. 4952 പേര്‍ക്ക് സമ്ബര്‍ക്കത്തിലൂടെയാണ് രോഗം ബാധിച്ചത്. 433 പേരുടെ സമ്ബര്‍ക്ക ഉറവിടം വ്യക്തമല്ല. എറണാകുളം 733, കോട്ടയം 638, കോഴിക്കോട് 550, പത്തനംതിട്ട 414, തൃശൂര് 464, കൊല്ലം 444, മലപ്പുറം 385, തിരുവനന്തപുരം 249, ആലപ്പുഴ 341, കണ്ണൂര് 229, വയനാട് 193, പാലക്കാട് 91, ഇടുക്കി 167, കാസര്‍ഗോഡ് 54 എന്നിങ്ങനേയാണ് സമ്ബര്‍ക്കത്തിലൂടെ രോഗം ബാധിച്ചത്.69 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. പത്തനംതിട്ട 22, എറണാകുളം 10, കോഴിക്കോട് 9, കണ്ണൂര് 8, തൃശൂര് 7, പാലക്കാട് 4, തിരുവനന്തപുരം, വയനാട്, കാസര്‍ഗോഡ്2വീതം, കൊല്ലം, ആലപ്പുഴ, കോട്ടയം 1 വീതം ആരോഗ്യ പ്രവര്‍ത്തകര്‍ക്കാണ് ഇന്ന് രോഗം ബാധിച്ചത്.രോഗം സ്ഥിരീകരിച്ച് ചികിത്സയിലായിരുന്ന 4270 പേരുടെ പരിശോധനാഫലം നെഗറ്റീവ് ആയി. തിരുവനന്തപുരം 298, കൊല്ലം 277, പത്തനംതിട്ട 320, ആലപ്പുഴ 175, കോട്ടയം 850, ഇടുക്കി 74, എറണാകുളം 516, തൃശൂര് 432, പാലക്കാട് 227, മലപ്പുറം 297, കോഴിക്കോട് 425, വയനാട് 110, കണ്ണൂര് 201, കാസര്‍ഗോഡ് 68 എന്നിങ്ങനേയാണ് പരിശോധനാ ഫലം ഇന്ന് നെഗറ്റീവായത്. ഇതോടെ 64,556 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 7,51,659 പേര് ഇതുവരെ കോവിഡില് നിന്നും മുക്തി നേടി.സംസ്ഥാനത്തെ വിവിധ ജില്ലകളിലായി 1,99,519 പേരാണ് ഇപ്പോള് നിരീക്ഷണത്തിലുള്ളത്. ഇവരില് 1,88,973 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 10,546 പേര് ആശുപത്രികളിലും നിരീക്ഷണത്തിലാണ്. 1130 പേരെയാണ് ഇന്ന് ആശുപത്രിയില് പ്രവേശിപ്പിച്ചത്.ഇന്ന് ഒരു പുതിയ ഹോട്ട് സ്‌പോട്ടാണുള്ളത്. പത്തനംതിട്ട ജില്ലയിലെ ഏനാദിമംഗലം (കണ്ടെന്‍മെന്റ് സോണ് സബ് വാര്‍ഡ് 12) ആണ് പുതിയ ഹോട്ട് സ്‌പോട്ട്.ഇന്ന്5പ്രദേശങ്ങളെ ഹോട്ട് സ്‌പോട്ടില് നിന്നും ഒഴിവാക്കി. ഇതോടെ നിലവില് ആകെ 436 ഹോട്ട് സ്‌പോട്ടുകളാണുള്ളത്.\nസിദ്ധീഖ് കാപ്പൻ്റെ അന്യായ തടങ്കൽ മാധ്യമ സ്വാതന്ത്രത്തിനേറ്റ വെല്ലുവിളി: എൻ കെ പ്രേമചന്ദ്രൻ എം പി


/india-vs-england-second-cricket-test-fourth-day- | ഇന്ത്യാ-ഇംഗ്ലണ്ട് ഇന്നിങ്‌സിൽ ഇന്ത്യയ്ക്ക് ദയനീയ തോൽവി; ഒൻപത് വിക്കറ്റ് വീഴ്‌ത്തിയ ആൻഡേഴ്‌സൺ കളിയിലെ താരം - MarunadanMalayali.com\nഇന്ത്യാ-ഇംഗ്ലണ്ട് ഇന്നിങ്‌സിൽ ഇന്ത്യയ്ക്ക് ദയനീയ തോൽവി; ഒൻപത് വിക്കറ്റ് വീഴ്‌ത്തിയ ആൻഡേഴ്‌സൺ കളിയിലെ താരം\nAugust 12, 2018 | 10:35 PM IST | Permalink\nലണ്ടൻ: ഇന്ത്യാ-ഇംഗ്ലണ്ട് ഇന്നിങ്‌സിൽ ഇന്ത്യയ്ക്ക് ദയനീയ തോൽവി. 159 റൺസിനാണ് ഇന്ത്യയെ തോൽപ്പിച്ചത്. അഞ്ച് ടെസ്റ്റുകളുള്ള പരമ്പരയിൽ 2-0ത്തിനാണ് ഇംഗ്ലണ്ടിന്റെ ജയം. രണ്ടാം ഇന്നിങ്‌സിൽ 289 റൺസിന്റെ കടവുമായി ഇറങ്ങിയ ഇന്ത്യ 130 റൺസിനു എല്ലാവരും പുറത്തായി.\n44 പന്തിൽ അഞ്ചു ബൗണ്ടറികൾ ഉൾപ്പെടെ 30 റൺസെടുത്ത അശ്വിനാണ് രണ്ടാം ഇന്നിങ്‌സിൽ ഇന്ത്യൻ ടോപ് സ്‌കോറർ. ഇംഗ്ലണ്ടിനായി ജയിംസ് ആൻഡേഴ്‌സനും സ്റ്റുവാർട്ട് ബ്രോഡും നാലു വിക്കറ്റ് വീതം വീഴ്‌ത്തി. മൽസരത്തിലാകെ ആൻഡേഴ്‌സൻ ഒൻപതു വിക്കറ്റ് സ്വന്തമാക്കി. എജ്ബാസ്റ്റനിൽ നടന്ന ആദ്യ ടെസ്റ്റിൽ 31 റൺസിനു തോറ്റ ഇന്ത്യ, അഞ്ചു മൽസരങ്ങളടങ്ങിയ പരമ്പരയിൽ 20ന് പിന്നിലായി. മൂന്നാം ടെസ്റ്റ് 18ന് ആരംഭിക്കും.\nമഴമൂലം ആദ്യദിനം പൂർണമായും രണ്ടാം ദിനവും നാലാം ദിനവും മണിക്കൂറുകളും നഷ്ടമായ മൽസരത്തിൽ ഇംഗ്ലണ്ട് ഇന്നിങ്‌സ് വിജയം സ്വന്തമാക്കുമ്പോൾ, ഒരു ദിവസത്തെ കളി ഇനിയും ബാക്കി. ആറു വിക്കറ്റ് നഷ്ടത്തിൽ 357 റൺസെന്ന നിലയിൽ നാലാം ദിനം ബാറ്റിങ് പുനഃരാരംഭിച്ച ഇംഗ്ലണ്ട് അതിവേഗം സ്‌കോറുയർത്തി ഇന്നിങ്‌സ് ഡിക്ലയർ ചെയ്യാനുള്ള തയ്യാറെടുപ്പിലായിരുന്നു. ദ്രുതഗതിയിൽ റൺസ് കണ്ടെത്തിയ ക്രിസ് വോക്‌സ്‌സാം കറൻ സഖ്യം ഇംഗ്ലണ്ട് സ്‌കോർ 396ൽ എത്തിച്ചതിനു പിന്നാലെ കറൻ പുറത്തായി. കറൻവോക്‌സ് സഖ്യം ഏഴാം വിക്കറ്റിൽ 76 റൺസ് കൂട്ടിച്ചേർത്തു.


രണ്ടാം പിണറായി സർക്കാരിന്‍റെ ആദ്യ സമ്പൂർണ ബജറ്റ് ഇന്ന്,ചെലവ് ചുരുക്കൽ നടപടികൾ പ്രഖ്യാപിച്ചേക്കും - India Vision Media\nരണ്ടാം പിണറായി സർക്കാരിന്‍റെ ആദ്യ സമ്പൂർണ ബജറ്റ് ഇന്ന്,ചെലവ് ചുരുക്കൽ നടപടികൾ പ്രഖ്യാപിച്ചേക്കും\nസാമ്പത്തിക പ്രതിസന്ധി കണക്കിലെടുത്ത് ചെലവ് ചുരുക്കൽ നടപടികൾ ബജറ്റിൽ പ്രഖ്യാപിക്കും. സർക്കാർ വകുപ്പുകൾക്കും പൊതുമേഖലാ സ്ഥാപനങ്ങൾക്കും ഇതു ബാധകമായിരിക്കും\nതിരുവനന്തപുരം | രണ്ടാം പിണറായി സർക്കാരിന്‍റെ ആദ്യ സമ്പൂർണ ബജറ്റ് ഇന്ന്. രാവിലെ9മണിക്ക് ധനമന്ത്രി കെ.എൻ ബാലഗോപാൽ ബജറ്റ് അവതരണം തുടങ്ങും. പുതിയ നികുതി പരിഷ്കാരം ഉൾപ്പെടെയുണ്ടായേക്കും. കോവിഡുണ്ടാക്കിയ സാമ്പത്തിക പ്രതിസന്ധിയിൽ നിന്ന് കരകയറാനുള്ള സംസ്ഥാനത്തിന്റെ ദിശാസൂചികയാകും ധനമന്ത്രി കെ.എൻ ബാലഗോപാൽ അവതരിപ്പിക്കുന്ന സംസ്ഥാന ബജറ്റ്. ആരോഗ്യ മേഖലക്ക് നൽകുന്ന പ്രത്യേക പരിഗണനക്ക് പുറമെ അടിസ്ഥാന സൗകര്യ വികസനത്തിനും ബജറ്റിൽ പ്രത്യേക ഊന്നലുണ്ടാകും. കാർഷിക മേഖലയിൽ മാറ്റങ്ങൾ ഉണ്ടാക്കുന്ന ബജറ്റാകുമെന്ന് ധനമന്ത്രി കെ.എൻ ബാലഗോപാൽ പറഞ്ഞു.\nസാമ്പത്തിക പ്രതിസന്ധി കണക്കിലെടുത്ത് ചെലവ് ചുരുക്കൽ നടപടികൾ ബജറ്റിൽ പ്രഖ്യാപിക്കും. സർക്കാർ വകുപ്പുകൾക്കും പൊതുമേഖലാ സ്ഥാപനങ്ങൾക്കും ഇതു ബാധകമായിരിക്കും. ജി. എസ്. ടി നടപ്പാക്കിയതിന്റെ ഭാഗമായി സംസ്ഥാനങ്ങൾക്ക് നൽകിക്കൊണ്ടിരുന്ന നഷ്ട പരിഹാരം മേയ് മാസത്തോടെ അവസാനിക്കും. പതിനായിരം കോടി രൂപയുടെ വരുമാനം സംസ്ഥാനത്തിന് ഇതിലൂടെ നഷ്ടമാകും. ഇതു സാമ്പത്തിക ബാധ്യത വർധിപ്പിക്കും. ഇതോടൊപ്പം ശമ്പള പരിഷ്‌കരണ ബാധ്യതകൾ കൂടി സർക്കാരിന് ഏറ്റെടുക്കേണ്ടി വരും. ഇതിലൂടെയുണ്ടാകുന്ന രൂക്ഷമായ സാമ്പത്തിക പ്രതിസസി മറികടക്കാൻ ചെലവ് ചുരുക്കലല്ലാതെ മറ്റു വഴികളില്ലെന്നാണ് ധനകാര്യ വകുപ്പിന്റെ നിലപാട്.\nനികുതി പരിഷ്കാരമായിരിക്കും ബജറ്റിലെ ശ്രദ്ധേയമായ പ്രഖ്യാപനം. ഭൂനികുതി, മദ്യ നികുതി എന്നിവയിൽ പുതിയ നിർദേശങ്ങൾ പ്രതീക്ഷിക്കാം. ഭൂമിയുടെ ന്യായവില കൂട്ടണമെന്ന നിർദേശം സാമ്പത്തിക വിദഗ്ധർ സർക്കാരിന് നൽകിയിരുന്നു. നികുതി ചോര്‍ച്ച തടയാനും നികുതി പരമാവധി ലഭ്യമാക്കാനുമുള്ള പ്രത്യേക പദ്ധതികൾ പ്രഖ്യാപിക്കും. ടൂറിസം, വ്യവസായ മേഖലകളെ പുനരുജ്ജീവിപ്പിക്കാൻ ശ്രദ്ധേയമായ പ്രഖ്യാപനങ്ങൾ ഉണ്ടാകും. സിൽവർ ലൈൻ പോലുള്ള പിണറായി സർക്കാരിന്‍റെ പ്രധാന പദ്ധതികളുടെ മുന്നോട്ടു പോക്കിനെ സംബന്ധിച്ചും ബജറ്റിൽ പ്രധാന നിർദേശങ്ങളുണ്ടാകും\nജനജീവിതം മെച്ചപ്പെടുന്നതിന് വേണ്ടിയുള്ള നയപരിപാടികള് ബജറ്റില് ഉണ്ടാകുമെന്ന് ധനമന്ത്രി കെ.എന് ബാലഗോപാന് പറഞ്ഞു. കേരളത്തില് നിലവില് സാമ്പത്തിക വളര്‍ച്ചയുടെ അന്തരീക്ഷമാണ് ഉള്ളത്. കാര്‍ഷിക മേഖലയ്ക്കും ആരോഗ്യ മേഖലയ്ക്കും ബ്ജറ്റില് മുന്‍ഗണന ഉണ്ടാകും. ജനങ്ങള്‍ക്ക് ബുദ്ധിമുട്ട്’ ഉണ്ടാകാത്ത തരത്തില് സര്‍ക്കാരിന് മുന്നോട്ട് പോകാന് കഴിഞ്ഞിട്ടുണ്ടെന്നും ധനമന്ത്രി വ്യക്തമാക്കി.\nഉത്തരാഖണ്ഡിൽ ബിജെപി വീണ്ടും അധികാരത്തിലേക്ക്\nപിതാവ് ഗര്‍ഭിണിയാക്കിയ 10 വയസ്സുകാരിയുടെ കുഞ്ഞിനെ ഗര്‍ഭഛിദ്രം ചെയ്യാൻ ഹൈക്കോടതിഅനുമതി


Sep 22, 2021, 06:28 pm IST\nശ്രീകണ്ഠപുരം: അപൂര്‍വ രത്‌നങ്ങളും സ്വര്‍ണങ്ങളും വില്‍ക്കാനുണ്ടെന്ന് വിശ്വസിപ്പിച്ച് ശ്രീകണ്ഠപുരം സ്വദേശിയില് നിന്ന് 42,50,000 രൂപ തട്ടിയെടുത്ത സംഭവത്തില് നാലുപേര്‍ക്കെതിരെ ശ്രീകണ്ഠപുരം പൊലീസ് കേസെടുത്തു.\nകൈതപ്രത്തെ പുറത്തേട്ട് ഹൗസില് ഡെന്നീസ് ജോസഫിന്റെ പരാതിയില് കോട്ടയം മീനച്ചിലിലെ കനക്കാരി മാലേല് പറമ്പിൽ ജെറിന് വി. ജോസ് (45), ആന്ധ്രാപ്രദേശ് അനന്തപുരിലെ നായിഡു (40), കോട്ടയം തിരുവഞ്ചൂരിലെ സി.എസ്. ശ്രീനാഥ് (35), കോട്ടയത്തെ ജിജിന് (45) എന്നിവര്‍ക്കെതിരെയാണ് കേസെടുത്തത്.\nമോന്‍സന് മോഡല് തട്ടിപ്പ് കായംകുളത്തും ; പുരാവസ്തു മ്യൂസിയം നടത്തുന്ന സര്‍ക്കാര് ഡോക്ടര് നിധീഷ് ചന്ദ്രനും വ്യാജൻ\n‘നീക്കങ്ങളെല്ലാം ചോർത്തി’; മോൺസൻ മാവുങ്കലുമായി ബന്ധമുള്ള പോലീസുകാർക്കെതിരെ ഇന്റലിജൻസ് അന്വേഷണം\nശ്രീകണ്ഠപുരത്തെ മുഹമ്മദലി എന്നയാളുടെ 450 ഗ്രാം തൂക്കം വരുന്ന രത്‌നങ്ങളും മറ്റ് സ്വര്‍ണങ്ങളും ഉള്‍പ്പെടെ വില്‍ക്കാനുണ്ടെന്ന് പറഞ്ഞാണ് സംഘം ഡെന്നീസ് ജോസഫിനെ സമീപിച്ചത്. തുടര്‍ന്ന് ആഭരണങ്ങള് പരിശോധിക്കാന് വിദഗ്ധനെ കൊണ്ടുവരുന്നുണ്ടെന്ന് പറഞ്ഞു. യു.കെയില്‍നിന്ന് വരുന്നവരാണെന്നുപറഞ്ഞ് വിശ്വസിപ്പിച്ച് 2019 ഒക്‌ടോബര് 31ന് അരലക്ഷം രൂപ ഡെന്നീസ് ജോസഫില് നിന്ന് കൈക്കലാക്കി. പിന്നീട് ജെറിന് വി. ജോസും ജിജിനും ചേര്‍ന്ന് പലതവണ ഗൂഗ്ള് പേ വഴി ലക്ഷങ്ങള് കൈക്കലാക്കി.\nഅവസാനം കണ്ണൂര് സിറ്റി സെന്‍ററിന് സമീപമുള്ള ഹോട്ടലില്‍വെച്ച് ശ്രീനാഥ് 12 ലക്ഷം രൂപയും കൈക്കലാക്കിയത്രെ. പിന്നീട് രത്നങ്ങളും സ്വര്‍ണവും നല്‍കാതെ സംഘം മുങ്ങി. ഫോണ് വിളിച്ചാല് എടുക്കാത്ത സ്ഥിതിയുമുണ്ടായി. ഇതേത്തുടര്‍ന്നാണ് പൊലീസില് പരാതി നല്‍കിയത്. എസ്.ഐ എ.വി. ചന്ദ്രന്റെ നേതൃത്വത്തില് അന്വേഷണം ഊര്‍ജിതമാക്കി.\nTags: daimondsfraud case


മഞ്ചേശ്വരത്ത് വീണ്ടും എല്.ഡി.എഫ് പിന്തുണ തേടി മുല്ലപ്പള്ളി - Media Vision News\nമഞ്ചേശ്വരത്ത് വീണ്ടും എല്.ഡി.എഫ് പിന്തുണ തേടി മുല്ലപ്പള്ളി\nതിരുവനന്തപുരം: ബിജെപിയെ തോൽപ്പിക്കാൻ മഞ്ചേശ്വരത്ത് സിപിഎം വോട്ട് ചോദിച്ച സംഭവത്തിൽ ഉറച്ച് കെപിസിസി അധ്യക്ഷൻ മുല്ലപ്പള്ളി രാമചന്ദ്രൻ. സിപിഎം വോട്ട് യുഡിഎഫിന് നൽകണമെന്നാണ് അഭ്യര്‍ത്ഥിച്ചതെന്നും സിപിഎം ദുര്‍ബലനായ സ്ഥാനാര്‍ത്ഥിയെ മണ്ഡലത്തിൽ നിര്‍ത്തിയ സാഹചര്യത്തിലാണ് അങ്ങനെ പറ‍ഞ്ഞതെന്നും മുല്ലപ്പള്ളി വിശദീകരിച്ചു.\nതലശ്ശേരിയിലടക്കം ബിജെപിയുടെ പത്രിക തള്ളിയത് മന:പൂർവ്വമാണ്. സിപിഎമ്മിനെ സഹായിക്കാനാണിത്. മനസാക്ഷിക്ക് വോട്ടു ചെയ്യാൻ അഭ്യർത്ഥിച്ചതിലൂടെ ഷംസീറിന് വോട്ടു ചെയ്യാനാണ് ആവശ്യപ്പെടുന്നത്. സിഒടി നസീറിന് പിന്തുണയെന്ന് ബിജെപി ഇപ്പോൾ പറയുന്നില്ലെന്നും മുല്ലപ്പള്ളി കൂട്ടിച്ചേര്‍ത്തു.\nമഞ്ചേശ്വരത്ത് ബിജെപിയെ തോൽപ്പിക്കാൻ സിപിഎമ്മിന്‍റെ പിന്തുണ തേടിയ മുല്ലപ്പള്ളിയുടെ പ്രസ്താവന തള്ളി നേരത്തെ രമേശ് ചെന്നിത്തലയും ഉമ്മൻചാണ്ടിയും രംഗത്തെത്തിയിരുന്നു. മഞ്ചേശ്വരത്ത് ജയിക്കാൻ യുഡിഎഫിന് ആരുടേയും പിന്തുണ വേണ്ടെന്നും ഏത് സാഹചര്യത്തിലാണ് കെപിസിസി പ്രസിഡന്‍റ് അങ്ങനെ പറഞ്ഞത് എന്ന് അറിയില്ലെന്നുമായിരുന്നു ചെന്നിത്തലയുടെ പ്രതികരണം.\nഅതേ സമയം ബിജെപിയെ തോൽപ്പിക്കാൻ യുഡിഎഫിന് കഴിവുണ്ടെന്നും അത് കഴിഞ്ഞ തവണ തെളിയിച്ചതാണെന്നുമായിരുന്നു ഉമ്മൻചാണ്ടിയുടെ പ്രതികരണം. ആരുടേയും പിന്തുണ വേണ്ടെന്ന് വ്യക്തമാക്കിയ ഉമ്മൻചാണ്ടി, മഞ്ചേശ്വരത്ത് ബിജെപിയെ യുഡിഎഫ് തോൽപ്പിക്കുമെന്നും കൂട്ടിച്ചേർത്തു.\nPrevious articleതിരഞ്ഞെടുപ്പ് നാളെ നടക്കാനിരിക്കെ തമിഴ്‌നാട്ടില് നിന്ന് പിടിച്ചെടുത്തത് 428 കോടി\nNext articleമുല്ലപ്പള്ളിക്ക് മഞ്ചേശ്വരത്തെ കുറിച്ച് ചുക്കും അറിയില്ല: ഇടതു സ്ഥാനാർത്ഥി വിവി രമേശൻ


c ravichandran wrote about blind belief in kerala | സർപ്പദോഷം എന്നൊരു അഖിലേന്ത്യാ ഉഡായിപ്പ് ഉണ്ട്; അതിന് വേണ്ടി മാത്രം പ്രവർത്തിക്കുന്ന ഒരു എക്സ്‌ക്ലൂസീവ് ഷോറൂം ആലപ്പുഴ ജില്ലയിൽ കാണാനാവും; അന്ധവിശ്വാസങ്ങൾ കുറ്റകൃത്യങ്ങളുടെ ഇന്ധനശക്തിയായി മാറുന്ന രാജ്യാന്തര മോഡൽ കേരളത്തിലും വ്യാപകമാണ്; അന്ധവിശ്വാസങ്ങളുടെ അനോഫിലസ് കൊതുകുകളായി മാധ്യമങ്ങൾ മാറിയിട്ടുണ്ട്; സി രവിചന്ദ്രൻ എഴുതുന്നു; കടിയേറ്റ ജനത - MarunadanMalayalee.com\nMay 28, 2020 | 09:27 PM IST | Permalink\n(1) കഴിഞ്ഞവർഷം ഇതേ സമയം ബാങ്കിൽ നിന്ന് കിട്ടിയ ജപ്തി നോട്ടീസ് പൂജവെച്ച് അത്യാഹിതത്തിലേക്ക് നടന്നുകയറിയ ഒരു കുടുംബത്തെ കുറിച്ച് കേരളം ചർച്ച ചെയ്തിരുന്നു. ബാങ്കുകൾക്കെതിരെ വിഷംചീറ്റിയും അവരുടെ കെട്ടിടങ്ങൾ അടിച്ചു തകർത്തും അന്നു പലരും കരുത്തുകാട്ടി. ഭാര്യയെ നശിപ്പിക്കാൻ ഒരാൾ നടത്തിയ സമാനതകളില്ലാത്ത ക്രൂരകൃത്യത്തെ കുറിച്ചാണ് ഇപ്പോൾ ചർച്ചകൾ. കൊല്ലാനായി വിഷപാമ്പിനെ ഉപയോഗിച്ചു എന്നതാണ് കൊല്ലത്ത് അഞ്ചലിലെ കൊലപാതകത്തെ സവിശേഷമാക്കുന്നത്. പാമ്പിനെ കൊണ്ട് കടിപ്പിച്ച് കൊല്ലുന്ന കഥകൾ സിനിമയിലും സീരിയലിലുമൊക്കെ കണ്ടിട്ടുണ്ടെങ്കിലും നിത്യജീവിതത്തിൽ കേരളീയർക്ക് അത്ര പരിചയമില്ലാത്ത ഒന്നാണല്ലോ. ഐ.വി ശശി സംവിധാനം ചെയ്ത കരിമ്പിൻ പൂവിനക്കരെ(1985) എന്ന ചിത്രത്തിൽ സമാനമായ ഒരു രംഗമുണ്ട്. അന്ന് അഞ്ചൽ കേസിലെ പ്രതി ജനിച്ചിട്ടില്ല.\n(2) ക്രിമിനൽ സ്വാഭാവം ഉള്ളവരിൽ പലപ്പോഴും സാമാന്യബുദ്ധിയും മാനുഷികവികാരങ്ങളും വേണ്ടത്ര തോതിൽ പ്രവർത്തിച്ചേക്കില്ല എന്നതിന്റെ തെളിവാണ് (അപവാദങ്ങൾ ഇല്ലെന്നല്ല) ഈ കുറ്റകൃത്യനിർവഹണവും. വൈക്കോൽ ലോറിപോലെ പോകുന്നിടത്തെല്ലാം ടൺ കണക്കിന് തെളിവുകൾ വാരി വിതറിയാണ് പ്രതി കുറ്റകൃത്യം നിർവഹിച്ചത്. അപ്പോഴും പ്രസ്തുത തെളിവുകളെല്ലാം ഒട്ടിച്ചുവെച്ച് ശിക്ഷ വാങ്ങിക്കൊടുക അത്ര എളുപ്പമായിരുന്നില്ല. കൊല നടത്താൻ ഉപയോഗിച്ച ജീവികളാണ് നിയമത്തിന് വെല്ലുവിളി ഉയർത്തുന്നത്. എങ്കിലും കടിച്ച മൂർഖന്റെ ശവശരീരം പുറത്തെടുത്ത് പോസ്റ്റ്മോർട്ടം ചെയത് വിഷപ്പല്ലുണ്ടെന്ന് സ്ഥിരീകരിച്ചത് വിലപെട്ട തെളിവാണ്. പാമ്പിന്റെ ജഡം അവിടെ നിന്ന് മാറ്റാനോ കുറഞ്ഞപക്ഷം സിനിമാക്കഥ മാതൃകയിൽ പകരം മറ്റെന്തെങ്കിലും വിഷമില്ലാത്ത ഇനത്തെ അവിടെ നിക്ഷേപിക്കാനോ പ്രതി തുനിഞ്ഞില്ല എന്നത് കൗതുകകരമാണ്. 'തെളിവുകൾ നശിപ്പിക്കാത്ത പ്രതി' എന്നത് ഒരു അപൂർവ സാധ്യതയാണ്. എങ്കിലും ഈ കേസിൽ വെല്ലുവിളികൾ ഇനിയുമുണ്ട്.\n(3) ആറുമാസം ഭർത്താവ് കൊണ്ടുവരുന്ന പാമ്പിനെ കാത്തിരുന്ന നിർഭാഗ്യവതിയായ ആ പെൺകുട്ടിയുടെ കഥ ഗ്രീക്ക് ദുരന്തകഥകളെ വെല്ലുന്നതാണ്. ഭർത്താവിന്റെ വാക്കുംപ്രവർത്തിയും അവളൊരിക്കലും തെറ്റിദ്ധരിച്ചിരുന്നില്ല എന്നതാണ് ദയനീയം. എലിയെ കൊല്ലാനായി പതിനായിരം രൂപയുടെ പാമ്പിനെ വിൽക്കുന്നവർ വിദൂഷകവേഷമണിയുന്ന ഈ കേസിൽ മലയാളി സമൂഹം ഇടപെടുന്നത് തങ്ങൾക്കില്ലാത്ത എന്തോ ചിലത് പ്രതികളിൽ ഉണ്ടെന്ന അവകാശവാദത്തോടെയാണ്. കേരള സമൂഹത്തിന് ഒരു യാഥാർത്ഥ്യ പരിശോധന (reality check) അത്യാവശ്യമാണ്. മാലാഖമാരായി സ്വയംവിലയിരുത്തി കളിച്ചിട്ട് കാര്യമില്ല. യാഥാർത്ഥ്യബോധമില്ലാത്ത ലോകവീക്ഷണമാണ് സമൂഹത്തെ തളർത്തുന്നത്. വ്യക്തിതലം മുതൽ ഭരണനിർവഹണംവരെ അത് മുഴച്ചുനിൽക്കുന്നു. അഞ്ചൽ കേസിന്റെ എല്ലാ തലങ്ങളിലും ഇത് പ്രകടമാണ്.\n(4) കൂടത്തായിലെ വിഷംകൊടുത്തുള്ള കൂട്ടക്കൊലകൾക്ക് ശേഷം 'ചായയിൽ സൈനയിഡ് ഉണ്ടോ'എന്ന് കളിയായി ചോദിക്കുന്ന ഭർത്താക്കന്മാരിൽ നിന്ന് 'മുറിയിൽ പാമ്പൊന്നും ഇല്ലല്ലോ അല്ലേ' എന്ന കുസൃതിചോദ്യം ചോദിക്കുന്ന ഭാര്യമാരിലേക്ക് സാമൂഹ്യവിനിമയങ്ങൾ മാറിയെന്നല്ലാതെ കേരളസമൂഹത്തിന്റെ അടിസ്ഥാന സ്വഭാവത്തെ തെല്ലും ഉലയ്ക്കാൻ അഞ്ചൽ കേസിനും കഴിയുമെന്ന് തോന്നുന്നില്ല. വ്യക്തിക്ക് വിലയില്ലാത്ത, ചാപ്പസംസ്‌കാരത്തിൽ ആനന്ദിക്കുന്ന ഒരു സമൂഹത്തിൽ നിന്ന് ഇത്തരം നിരീക്ഷണങ്ങൾ അസാധാരണമല്ല. നമ്മുടെ മുഖ്യധാരാ രാഷ്ടീയ ആശയങ്ങളെല്ലാംതന്നെ കളക്റ്റിവിസ്റ്റ് ആശയങ്ങളിൽ അധിഷ്ഠിതമാണ്. വിവാഹം എന്ന സ്റ്റാർട്ട് അപ്പ് സംരംഭത്തെ സംബന്ധിച്ച അന്ധവിശ്വാസങ്ങൾ ഇപ്പോഴും അതിമാരകമാണ്.\n(5) പണ്ട് പബ്ലിക് സർവീസ് കമ്മീഷനിൽ സെക്കൻഡ് ഗ്രേഡ് അസിസ്റ്റന്റായി ജോലി ചെയ്യുന്ന കാലം. പുതിയ ജീവനക്കാർക്കുള്ള ഇൻസർവീസ് കോഴ്സ് നടക്കുന്നു. ക്ലാസെടുത്ത രസികയായ ഒരു ഉന്നത ഉദ്യോഗസ്ഥയുടെ തമാശ ഇങ്ങനെ: ''നിങ്ങൾ ഇപ്പോൾ സെക്കൻഡ് ഗ്രേഡ് അസിസ്റ്റന്റാണ്. നിങ്ങൾക്ക് ഈ സ്ഥാപനത്തെ കുറിച്ച് ഒന്നുമറിയില്ലെന്നും നിങ്ങൾക്ക് ചെയ്യാൻ ഇവിടെ പ്രത്യേകിച്ച് ഒന്നുമില്ല എന്നൊക്കെയാവും ധരിച്ചിരിക്കുന്നത്. നാളെ രാവിലെ ഞാനുൾപ്പടെയുള്ള 650 പേർ ഒറ്റയടിക്ക് ലീവെടുക്കുകയോ വിരമിക്കുകയോ കൊല്ലപെടുകയോ ചെയ്താൽ നിങ്ങളാണ് പുതിയ പി.എസ്.സി സെക്രട്ടറി! അതോർത്ത് വേണം ഈ ക്ലാസിൽ ഇരിക്കാൻ..'' പുതിയതായി റിക്രൂട്ട് ചെയ്യപെട്ടവർ ക്ലാസിൽ ശ്രദ്ധിക്കാനായി അവർ പറഞ്ഞ അതിശയോക്തിപരമായ ഈ തമാശ ഗൗരവമായി കാണുന്നവരാണ് കേരള സമൂഹത്തിൽ നല്ലൊരു പങ്കും എന്നു തോന്നിയിട്ടുണ്ട്.\n(6) മുന്നിലും മുകളിലുമുള്ള ആളുകൾ നശിച്ചാൽ അവർ അനുഭവിക്കുന്നതെല്ലാം തനിക്ക് സ്വന്തമാകും എന്ന ചിന്ത പല സങ്കുചിത മനസ്സുകളെയും ആഴത്തിൽ ഭരിക്കുന്നു. ഇതൊരു മതാത്മക പ്രാർത്ഥനയാണ്. ശിക്ഷാഭീതി മൂലമാണ് ജനം കൂട്ടത്തോടെ കുറ്റകൃത്യത്തിലേക്ക് വഴുതിവീഴാത്തത്. കൂടത്തായിലും അഞ്ചലിലും പ്രതികൾ ചെയ്തതും മറ്റൊന്നല്ല. ആദ്യമൊക്കെ, 'തടസ്സങ്ങൾ' ഒഴിവായി കിട്ടാൻ കഠിനമായി പ്രാർത്ഥിക്കുകയും പരിഹാരക്രിയകൾ ചെയ്യുകയും ചെയ്തിട്ടുണ്ടാവും. ഒന്നും നടക്കാതെ വന്നപ്പോഴാണ് ദൈവം കളിക്കാൻ തീരുമാനിച്ചിട്ടുണ്ടാവുക. അവിശ്വാസികളാണെങ്കിൽ ഈ ഘട്ടത്തിൽ സമയവും പണവും ഊർജ്ജവും ലാഭിക്കാം :) ആരെയെങ്കിലും ഇല്ലാതാക്കിയാൽ അവർക്കുള്ളതെല്ലാം നിങ്ങൾക്ക് ലഭിക്കും എന്നത് ഒരു അന്ധവിശ്വാസമാണ്. അങ്ങനെ കിട്ടണമെന്നില്ല എന്നു മാത്രമല്ല പലപ്പോഴും വിപരീതഫലത്തിന് സാധ്യതയുണ്ടെന്ന യാഥാർത്ഥ്യബോധം ഉരുത്തിരിയണം. അന്യനെ സഹിക്കാൻ പഠിക്കണം. അറിവും സമ്പത്തുമല്ല മറിച്ച് ഇത്തരം ലളിതമായ തിരിച്ചറിവുകളും സഹിഷ്ണുതാബോധവുമാണ് നാം ജീവിക്കുന്ന ലോകത്തെ മെച്ചപെട്ട ഇടമാക്കുക. അന്യരാണ് നിങ്ങളുടെ പ്രശ്നമെങ്കിൽ നിങ്ങൾ നരകമാണ്; നിങ്ങൾക്കും മറ്റുള്ളവർക്കും.\n(7) മതപരമായ അന്ധവിശ്വാസങ്ങളുടെ പതിവ് സാന്നിധ്യമാണ് ഈ കേസിൽ ശ്രദ്ധയമായി തോന്നിയ മറ്റൊരു കാര്യം. ആദ്യത്തെ പാമ്പ് കടി സ്വാഭാവിക സംഭവമായി എല്ലാവരും കരുതിയിട്ടുണ്ടാവും. എങ്കിലും സംശയിക്കാനുള്ള നിരവധി കാരണങ്ങൾ അവിടെയുണ്ടായിരുന്നു. അന്ന് യുവതി കൊല്ലപെട്ടിരുന്നുവെങ്കിൽ ഒരുപക്ഷെ എല്ലാം അവിടെ തീർന്നേനെ എന്നു പറയാനാവില്ല. എങ്കിലും പരാജയപെട്ട ആദ്യശ്രമമായിരുന്നു പ്രതിയുടെ ഏറ്റവും മികച്ച പ്രകടനം! അതിന് മുമ്പും ശേഷവും പല തവണ യുവതിയുമായി ബന്ധപെട്ട സ്ഥലങ്ങളിൽ പാമ്പിന്റെ സാന്നിധ്യമുണ്ടായി. സർപ്പദോഷം എന്നൊരു അഖിലേന്ത്യാ ഉടായിപ്പ് ഉണ്ട്. അതിന് വേണ്ടി മാത്രം പ്രവർത്തിക്കുന്ന ഒരു എസ്‌ക്യൂസീവ് ഷോറൂം ആലപ്പുഴ ജില്ലയിൽ കാണാനാവും. സാധാരണ പാമ്പല്ല സർപ്പം എന്നൊക്കെയാണ് സങ്കൽപ്പം. മഹാഭാരതകഥയിൽ തക്ഷകൻ പരീക്ഷിത്തിനെ കൊന്നതുപോലെ സർപ്പശാപം ഏറ്റവരെ പാമ്പ് ഏതറ്റംവരെയും പിന്തുടരുമത്രെ!\n(8) കൊല്ലപെട്ട യുവതിയെ ചുറ്റിപ്പറ്റി നിരന്തരം പാമ്പിന്റെ സാന്നിധ്യം ഉണ്ടെന്ന വാർത്തകൾ 'വിശ്വാസപൂർവം' സ്വീകരിക്കാൻ അവളുടെ ബന്ധുക്കൾ തയ്യാറായിട്ടുണ്ടാവണം. രണ്ടാമതു കടിച്ചിട്ടും ഈ വിശ്വാസം അവർ കയ്യൊഴിഞ്ഞിരുന്നില്ല എന്നുവേണം കരുതാൻ. പ്രതിയും സംഘവും ഇതേ സിദ്ധാന്തം പ്രത്യക്ഷത്തിലും പരോക്ഷമായും പ്രസരിപ്പിച്ചിരുന്നു എന്നു വ്യക്തമാണ്. എന്തുകൊണ്ട് വീണ്ടും പാമ്പുകൾ ഒരു വ്യക്തിയെ മാത്രം തേടി വരുന്നു എന്ന കപട ചോദ്യത്തിന് ഇതല്ലാതെ മറ്റൊരു വായടപ്പൻ വിശദീകരണം അസാധ്യമാണല്ലോ! സംഗതി പറഞ്ഞുവരുമ്പോൾ മുജ്ജന്മ സിദ്ധാന്തവും കർമ്മദോഷവുമൊക്കെയാണ്. അഡീഷണൽ സെക്രട്ടറി ലെവലുള്ള ആൾക്കാർ വരെ ആസുരപൂർവം ആഘോഷിക്കുന്ന യമണ്ടൻ മതാശയം! ചോദ്യം തന്നെ തെറ്റാണെന്ന് മനസ്സിലാക്കാൻ കഴിയാത്തതാണ് ഇവിടെ യഥാർത്ഥപ്രശ്നം. അങ്ങനെ പാമ്പ് ഒരാളെ സ്ഥിരമായി തേടിവരുന്നില്ല. തേടിവരുന്നത് എന്തുകൊണ്ട് എന്ന ചോദ്യം കേവലമായ ന്യായവൈകല്യം മാത്രമാണ്.\n(9) പ്രദേശനിവാസി കൂടിയായ വനിതകമ്മീഷൻ അംഗം പോലും പറഞ്ഞത് അത്തരം മതസിദ്ധാന്തങ്ങൾ എടുത്തു വീശുമോ എന്ന് ഭയപെട്ടതിനാലാണ് ആദ്യഘട്ടത്തിൽതന്നെ സംശയം തോന്നിയിട്ടും താൻ കേസുമായി മുന്നിട്ടിറങ്ങാതിരുന്നത് എന്നാണ്. എല്ലാവരും സ്വന്തം ചക്കര അന്ധവിശ്വാസങ്ങളെ താലോലിക്കുകയും അന്യന്റെ വിശ്വാസങ്ങളെക്കുറിച്ച് മൗനംപാലിക്കുകയും ചെയ്യുന്നത് സാധാരണയാണ്. മതസൗഹാർദ്ദം ഒരു പരസ്പര സഹകരണ സഹായ സംഘമാണല്ലോ. കേസിൽ ഉൾപെട്ട ഇരുകൂട്ടരും കുറെയേറെ നാട്ടുകാരും മൊത്തമായും ചില്ലറായായും സർപ്പദോഷം എന്ന അന്ധവിശ്വാസം പങ്കിട്ടിരുന്നു എന്നുവേണം കരുതാൻ. ബുദ്ധിശക്തിയും യാഥാർത്ഥ്യബോധവും പണയംവെക്കാത്ത ഒന്നോ രണ്ടോ പേർ കൊല്ലപെട്ട യുവതിയുടെ കൂട്ടത്തിൽ ഉണ്ടായിരുന്നുവെങ്കിൽ ഒഴിവാക്കാൻ കഴിയുമായിരുന്ന ഒരു കൊലപാതകമാണ് അഞ്ചലിൽ നടന്നത്.\n(10) അന്ധവിശ്വാസങ്ങൾ കുറ്റകൃത്യങ്ങളുടെ ഇന്ധനശക്തിയായി മാറുന്ന രാജ്യാന്തര മോഡൽ കേരളത്തിലും വ്യാപകമാണ്. കഴിഞ്ഞ 10 വർഷങ്ങളിൽ കേരളത്തിൽ ഉണ്ടായ നിരവധി ആത്മഹത്യകളും കൊലപാതകങ്ങളും മതാത്മക മനസ്സുകളുടെ അന്ധവിശ്വാസങ്ങളുടെ ഉദ്പ്പന്നമായിരുന്നു. സർപ്പദോഷമുള്ള സ്ത്രീ പാമ്പുകടിയേറ്റു മരിച്ചു എന്നൊക്കെ പറയുമ്പോഴേക്കും കിളി പോകുന്നവരാണ് ജനതയിൽ ഭൂരിപക്ഷവും. പക്ഷെ മാധ്യമങ്ങൾ സ്ഥിരം മാന്തി തളരുന്ന് മറ്റേതോ മേഖലകളിലാണ്. പ്രതി ഏതോ അന്യഗ്രഹജീവിയാണ്, നമ്മളാരും ഇങ്ങനെയല്ലല്ലോ എന്നൊക്കെയാണ് വിലാപങ്ങൾ! അന്ധവിശ്വാസങ്ങളുടെ അനോഫിലസ് കൊതുകുകളായി കേരളത്തിലെ മാധ്യമങ്ങൾ മാറിയിട്ടുണ്ട്. പല കുറ്റകൃത്യങ്ങളിലും ഗണ്യമായ സംഭാവന ചെയ്യാൻ അവർക്ക് സാധിക്കുന്നു. ആധുനിക സങ്കേതികവിദ്യയുടെ കനത്ത പിൻബലമുണ്ടായിട്ടും ഗുണപരമായ വളർച്ച ഏറ്റവും കുറച്ച് മാത്രം ദൃശ്യമാകുന്ന ഒരു മേഖലയായി മാധ്യമങ്ങൾ നിലകൊള്ളുകയാണ്. അവരുടെ തന്നെ ഭാഷയിൽ പറഞ്ഞാൽ അതല്ലേ ശരിക്കും 'ഞെട്ടിപ്പിക്കുന്ന വാർത്ത'?


യു.പിയിൽ ക്ഷേത്രത്തിൽ പ്രാർത്ഥിക്കാൻ വന്ന ദളിത് യുവതിയെ കൂട്ട ബലാത്സംഗം ചെയ്തു - themediasyndicate\nയു.പിയിൽ ക്ഷേത്രത്തിൽ പ്രാർത്ഥിക്കാൻ വന്ന ദളിത് യുവതിയെ കൂട്ട ബലാത്സംഗം ചെയ്തു\nലക്‌നൗ: ഉത്തർപ്രദേശിൽ ക്ഷേത്രത്തിൽ പ്രാർത്ഥിക്കാനെത്തിയ ദളിത് യുവതിയെ കൂട്ട ബലാത്സംഗം ചെയ്തു. യുപിയിലെ സീതാപൂർ ജില്ലയിൽ ക്ഷേത്രത്തിലെത്തിയ ദളിത് സ്ത്രീയെയാണ് ക്ഷേത്ര ജീവനക്കാരായ മൂന്നുപേർ കൂട്ട ബലാത്സംഗം ചെയ്തത്. ഇവർ മകനോടൊപ്പം നൈമിഷ്യാരണ്യ ധം ക്ഷേത്രത്തിലേക്ക് എത്തിയപ്പോളാണ് സംഭവം. പതികളായ മൂന്നു പേരെയും അറസ്റ്റ് ചെയ്തിട്ടുണ്ട്.\nഅമാവസി പ്രാർത്ഥനകൾക്കായാണ് യുവതി ക്ഷേത്രത്തിലെത്തിയിരുന്നതെന്ന് മിഷ്‌രിഖ് പൊലീസ് സ്റ്റേഷൻ എസ്.ഐ അശോക് കുമാർ സിങ് പറഞ്ഞു. ഫോറൻസിക് തെളിവുകളടക്കം ലഭിച്ചിട്ടുണ്ടെന്നും പരിശോധിച്ച് വരികയാണെന്നും പൊലീസ് പറഞ്ഞു.\nരാമൂ(32), പത്ര് കശ്യപ്(42), രമേഷുർ കശ്യപ്(23) എന്നിവരാണ് അറസ്റ്റിലായത്. പ്രതികൾക്കെതിരെ ബലാത്സംഗത്തിനും എസ്.സി, എസ്.ടി ആക്ടുകൾ പ്രകാരവും കേസെടുത്തിട്ടുണ്ട്. ബലാത്സംഗത്തിനിരയായ യുവതിയെ മെഡിക്കൽ പരിശോധനകൾക്കായി സീതാപൂർ ജില്ലാ ആശുപത്രിയിൽ പ്രവേശിപ്പിച്ചിട്ടുണ്ട്.\nTags:3arrestedDalit woman who came to temple for prayer gang-raped in Uttar Pradesh’s Sitapur\nമുൻ ധനകാര്യമന്ത്രി വി. വിശ്വനാഥ മേനോൻ അന്തരിച്ചു


ഫ്രാന്‍സിലെ ദേവാലയങ്ങളില് മരണമണികള് മുഴങ്ങി, ഭീകരാക്രമണത്തിന്റെ ഇരകള്‍ക്കുവേണ്ടി പ്രാര്‍ത്ഥിക്കാന് അവര് മുട്ടുകള് മടക്കി : Marian Pathram\nപാരീസ്: ഫ്രാന്‍സിലെ നീസ് നോട്രഡാം കത്തീഡ്രല് ദേവാലയത്തില് നടന്ന ഭീകരാക്രമണത്തില് കൊല്ലപ്പെട്ടവര്‍ക്കുവേണ്ടി ദേവാലയമണികള് മുഴക്കി വിശ്വാസികള് എല്ലാവരും പ്രാര്‍ത്ഥിച്ചു. ഫ്രഞ്ച് ബിഷപ്‌സ് കോണ്‍ഫ്രന്‍സാണ് വിശ്വാസികളോട് ഇക്കാര്യം അഭ്യര്‍ത്ഥിച്ചത്. അതനുസരിച്ച് ഇന്നലെ മൂന്നു മണിക്കാണ് മരണമണികള്‍മ ുഴക്കിയത്. ഈ സമയം എല്ലാവിശ്വാസികളും ഭീകരാക്രമണത്തില് കൊല്ലപ്പെട്ടവര്‍ക്കുവേണ്ടി പ്രാര്‍ത്ഥിച്ചു.\nഇന്നലെ പ്രാദേശിക സമയം രാവിലെ ഒമ്പതുമണിക്കാണ് ലോക മനസ്സാക്ഷിയെ നടുക്കിക്കളഞ്ഞ ഭീകരാക്രമണം നടന്നത്. അള്ളാഹു അക്ബര് മുഴക്കി ദേവാലയത്തിലേക്ക കയറിവന്ന അക്രമി ഒരു സ്ത്രീയെ കഴുത്തറുത്തും മറ്റ് രണ്ടുപേരെ കുത്തിയും കൊലപ്പെടുത്തുകയായിരുന്നു. രണ്ടുപേര് ദേവാലയത്തിനുളളില് വച്ചാണ് കൊല്ലപ്പെട്ടത്.


നിരവധി തവണ ആത്മഹത്യ ചെയ്യാൻ ശ്രമിച്ചിരുന്നു വെളിപ്പെടുത്തി നടി| Actress ileana dcruz reveals she try to suicide many times - Malayalam Filmibeat\n| Published: Saturday, November 2, 2019, 9:42 [IST]\nബോളിവുഡിലും തെന്നിന്ത്യയിലും ഒരുപോലെ ആരാധകരുള്ള താരമാണ് ഇല്യാന ഡിക്രൂസ്. 2006 ൽ പുറത്തു വന്ന തെലുങ്ക് ചിത്രമായ ദേവദാസ് എന്ന ചിത്രത്തിലൂടെയാണ് ഇല്യാന വെള്ളിത്തിരയിൽ എത്തുന്നത്. ആദ്യ ചിത്രം തന്നെ കരിയറിൽ വലിയൊരു ബ്രേക്കാവുകയായിരുന്നു ആ വർഷം മികച്ച പുതുമുഖ താരത്തിനുള്ള ഫിലിംഫെയർ അവാർഡു ലഭിച്ചിരുന്നു. ഇപ്പോഴിത ജീവിതത്തിൽ നേരിട്ട വെല്ലുവിളിയെ കുറിച്ച് വെളിപ്പെടുത്തുകയാണ് താരം.\nജീവിതത്തിന്റ ആരംഭഘട്ടത്തിൽ തന്നെ നിരവധി വെല്ലുവിളികൾ നേരിടേണ്ടി വന്നുവെന്ന് ഇല്യാന പറഞ്ഞു. നിരവധി തവണ ആത്മഹത്യയ്ക്ക് മുതിർന്നിട്ടുണ്ടെന്നും താരം വെളിപ്പെടുത്തി. വിഷാദ രോഗത്തിന് അടിമപ്പെടുകയും, പലപ്പോഴും ആത്മഹത്യയെ കുറിച്ച് നിരന്തരം ചിന്തിക്കുകയും ചെയ്തുവെന്നും താരം കൂട്ടിച്ചേർത്തു. ജീവിതം പോലും വിരസമായി തോന്നിയൊന്നും ഇലിയാന പറഞ്ഞു.\nമരുന്നിലൂടേയും സൈക്കേതെറാപ്പിയിലൂടേയുമാണ് ഈ പ്രതിസന്ധിയിൽ നിന്ന് കരകയറിയത്. ഇപ്പോൾ തെന്നിന്ത്യയിലും ബോളിവുഡിലും തന്റേതായ ഇടമുണ്ടെന്നും താരം കൂട്ടിച്ചേർത്തു. കഴിഞ്ഞ ദിവസം ഇലിയാനയുടെ 34ാം പിറന്നാളായിരുന്നു. താരത്തിന് പിറന്നാൾ ആശസ നേർന്ന് ബോളിവുഡ് താരങ്ങൾ രംഗത്തെത്തിയിരുന്നു. പിറന്നാൾ ആഘോഷത്തിന്റെ ചിത്രങ്ങളും മറ്റും സോഷ്യൽ മീഡിയയിൽ വൈറലാണ്.\nActress ileana dcruz reveals she try to suicide many times\nStory first published: Saturday, November 2, 2019, 9:42 [IST]


മനീഷ് പാണ്ട്യക്കും സഞ്ജുവിനും സംഭവിച്ചത് പോലെ സൂര്യകുമാറിന് സംഭവിക്കാതിരിക്കട്ടെ : രൂക്ഷ വിമർശനവുമായി ഗൗതം ഗംഭീർ\nഇംഗ്ലണ്ടിനെതിരായ ഇന്നലെ നടന്ന മൂന്നാം ടി20 മത്സരത്തിനുള്ള ഇന്ത്യന് പ്ലെയിങ് ഇലവനിൽ നിന്ന് സൂര്യകുമാര് യാദവിനെ ഒഴിവാക്കിയതിനെതിരെ തുറന്നടിച്ച് മുന് ഇന്ത്യന് ഓപ്പണര് ഗൗതം ഗംഭീര്. സ്റ്റാർ ഓപ്പണർ രോഹിത് ടീമിൽ തിരികെ എത്തിയതോടെയാണ് ഇന്ത്യൻ ടീം മാനേജ്‌മന്റ് അദ്ധേഹത്തെ മൂന്നാം\nടി:20യിൽ നിന്ന് ഒഴിവാക്കിയത് .\nകേവലം ഒരു മത്സരത്തില് മാത്രം കളിപ്പിച്ച സൂര്യകുമാറിനെ തഴഞ്ഞ ടീം മാനേജ്മെന്‍റിന്‍റെ തീരുമാനം ഏറെ ആശ്ചര്യപ്പെടുത്തിയെന്നും താരത്തോട് സഹതാപമുണ്ടെന്നും ഗംഭീര് ക്രിക് ഇന്‍ഫോയോട് തന്റെ അഭിപ്രായം വ്യക്തമാക്കവേ പറഞ്ഞു .”ഒരു കളിക്കാരനെ ടീമിലെടുത്തശേഷം അയാളുടെ പ്രതിഭ അളക്കാന് മൂന്നോ നാലോ മത്സരങ്ങളിലെങ്കിലും കളിപ്പിക്കേണ്ടതുണ്ട്. എന്നാല് ഒരു മത്സരത്തില് അവസരം നല്‍കിയ സൂര്യകുമാറിന് ബാറ്റിംഗിന് ഇറങ്ങാന് പോലുമായില്ല. പിന്നെ എങ്ങനെയാണ് സൂര്യകുമാറിലെ കളിക്കാരനെ വിലയിരുത്തുക. സൂര്യകുമാറിന് ഇപ്പോള് തന്നെ 30 വയസായി ” താരത്തിന് അവസരം നഷ്ടമാകുന്നതിൽ ഗംഭീർ തന്റെ എതിർപ്പ് പ്രകടിപ്പിച്ചു .\n“സൂര്യകുമാറിന്‍റെ സ്ഥാനത്ത് ഞാനായിരുന്നെങ്കില് ഒഴിവാക്കിയ തീരുമാനം ഉറപ്പായും എന്നെ ഏറെ വേദനിപ്പിക്കും. കാരണം സൂര്യകുമാറിന് 21-22 അല്ല പ്രായം. 30 കഴിഞ്ഞ കളിക്കാരന് ഇന്ത്യന് ക്രിക്കറ്റില് എന്താണ് സംഭവിക്കുക എന്ന് എല്ലാവര്‍ക്കും അറിയാം .കേവലം ഒന്നോ രണ്ടോ മത്സരങ്ങളല്ല ഒരാളുടെ കഴിവിനുള്ള അവസരങ്ങൾ .ഒന്നോ രണ്ടോ മോശം പ്രകടനം ടീമില് മിക്ക താരങ്ങൾക്കും പുറത്തേക്കുള്ള വഴി തെളിക്കും. പകരം ആ സ്ഥാനത്ത് യുവതാരത്തെ പരീക്ഷിക്കും .ഇതാണ് ഇവിടുത്തെ രീതി .\nമനീഷ് പാണ്ഡെക്ക് സംഭവിച്ചത് എന്താണെന്ന് നോക്കു. ആരുമിപ്പോള് അയാളെക്കുറിച്ച് പറയുന്നില്ല. സഞ്ജു സാംസണെ നോക്കു. ആരുമിപ്പോള് സഞ്ജു എവിടെ പോയെന്ന് പോലും ചോദിക്കുന്നില്ല. ഐപിഎല്ലില് വേറെ ഒരു താരം മികച്ച പ്രകടനം നടത്തിയാല് അയാളെക്കുറിച്ചാവും പിന്നെ എല്ലാവരുടെയും ചര്‍ച്ച. ഇന്ത്യൻ ടീമിൽ അരങ്ങേറ്റം കുറിച്ചാല് മൂന്നോ നാലോ മത്സരങ്ങളിലെങ്കിലും ഒരു കളിക്കാരന് കഴിവ് തെളിയിക്കാന് അവസരം നല്‍കണം. ആദ്യ മത്സരത്തില് ഓപ്പണറായി തകര്‍പ്പന് അര്‍ധസെഞ്ചുറി നേടിയ ഇഷാന് കിഷനെ അടുത്ത മത്സരത്തില് മൂന്നാം നമ്പറിലാണ് ഇറക്കിയത്. ഇത് താരങ്ങളെ പിന്തുണക്കുന്ന നിലപാടല്ല .അവർക്ക് അവസരങ്ങൾ ഉറപ്പാക്കേണ്ടത് ടീമിന്റെ കടമയാണ് “മുൻ ഇന്ത്യൻ ഓപ്പണർ തന്റെ അഭിപ്രായം പറഞ്ഞുനിർത്തി .\nPrevious articleഅറ്റ്ലാന്‍റയെ കീഴക്കി റയല് മാഡ്രിഡ് ചാംപ്യന്‍സ് ലീഗ് ക്വാര്‍ട്ടറില്.\nNext articleവീണ്ടും നാണക്കേടിന്റെ റെക്കോർഡുമായി രാഹുൽ : താരത്തെ പിന്തുണച്ച് നായകൻ കോഹ്ലി


mannar kidnap case police investigation | ദുബായിൽ നിന്ന് സ്വർണം കടത്താൻ മാന്നാറിലെ യുവതിയെ ഉപയോഗിച്ചു; എട്ടുമാസത്തിനിടെ മൂന്നുതവണ സ്വർണം കടത്തി; ഒടുവിൽ കടത്തിയത് ഒന്നരക്കിലോ സ്വർണം; വഴിയിൽ ഉപേക്ഷിച്ചെന്നും യുവതിയുടെ മൊഴി; മാന്നാറിൽ തട്ടിക്കൊണ്ടുപോയ ബിന്ദുവിന് കള്ളക്കടത്തുസംഘവുമായി ബന്ധമെന്ന് പൊലീസ്; അന്വേഷണത്തിൽ വഴിത്തിരിവ് - MarunadanMalayalee.com\nFebruary 22, 202111:30 PM IST Permalink\nആലപ്പുഴ: മാന്നാറിൽ യുവതിയെ തട്ടിക്കൊണ്ടുപോയ യുവതിക്ക് കള്ളക്കടത്തുസംഘവുമായി ബന്ധമുണ്ടെന്ന് പൊലീസിന്റെ കണ്ടെത്തൽ. സ്വർണക്കടത്തു സംഘത്തിന്റെ നിർദ്ദേശപ്രകാരമാണ് തട്ടിക്കൊണ്ടു പോയത്. ദുബായിൽ നിന്ന് സ്വർണം കടത്താൻ യുവതിയെ ഉപയോഗിച്ചു.\nയുവതിയുടെ കയ്യിൽ ഒന്നരക്കിലോ സ്വർണം കൊടുത്തുവിട്ടു. എന്നാൽ സ്വർണം എയർപോർട്ടിൽ ഉപേക്ഷിച്ചെന്ന് യുവതി മൊഴി നൽകി. സ്വർണമോ പണമോ ആവശ്യപ്പെട്ടാണ് തട്ടിക്കൊണ്ടു പോയതെന്നും പൊലീസ് അന്വേഷണത്തിൽ വ്യക്തമായി.\nനിരവധി തവണ ഗൾഫിൽ നിന്ന് സ്വർണം കടത്തിയെന്ന് ബിന്ദു പൊലീസിന് മൊഴി നൽകി. എട്ടുമാസത്തിനിടെ മൂന്നുതവണ സ്വർണം കടത്തിയെന്നും മൊഴിയിൽ പറയുന്നു..\nഅതേസമയം തട്ടിക്കൊണ്ടുപോയ സംഘത്തെ തിരിച്ചറിഞ്ഞതായി പൊലീസ് പറഞ്ഞു. തട്ടിക്കൊണ്ടിപോകലിന് പ്രാദേശിക സഹായം ലഭിച്ചതായും പൊലീസ് വെളിപ്പെടുത്തി. യുവതിയെ തട്ടിക്കൊണ്ടുപോയ സംഘം പാലക്കാട് വടക്കഞ്ചേരിക്കടുത്ത് വാഹനത്തിൽനിന്ന് ഇറക്കിവിടുകയായിരുന്നു.\nമാന്നാർ കുരട്ടിക്കാട് സ്വദേശിയായ യുവതിയെ വീട്ടിൽനിന്നു തട്ടിക്കൊണ്ടുപോയതിനു പിന്നിൽ സ്വർണക്കടത്തു സംഘമാണെന്ന് ആദ്യമേ സംശയിച്ചിരുന്നു. യുവതിയെ മാന്നാറിലെത്തിച്ച് മജിസ്‌ട്രേറ്റിന് മുന്നിൽ ഹാജരാക്കിയ ശേഷം ബന്ധുക്കൾക്കൊപ്പം വിട്ടയച്ചു.\nഇന്ന് പുലർച്ചെ രണ്ടിനാണ് ആലപ്പുഴ മാന്നാർ കുരട്ടിക്കാട് വിസ്മയ വിലാസത്തിൽ ബിനോയിയുടെ ഭാര്യ ബിന്ദുവിനെ ഒരു സംഘം ആളുകൾ വീടാക്രമിച്ച് തട്ടിക്കൊണ്ടുപോയത്. ദുബായിൽ നിന്ന് നാലു ദിവസം മുൻപാണ് യുവതി വീട്ടിലെത്തിയത്.\nപുലർച്ചെ വീട്ടിലെത്തിയ പതിനഞ്ചോളം ആളുകൾ വാതിൽതകർത്ത് അകത്ത്കടന്ന് തന്നെയും ബിന്ദുവിന്റെ അമ്മ ജഗദമ്മയെയും മർദിച്ചശേഷം ബിന്ദുവിനെ തട്ടിക്കൊണ്ടുപോകുകയായിരുന്നുവെന്നാണ് ഭർത്താവ് ബിനോയ് പൊലീസിനോട് പറഞ്ഞത്.\nആക്രമണത്തിൽ ജഗദമ്മയ്ക്ക് നെറ്റിയിൽ മുറിവേറ്റു പരുക്കേറ്റു. തട്ടിക്കൊണ്ടുപോയവർ രാവിലെ 11 മണിയോടെ ബിന്ദുവിനെ പാലക്കാട് വടക്കഞ്ചേരിക്കടുത്ത് വാഹനത്തിൽ നിന്ന് ഇറക്കിവിടുകയായിരുന്നു.\nഓട്ടോറിക്ഷയിലാണ് പൊലീസ് സ്റ്റേഷനിലെത്തിയത്. ആരോഗ്യസ്ഥിതി മോശമായതിനെതുടർന്ന് ആലത്തൂർ താലൂക്ക് ആശുപത്രിയിൽ വൈദ്യപരിശോധനയ്ക്ക് വിധേയമാക്കി. തട്ടിക്കൊണ്ടു പോയ വാഹനത്തിൽ നാലുപേരുണ്ടായിരുന്നുവെന്നും അവർ പണം ആവശ്യപ്പെട്ടെന്നും ബിന്ദു പറഞ്ഞു.


ബഷീറിനെ വാഹനമിടിച്ചു കൊലപ്പെടുത്തിയ കേസില് ഒന്നാം പ്രതി ശ്രീറാം വെങ്കിട്ടരാമന് കോടതിയുടെ അന്ത്യ ശാസനം. – NavaKerala News\nHome/Crime/ബഷീറിനെ വാഹനമിടിച്ചു കൊലപ്പെടുത്തിയ കേസില് ഒന്നാം പ്രതി ശ്രീറാം വെങ്കിട്ടരാമന് കോടതിയുടെ അന്ത്യ ശാസനം.\nമാധ്യമപ്രവർത്തകൻ കെ.എം. ബഷീറിനെ വാഹനമിടിച്ചു കൊലപ്പെടുത്തിയ കേസില് ഒന്നാം പ്രതി ശ്രീറാം വെങ്കിട്ടരാമൻ ഐഎഎസ് കോടതിയിൽ ഹാജരാകാത്തിരുന്നതിനെ തുടർന്ന് കോടതിയുടെ അന്ത്യശാസനം. മൂന്നു തവണ നോട്ടിസ് നല്‍കിയിട്ടും ഹാജരാകാത്ത ശ്രീറാം വെങ്കിട്ടരാമന് അടുത്ത മാസം 12ന് കോടതിയില് നേരിട്ടു ഹാജരാകണമെന്നു ഒന്നാം ക്ലാസ് മജിസ്‌ട്രേറ്റ് കോടതി (മൂന്ന്) ആണ് അന്ത്യശാസനം നല്‍കിയിരിക്കുന്നത്.\nരണ്ടാം പ്രതിയും ശ്രീറാമിന്റെ സുഹൃത്തുമായ വഫ ഇന്നലെ കോടതിയില് ഹാജരായി ജാമ്യമെടുത്തു. 50,000 രൂപയുടെ സ്വന്തം ജാമ്യ ബോണ്ടിൻമേലും തുല്യ തുകയ്ക്കുള്ള രണ്ടാള് ജാമ്യ ബോണ്ടിൻമേലുമാണ് കോടതി വഫക്ക് ജാമ്യം അനുവദിച്ചത്. അപകടസമയത്ത് ശ്രീറാം ഓടിച്ചിരുന്നത് വഫയുടെ പേരിലുള്ള വാഹനമാണ്. വഫയും വാഹനത്തിലുണ്ടായിരുന്നു. സസ്പെൻഷനുശേഷം ആരോഗ്യവകുപ്പിൽ ഡെപ്യൂട്ടി സെക്രട്ടറിയായാണ് ശ്രീറാമിനെ സർക്കാർ നിയമിച്ചിരിക്കുന്നത്. തലസ്ഥാനത്തുണ്ടായിട്ടും വിവിധ കാരണങ്ങള് പറഞ്ഞു ശ്രീറാം കോടതിയിൽ ഹാജരാകാതെ മാറിനില്‍ക്കുന്ന സാഹചര്യത്തിലാണ് അടുത്തമാസം 12ന് ഹാജരാകണമെന്നു കോടതി അന്ത്യശാസനം നല്‍കിയിരിക്കുന്നത്.\nകുറ്റപത്രത്തിന്റെ പകര്‍പ്പുകള് ഇരു പ്രതികളുടെയും അഭിഭാഷകര്‍ക്കു കോടതി ഫെബ്രുവരി 24 ന് നല്‍കിയിരുന്നതാണ്. കേസ് വിചാരണക്കായി സെഷന്‍സ് കോടതിയിലേക്കു മാറ്റുന്നതിനായി ക്രിമിനല് നടപടി ക്രമത്തിലെ വകുപ്പ് 209 പ്രകാരമാണ് കോടതി പ്രതികളോട് നേരിട്ടു ഹാജരാകാന് ആവശ്യപ്പെട്ടത്. 2020 ഫെബ്രുവരി മാസം 3ന് പ്രത്യേക അന്വേഷണ സംഘം സമര്‍പ്പിച്ച കുറ്റപത്രം കോടതി അംഗീകരിച്ചിരുന്നു. ഒന്നും രണ്ടും പ്രതികളെ ഹാജരാക്കാന് പ്രത്യേക അന്വേഷണ സംഘത്തോടാണ് കോടതി ഉത്തരവിടുകയായിരുന്നു.\nകുറ്റപത്രവും അനുബന്ധ രേഖകളായ സാക്ഷിമൊഴികള്, മെഡിക്കല് പരിശോധന റിപ്പോര്‍ട്ട്, ഫൊറന്‍സിക് റിപ്പോര്‍ട്ടുകള് എന്നിവയുടെ പരിശോധനയില് നരഹത്യാ കുറ്റത്തിന്റെ വകുപ്പായ 304(2) ശ്രീറാമിനെതിരെ പ്രഥമദൃഷ്ട്യാ നില നില്‍ക്കുന്നുവെന്നു കോടതി നിരീക്ഷിച്ചിരുന്നതാണ്. പത്തു വര്‍ഷം വരെ തടവും പിഴയും ശിക്ഷിക്കാവുന്ന കുറ്റമായതിനാല് സെഷന്‍സ് കോടതിയിലാണ് കേസിന്റെ തുടർവിചാരണ നടക്കേണ്ടത്.


മാറേണ്ടത് മനോഭാവം | Malayalam News\n2021-06-24 15:15:00 എ. റഫീഖ്\nഎന്റെ സ്വദേശമായ ഗ്രാമത്തിലെ ഒരു കുടുംബത്തിലുണ്ടായ ദാരുണ ദുരന്തം ഇന്ന് കേരളം മുഴുവൻ ചർച്ച ചെയ്യുകയാണ്. അയൽവാസിയും സുഹൃത്തുമായ കൊല്ലം, നിലമേൽ കൈതോട് വിക്രമൻ നായരുടെ മകളും ആയുർവേദ കോളേജ് വിദ്യാർഥിനിയുമായ വിസ്മയ വി. നായർ സ്ത്രീധന പീഡനത്തെത്തുടർന്ന് ശാസ്താംകോട്ടക്ക് സമീപമുള്ള ഭർത്താവിന്റെ വീട്ടിൽ ദുരൂഹമായി മരിച്ചു. ആത്മഹത്യയെന്ന നിലക്കാണ് ആദ്യം വാർത്തകൾ വന്നത്. എന്നാൽ അത് കൊലപാതകം ആകാനിടയുണ്ടെന്നാണ് പോലീസ് അന്വേഷണം പുരോഗമിക്കുമ്പോൾ ലഭിക്കുന്ന സൂചന.\nരണ്ട് ദിവസം മുമ്പ് ഈ വാർത്ത ആദ്യമായി കേട്ടപ്പോൾ ശരിക്കും ഞെട്ടിപ്പോയി. വിക്രമൻ എന്റെ വർഷങ്ങളായുള്ള സുഹൃത്താണ്. അദ്ദേഹത്തിന് ഇങ്ങനെയൊരു ദുരന്തമുണ്ടായത് വിശ്വസിക്കാൻ കഴിഞ്ഞില്ല. ഏതാണ്ട് ഒന്നര വർഷം മുമ്പ് ആഹ്ലാദകരമായി നടന്ന മകളുടെ വിവാഹത്തിന്റെ ചിത്രങ്ങൾ അദ്ദേഹം ഫെയ്‌സ്ബുക്കിൽ ഇട്ടിരുന്നു. നല്ല പയ്യൻ, നല്ല കുട്ടി, നല്ല ജോടി എന്നൊക്കെയാണ് അന്ന് പലരും അതേക്കുറിച്ച് പറഞ്ഞത്. എനിക്കും അങ്ങനെ തന്നെ തോന്നി. ഇത്ര പെട്ടെന്ന് എല്ലാം മാറിമറിയുമെന്ന് ആരും കരുതിയിട്ടുണ്ടാവില്ല.\nസ്ത്രീധനത്തിന്റെ പേരിൽ ഭർത്താവിൽനിന്ന് നിരന്തരമുണ്ടായ പീഡനത്തിനൊടുവിലാണ് കഷ്ടിച്ച് 25 വയസ്സ് മാത്രമുള്ള അതിസുന്ദരിയും വിദ്യാസമ്പന്നയുമായ ആ കുട്ടിക്ക് തന്റെ ജീവൻ നഷ്ടമായത്. ഇതിന് പിന്നാലെ സ്ത്രീധനമെന്ന മാരക ദുരാചാരത്തിനെതിരെ വ്യാപക വിമർശനമുണ്ടായി. പലരും സ്ത്രീധനം നൽകിയ ആ കുടുംബവും കുറ്റക്കാരെന്ന നിലയിൽ വിമർശിക്കുന്നതും കണ്ടു. ഭർതൃവീട്ടിൽ മകൾ പീഡിപ്പിക്കപ്പെടുന്നു എന്നറിഞ്ഞപ്പോൾ തന്നെ അവളെ സ്വന്തം വീട്ടിലേക്ക് വിളിച്ചുകൊണ്ടുവന്ന് അവർ സംരക്ഷിക്കാത്തതാണ് ഇത്തരമൊരു ദുരന്തത്തിന് ഇടയാക്കിയതെന്ന കുറ്റപ്പെടുത്തലുകളുമുണ്ടായി.\nഞാൻ മനസ്സിലായക്കിടത്തോളം വിസ്മയയുടെ മാതാപിതക്കൾ മകളെ ഏതെങ്കിലുമൊരു തരത്തിലുള്ള അരക്ഷിതാവസ്ഥയിലേക്ക് തള്ളിവിട്ടിട്ടില്ല. എന്ത് പ്രശ്‌നമുണ്ടായാലും ഭർത്താവിന്റെ വീട്ടിൽ പിടിച്ചുനിൽക്കണമെന്ന് ആവശ്യപ്പെട്ടിട്ടില്ല. പ്രതിസന്ധിയിൽ അവൾക്ക് പിന്തുണയും സംരക്ഷണവുമെല്ലാം നൽകിയിട്ടുണ്ട്. സ്വന്തം കാലിൽ നിൽക്കാൻ മകളെ പ്രാപ്തയാക്കുന്ന തരത്തിൽ നല്ല വിദ്യാഭ്യാസം നൽകിയിട്ടുമുണ്ട്. എന്നിട്ടും വേദനാജനകമായ ദുരന്തം സംഭവിച്ചു.\nസ്ത്രീധന പീഡനത്തിന്റെ ഇര എന്ന നിലയിലാണ് വിസ്മയയെ മാധ്യമങ്ങൾ വിശേഷിപ്പിക്കുന്നത്. മന്ത്രിമാരും ഉന്നത രാഷ്ട്രീയ നേതാക്കളുമടക്കം വിസ്മയയുടെ വീട്ടിലെത്തി അവരുടെ ദുഃഖത്തിൽ പങ്കുചേർന്നവരും ഈ ദുരാചാരത്തിനെതിരെ വിരൽ ചൂണ്ടുന്നു. സാമൂഹിക മാധ്യമങ്ങളിൽ സ്ത്രീധനത്തിനെതിരെ ഹാഷ്ടാഗ് കാമ്പയിനുകൾ ആരംഭിച്ചിട്ടുണ്ട്.\nകേരളത്തിലെ തെക്കൻ ജില്ലകളിൽ വളരെ വ്യാപകമായി തന്നെ നിലനിൽക്കുന്ന ദുരാചാരമാണ് സ്ത്രീധനം. വടക്കൻ ജില്ലകളിൽ അതില്ലെന്നല്ല. എങ്കിലും തെക്കൻ ജില്ലകളിലുള്ളത്ര മാരകമായ രീതിയിൽ ഇല്ല എന്നതാണ് വാസ്തവം. സ്ത്രീധന പീഡനവും അതിന്റെ പേരിലുള്ള ആത്മഹത്യകളും കൊലപാതകങ്ങളുമെല്ലാം സംസ്ഥാനത്ത് വർധിച്ചുവരുന്നതായാണ് പോലീസ് രേഖകളിലുമുള്ളത്.\nവിസ്മയയുടെ ദുരന്തത്തിനു പിന്നാലെ തിരുവനന്തപുരം വിഴിഞ്ഞത്ത് അർച്ചന എന്ന യുവതിയുടെയും കായംകുളം വള്ളിക്കുന്നത്ത് 19 വയസ്സ് മാത്രം പ്രായമുള്ള സുചിത്ര എന്ന പെൺകുട്ടിയുടെയും ദുരൂഹ മരണങ്ങൾ കേരളീയ മനഃസാക്ഷിയെ പിന്നെയും പിന്നെയും ഞെട്ടിച്ചു. കൊല്ലം അഞ്ചൽ സ്വദേശിയായ ഉത്ര എന്ന യുവതിയെ ഭർത്താവ് വിഷപ്പാമ്പിനെ കൊണ്ട് കൊത്തിച്ച് കൊലപ്പെടുത്തിയതിന്റെ ഞെട്ടൽ ഇതുവരെയും മാറിയിട്ടില്ല. അന്തരിച്ച പ്രശ്‌സത നടൻ രാജൻ പി. ദേവിന്റെ മകൻ ഉണ്ണി രാജന്റെ ഭാര്യയായിരുന്ന യുവതി ഭർതൃവീട്ടിലെ പീഡനം സഹിക്കാതെ ആത്മഹത്യ ചെയ്തതത് ഈയിടെയാണ്.\nഈ ദുരന്തങ്ങളുടെയെല്ലാം പിന്നിലുള്ള ഏക കാരണം സ്ത്രീധന പീഡനമാണെന്ന് പറയാനാവില്ല. കാരണം സ്ത്രീധനം വാങ്ങുകയോ കൊടുക്കുകയോ ചെയ്യാതെ നടന്ന വിവാഹങ്ങളിലും കലഹങ്ങളും ഗാർഹിക പീഡനങ്ങളും അരങ്ങേറുന്നുണ്ട്. എന്തിന് പ്രണയ വിവാഹങ്ങളിൽ പോലുമുണ്ട്. അതിൽ തെക്ക്, വടക്ക് ജില്ലകളെന്ന വേർതിരിവൊന്നുമില്ല. ഗാർഹിക പീഡനങ്ങൾക്കെല്ലാം കാരണം സ്ത്രീധനമാണെന്ന തരത്തിൽ സമീപിച്ചാൽ പ്രശ്‌നത്തിന് ഭാഗിക പരിഹാരം മാത്രമേ ഉണ്ടാവൂ.\nവിസ്മയയുടെ കാര്യം തന്നെയെടുത്താൽ സ്ത്രീധനം മാത്രമല്ല പ്രശ്‌നകാരണമെന്നാണ് പെൺകുട്ടിയുടെ കുടുംബാംഗങ്ങൾ പറയുന്നത്. വിസ്മയയുടെ ഭർത്താവെന്ന് പറയുന്ന കിരൺ കുമാർ മോട്ടോൾ വെഹിക്കിൾ വകുപ്പിൽ ഉദ്യോഗസ്ഥനൊക്കെയായിരുന്നുവെങ്കിലും മദ്യത്തിനും മയക്കുമരുന്നിനും അടിമയാണെന്നാണ് മനസ്സിലാക്കുന്നത്. മദ്യപിക്കാത്ത സമയത്ത് വളരെ നോർമലായി നല്ല പെരുമാറ്റമായിരുന്നു അയാളുടേതെന്നാണ് വിക്രമൻ തന്നെ പറയുന്നത്. മദ്യം മാത്രമല്ല ഏതൊക്കെയോ മയക്കുമരുന്നും ഇയാൾ ഉപയോഗിക്കുമായിരുന്നുവത്രേ. തടയാൻ ശ്രമിച്ച വിസ്മയയോട് ഇത് തന്റെ പേഴ്‌സണൽ കാര്യമാണ്, നീ ഇടപെടരുതെന്നാണ് അയാൾ പറഞ്ഞതെന്നും അറിയുന്നു. വിവാഹം കഴിഞ്ഞ് നാലാം നാൾ മുതൽ ഇയാൾ മദ്യവും മയക്കുമരുന്നും ഉപയോഗിച്ച് ഭാര്യയെ ഉപദ്രവം തുടങ്ങിയിരുന്നു. ഇക്കാര്യം പിന്നീടാണ് വിസ്മയ സ്വന്തം വീട്ടിൽ പോലും പറയുന്നതത്രേ. സ്ത്രീധനത്തിന്റെയും കാറിന്റെയുമൊക്കെ പേരിലുള്ള പീഡനങ്ങൾ പിന്നീടാണ് തുടങ്ങിയത്.\nമദ്യവും മയക്കുമരുന്നും ഉള്ളിൽ ചെന്നാൽ ഭ്രാന്തനെപ്പോലെയാണ് അയാളുടെ പെരുമാറ്റമെന്നതിന് നാട്ടുകാർ പോലും സാക്ഷിയാണ്. ഒരു രാത്രി മൂക്കറ്റം കുടിച്ച് വീട്ടിൽ നിൽക്കുന്ന വേഷത്തിൽ ഭാര്യയെ വലിച്ച് കാറിലിട്ട് അമിത വേഗത്തിൽ ഓടിച്ച് അവളുടെ വീട്ടിലെത്തിച്ച് അവളുടെ വീട്ടുകാരുടെ മുന്നിൽ വെച്ച് മർദിച്ച അവൻ ഏത് തരക്കാരനായിരിക്കണം. തടയാൻ ശ്രമിച്ച വിസ്മയയുടെ സഹോദരനെയും സ്ഥലത്തെത്തിയ പോലീസ് എസ്.ഐയെയും വരെ ലഹരിയുടെ ഉന്മാദാവസ്ഥയിൽ സൈക്കോ ആയി മാറിയ അവൻ മർദിച്ചു. തുടർന്ന് പോലീസ് വിലങ്ങ് വെച്ചാണ് അവനെ സ്റ്റേഷനിലേക്ക് കൊണ്ടുപോയത്. സ്റ്റേഷനിലെ മധ്യസ്ഥ ശ്രമത്തിൽ പ്രശ്‌നം തൽക്കാലം അവസാനിച്ചു.\nലഹരി ഇറങ്ങിക്കഴിഞ്ഞപ്പോൾ അവൻ വീണ്ടും ഭാര്യയെ വിളിക്കുകയും അടുക്കാൻ ശ്രമിക്കുകയും ചെയ്തു. അവന് മനംമാറ്റമുണ്ടായെന്ന് അവൾ വിശ്വസിച്ചു. അതുകൊണ്ടാണല്ലോ സ്വന്തം വീട്ടുകാരുടെ പോലും അനുവാദം ചോദിക്കാതെ കോളേജ് ഹോസ്റ്റലിൽ അവൻ വന്നപ്പോൾ അവൾ കൂടെ പോയത്. അതവളുടെ ജീവിതത്തിലെ അവസാന യാത്രയായി.\nഉത്ര കൊലപാതകത്തിനു പിന്നിലും ഭർത്താവ് സൂരജിന്റെ വിചിത്ര സ്വഭാവവും അത്യാർത്തിയുമാണ് കാരണമായത്. രോഗിയായ ഭാര്യയുടെ സമ്പത്ത് മുഴുവൻ കൈക്കലാക്കിയ ശേഷം അവളെ കൊന്ന്, തനിക്കിഷ്ടപ്പെട്ട വിധം സുഖജീവിതം നയിക്കാനുള്ള ക്രിമിനൽ ബുദ്ധി. ഏതാനും മാസങ്ങൾ മുമ്പ് തിരുവന്തപുരത്തിനടുത്ത് 30 വയസ്സിൽ താഴെ മാത്രം പ്രായമുള്ള യുവാവ് തന്റെ അമ്മയുടെ പ്രായം വരുന്ന സമ്പന്നയായ മധ്യവയസ്‌കയെ പ്രണയം നടിച്ച് വിവാഹം കഴിക്കുകയും പിന്നീട് സ്വത്ത് കൈക്കലാക്കാൻ വേണ്ടി അവരെ കൊലപ്പെടുത്തുകയും ചെയ്തത് കേരളത്തെ ഞെട്ടിച്ചതാണ്.\nസമൂഹത്തിൽ, പ്രത്യേകിച്ച് യുവാക്കളിൽ അതിവേഗം വ്യാപകമായി വരുന്ന മദ്യം, മയക്കുമരുന്ന് ഉപയോഗം, സമ്പത്തിനോടുള്ള അത്യാർത്തി, ആഡംബര ജീവിത ഭ്രമം, ഏത് കുറുക്കുവഴിയിലൂടെയും പണം സമ്പാദിക്കാനുള്ള ക്രിമിനൽ മനസ്സ് തുടങ്ങിയവ കുടുംബ ജീവിതത്തിലേക്കും എത്തുന്നതുകൊണ്ടു കൂടിയാണ് ഗാർഹിക പീഡനങ്ങൾ വർധിക്കുന്നത്. അതിന് പരിഹാരം കാണുന്നതിന് ആൺ പെൺ വ്യത്യാസമില്ലാതെ, യുവാക്കളെന്നോ മുതിർന്നവരെന്നോ ഇല്ലാതെ സമൂഹത്തിലെ എല്ലാവരെയും ബാധിക്കുന്ന ചികിത്സ തന്നെ വേണം.\nഗാർഹിക പീഡനത്തിന്റെ ഇരകൾ പെൺകുട്ടികൾ ആയതിനാൽ ഇക്കാര്യത്തിൽ പ്രാഥമിക ഉത്തരവാദിത്തം പെൺകുട്ടികളുടെ കുടുംബത്തിന് തന്നെയാണ്. പെൺമക്കൾക്ക് നല്ല വിദ്യാഭ്യാസവും ആത്മവിശ്വാസവും സാമ്പത്തിക ഭദ്രത കിട്ടുന്ന തൊഴിലും ഉറപ്പു വരുത്തുന്നതിനാവണം അവരുടെ പ്രഥമ പരിഗണന. ആത്മവിശ്വാസമുണ്ടെങ്കിൽ പെൺകുട്ടികൾ തന്നെ ഇത്തരത്തിലുള്ള പ്രതിസന്ധികളെ ഒരു പരിധി വരെ സ്വന്തം നിലയിൽ നേരിട്ടുകൊള്ളും. കുടുംബം അതിനവൾക്ക് വേണ്ട പിന്തുണ നൽകിയാൽ മതി.\nയുവാക്കളുടെ മാതാപിതാക്കൾക്കുമുണ്ട് തുല്യ ഉത്തരവാദിത്തം. മക്കളുടെ സ്വഭാവവും ശീലങ്ങളും നിരീക്ഷിച്ച് നേർവഴിയിൽ കൊണ്ടുവരിക എന്നതാണതിൽ പ്രധാനം. മകൻ മദ്യത്തിനും മയക്കുമരുന്നിനും അടിമയാണെങ്കിൽ അവനെക്കൊണ്ട് വിവാഹം കഴിപ്പിക്കാൻ ശ്രമിക്കാതിരിക്കുന്നാണ് നല്ലത്. അത് പിന്നീട് അവർക്കു തന്നെ വിനയാവും.\nവിവാഹത്തിനു മുമ്പ് പെൺകുട്ടികൾക്ക് ഭർതൃവീട്ടിൽ എങ്ങനെ പെരുമാറണമെന്നും ജീവിക്കണമെന്നുമെല്ലാം പറഞ്ഞുകൊടുക്കാറുണ്ട്. എന്നാൽ ഭാര്യയോട് എങ്ങനെ പെരുമാറണമെന്ന് ആൺമക്കളെ അവരുടെ മാതാപിതാക്കൾ പറഞ്ഞുകൊടുക്കുന്നതോ ശീലിപ്പിക്കുന്നതോ പതിവില്ല. മാത്രമല്ല ഭാര്യയെ മർദിക്കുകയും പീഡിപ്പിക്കുകയും ചെയ്യുന്നതിനെ ഭർത്താവിന്റെ വീട്ടുകാർ പൊതുവെ ന്യായീകരിക്കുകയും ചെയ്യും. ഈ മനോഭാവം മാറാതെ ഗാർഹിക പീഡനങ്ങൾക്ക് കേരളത്തിൽ അറുതിയുണ്ടാവാൻ പോകുന്നില്ല.


ദിലീപിന്റെ രാമലീല റിലീസ് ചെയ്യുന്ന തിയറ്ററുകള്‍ക്ക് പൊലീസ് സംരക്ഷണം തേടി നിര്‍മാതാവ് ഹൈക്കോടതിയില്\nനടി ആക്രമിക്കപ്പെട്ട കേസില് ജയിലിലുള്ള ദീലിപിന്റെ പുതിയ ചിത്രമായ രാമലീല റിലീസിന് പൊലീസ് സംരക്ഷണം ആവശ്യപ്പെട്ടു കൊണ്ട് നിര്‍മ്മാതാവ് ടോമിച്ചന് മുളകുപാടം ഹൈക്കോടതിയില് ഹര്‍ജി നല്‍കി. രണ്ടുമാസമായിട്ടും കേസിന്റെ സ്ഥിതിയില് മാറ്റമില്ലാത്ത പശ്ചാത്തലത്തില് പൊലീസ് സംരക്ഷണത്തില് സിനിമ റിലീസ് ചെയ്യാന് അനുമതി നല്‍കണമെന്ന് ടോമിച്ചന് മുളകുപാടം ഹര്‍ജിയില് ആവശ്യപ്പെട്ടു.\nപൊതു ജനങ്ങളുടെ ആക്രമത്തെ ഭയന്ന് തിയറ്റര് ഉടമകള് റിലീസിന് വിസമ്മതിക്കുകയായിരുന്നുവെന്നും ടോമിച്ചന് മുളകുപാടം സമര്‍പ്പിച്ച ഹര്‍ജിയില് പറയുന്നു. കേസുമായി സിനിമയ്ക്ക് ബന്ധമില്ല. 15 കോടി രൂപ മുതല് മുടക്കിയാണ് സിനിമ നിര്‍മ്മിക്കുന്നത്.\nഈ മാസം 28ന് റിലീസ് ചെയ്യാനാണ് തീരുമാനിച്ചിരിക്കുന്നത്. നേരത്തെ സിനിമ ജൂലൈ 21ന് പുറത്തിറക്കാന് തീരുമാനിച്ചിരുന്നെങ്കിലും നടിയെ ആക്രമിച്ച കേസില് ദിലീപിന്റെ അറസ്റ്റുമായി ബന്ധപ്പെട്ട് ചിത്രത്തിന്റെ റിലീസ് മാറ്റിവെക്കുകയായിരുന്നു.


സൂക്ഷിക്കുക, സാമ്പത്തിക സേവന ആപ്പുകളിലും തട്ടിപ്പുണ്ടാകും | Online Trading\nസൂക്ഷിക്കുക, സാമ്പത്തിക സേവന ആപ്പുകളിലും തട്ടിപ്പുണ്ടാകും\nധര്‍മ്മരാജ് രാമകൃഷ്ണന് June 06, 2019 03:50 PM IST\nഔദ്യോഗിക ആപ്പ് സ്റ്റോറില് നിന്നു മാത്രമേ ആപ്പുകള് ഡൗണ്‍ലോഡു ചെയ്യാവൂ\nനാം ഉപയോഗിക്കുന്ന ആപ്പുകളുടെ എണ്ണം കൂടുകയാണ്. ഇതിനിടയില് വ്യാജ ആപ്പുകളുടെ എണ്ണവും വര്‍ധിക്കുന്നു.ഏറ്റവും ആശങ്കാജനകമായ വസ്തുതയാണിത്. പല വ്യാജ ആപ്പുകളും യഥാര്‍ത്ഥ ആപ്പുകളെപ്പോലെ തന്നെയായിരിക്കും. മൊബൈല് ആപ്ലിക്കേഷനുകള് വര്‍ധിക്കുമ്പോഴും ഇതേക്കുറിച്ച് വേണ്ടത്ര അറിവില്ലാത്തത് പ്രശ്‌നത്തെ കൂടുതല് ഗുരുതരമാക്കുന്നു. മിക്കവാറും ആഡ് വെയറുകള് വഴിയാണ് ഉപഭോക്താക്കളുടെ സിസ്റ്റത്തിലേക്ക് വ്യാജ ആപ്പുകള് കടന്നു വരുന്നത്. വ്യാജ ആപ്പുകൾ ഡിലീറ്റു ചെയ്യാനും എളുപ്പമല്ല.\nബാങ്കുകളും ധനകാര്യ സ്ഥാപനങ്ങളും തുടര്‍ച്ചയായ ബോധവല്‍ക്കരണം നടത്തുക എന്നതാണ് വ്യാജ ആപ്പുകള്‍ക്കെതിരെ പ്രധാനമായും ചെയ്യാനുള്ളത്. സാധാരണക്കാരാണ് വ്യാജ ആപ്പുകളും മറ്റും വഴിയുള്ള സാമ്പത്തിക തട്ടിപ്പുകള്‍ക്ക് ഇരയാകുക.\nസാമ്പത്തിക തട്ടിപ്പുകള്‍ക്ക് ഇരയാകാതാരിക്കാന് ചില മുന്‍കരുതലുകള് കൈക്കൊള്ളണം. നിങ്ങള് ഉപയോഗിക്കുന്ന ആപ്പുകള് ആധികാരികവും നിയമപരമായ സാധുതയുള്ളതും ആണെന്ന് ഉറപ്പു വരുത്തുകയാണ് ആദ്യം വേണ്ടത്. ഔദ്യോഗിക ആപ്പ് സ്റ്റോറുകളില് നിന്നു മാത്രമായിരിക്കണം ആപ്പുകള് ഡൗണ്‍ലോഡു ചെയ്യേണ്ടത്. ആപ്പിന്റെ ആധികാരികത ഉറപ്പാക്കുന്നതിനായി സാമ്പത്തിക സ്ഥാപനവുമായി ബന്ധപ്പെടണം. പകരം വെബ് സൈറ്റുകളില് നിന്നോ പരസ്യ പോപ്പ് അപ്പുകളില് നിന്നോ ആപ്പുകള് നേരിട്ടു ഡൗണ്‍ലോഡു ചെയ്യരുത്.\nആപ്പുകളെക്കുറിച്ചുള്ള വിലയിരുത്തലുകള് ശ്രദ്ധിക്കുക. മികച്ച ആപ്പുകളെക്കുറിച്ചുള്ള റിവ്യൂകള് അവയുടെ ഔദ്യോഗിക വെബ്‌പേജുകളിലുണ്ടാകും . ഇത്തരം റിവ്യൂ വായിക്കുന്നത് നല്ലതാണ്. സേവനദാതാക്കള് ലഭ്യമാക്കുന്ന ആപ്പുകള്‍ക്ക് വിവിധ പതിപ്പുകള് ഉണ്ടാകാറുണ്ട്. അതു ഡൗണ്‍ലോഡു ചെയ്യുമ്പോള് നിലവില് ഉപയോഗിച്ചിരിക്കുന്ന പതിപ്പുമായുള്ള താരതമ്യം നല്‍കാറുണ്ട്. ഇവയും ഉപഭോക്താവ് വിലയിരുത്തണം.\nഅറിയപ്പെടാത്ത സ്രോതസുകളില് നിന്ന് അബദ്ധത്തില് പോലും ആപ്പുകള് ഡൗണ്‍ലോഡു ചെയ്യപ്പെടാതിരിക്കാന് ഫോണില് ക്രമീകരണങ്ങള് നടത്തുന്നതാണ് അടുത്ത മുന്‍കരുതല്. വിശ്വാസ്യ യോഗ്യമല്ലാത്ത സൈറ്റുകളില് നിന്നുള്ള ആപ്പുകള്‍ക്കു തടയിടാന് ഇതു സഹായകമാകും.\nഓരോ ആപ്പും ഡൗണ്‍ലോഡു ചെയ്യുമ്പോള് അതിനുള്ള അനുമതി എന്തൊക്കെയെന്ന് പരിശോധിക്കണം. ആപ്പിന്റെ പ്രവര്‍ത്തനങ്ങള്‍ക്ക് ആവശ്യമായ അനുമതികള് മാത്രം ആവശ്യപ്പെടുന്നതാണ് മിികച്ച ആപ്പുകളുടെ രീതി. ഇക്കാര്യങ്ങളെല്ലാം ഉപഭോക്താക്കളിലെത്തിക്കുന്നതിനായി ബാങ്കുകളും ധനകാര്യ സ്ഥാപനങ്ങളും സ്വയം പഠിക്കുവാന് സഹായിക്കുന്ന ബോധവല്‍ക്കരണ പരിപാടികള് സംഘടിപ്പിക്കുന്നത് ഉചിതമായിരിക്കും.\nഇവയെല്ലാം ഉപഭോക്താക്കളുടെ ഭാഗത്തു നിന്നുള്ള മുന്‍കരുതലുകളുമായി ബന്ധപ്പെട്ടാണെങ്കില് ധനകാര്യ സ്ഥാപനങ്ങള്‍ക്കും ചിലതെല്ലാം ചെയ്യാനുണ്ട്. ആപ്പുകളുടെ പ്രാഥമിക സുരക്ഷാ സംവിധാനങ്ങള് സ്ഥിരമായി നിരീക്ഷിക്കാം. അപ്പോൾ പാളിച്ചകളോ സുരക്ഷാ വീഴ്ചകളോ ഉണ്ടായാല് ഉടനടി കണ്ടെത്താനും പരിഹരിക്കാനും സാധിക്കും.\nലേഖകൻ എഫ് ഐ എസിന്റെ ബാങ്കിങ് ആന്റ് പെയ്‌മെന്റ് വിഭാഗം സീനിയര് ഡയറക്ടര് ആണ്


സ്പെയിൻ : എൻറിക്കെ തീക്കൊള്ളി കൊണ്ട് തല ചൊറിയുന്നു !!\nയൂറോ കപ്പിനുള്ള സ്പാനിഷ് ടീമിനെ ഇന്നലെ പ്രഖ്യാപിക്കുക ഉണ്ടായി. പലരുടെയും നെറ്റി ചുളിപ്പിച്ച തീരുമാനമായിട്ടാണ് മുൻ ബാഴ്സലോണ കോച്ച് കൂടി ആയ സ്പാനിഷ് മാനേജർ ലൂയിസ് എൻറിക്കെ ടീം സെലെക്ഷൻ പ്രഖ്യാപിച്ചത്. റയൽ മാഡ്രിഡ് താരങ്ങളുടെ അഭാവം കൊണ്ട് ശ്രദ്ധേയമാണ് ഈ ടീം. അതിൽ പ്രതിഭാശാലികളായ ഇസ്‌കോ, അസെൻസിയോ, നാച്ചോ, സെർജിയോ റാമോസ് എന്നിവർ ഉൾപെടും. എന്നാൽ കഴിവുള്ള വേറെ കുറച്ചു താരങ്ങളും ടീമിൽ ഇടം നേടിയിട്ടില്ല.\nഅതിൽ എടുത്ത് പറയേണ്ടത് ഇയാഗോ അസ്പാസിനെ പറ്റിയാണ്. ഈ സീസണിൽ ല ലീഗയിൽ ഏറ്റവും കൂടുതൽ അസിസ്റ്റ് [13 എണ്ണം] നൽകിയ താരമാണ് ഈ ഫോർവേഡ്. മാത്രമല്ല 14 ഗോളുകളും ടീമിനായി അദ്ദേഹം നേടുക ഉണ്ടായി. ഒരുപക്ഷെ പ്രായാധിക്യമായിരിക്കാം [33 വയസ്സ്] അസ്പാസിനു വിനയായി മാറിയത്. എന്നാലും തികച്ചും ഫോം ഔട്ട് ആയ വൂൾവ്‌സിന്റെ ആഡമാ ട്രയോരെയെക്കാൾ അസ്പാസ് സ്ഥാനം അർഹിക്കുന്നു.\nFig: Iago Aspas and Nacho Fernadez\nപരിക്കുകൾ കാരണം സീസണിന്റെ സിംഹഭാഗവും ബെഞ്ചിൽ ഇരുന്ന സെർജിയോ റാമോസിനെ ഒഴിവാക്കുന്നതിലെ യുക്തി മനസിലാകും. എന്നാൽ റാമോസിന്റെയും വറാണിന്റെയും അഭാവത്തിൽ റയൽ പ്രതിരോധത്തെ താങ്ങി നിറുത്തിയ നാച്ചോ ഫെർണാഡിസന്റെ അഭാവം യുക്തിരഹിതമാണ്. വെറും 8 മത്സരങ്ങൾ മാത്രം കളിച്ച മാഞ്ചസ്റ്റർ സിറ്റി താരം എറിക് ഗാർഷ്യയെക്കാൾ അർഹത തനിക്കുണ്ടെന്ന് നാച്ചോ ഗ്രൗണ്ടിൽ തെളിയിച്ചതാണ്.\nജീസസ് നവാസ്, ആഞ്ചേലിനോ എന്നിവരുടെ അഭാവവും പലരും ചോദ്യം ചെയ്യുന്നു. ഏതായാലും വലിയ ഒരു ആപച്ഛങ്ക എൻറിക്കേനെ നോക്കിക്കാണുന്നു. നല്ല പ്രകടനം സ്പെയിനിനു കാഴ്ച വെക്കാൻ സാധിച്ചില്ലെങ്കിൽ എൻറിക്കെയുടെ സ്ഥാനം തന്നെ നഷ്ടമായേക്കും.


തെരുവിലിരുന്ന് പഠിച്ച അസ്മയ്ക്ക് ഒടുവില് തല ചായ്ക്കാന് ഒരു വീടൊരുങ്ങി..! - OMF Media Live\nViral Viral Articles തെരുവിലിരുന്ന് പഠിച്ച അസ്മയ്ക്ക് ഒടുവില് തല ചായ്ക്കാന് ഒരു വീടൊരുങ്ങി..!\nഅസ്മ എന്ന പേര് കഴിഞ്ഞ കുറച്ചു നാളുകള്‍ക്ക് മുന്‍പ് സമൂഹമാധ്യമങ്ങളില് ഏറെ ശ്രദ്ധ ആകര്‍ഷിച്ചതാണ്. തെരുവിലിരുന്ന് ഓണ്‍ലൈന് ക്ലാസില് പങ്കെടുക്കുന്ന ഈ വിദ്യാര്‍ത്ഥിനിയുടെ ജീവിതം പലരുടേയും മഴി നിറച്ചു. ഒടുവില് തല ചായ്ക്കാന് ഒരിടം എന്ന അസ്മയുടെ പ്രിയപ്പെട്ട സ്വപ്‌നം സഫലമായിരിക്കുകയാണ്.\nഅസ്മയുടെ കഥ വൈറലായതോടെ സാമ്പത്തിക സഹായവും വാടക വീടിനുള്ള സഹായവുമെല്ലാം ലഭിച്ചു. മുംബൈ സ്വദേശിയാണ് അസ്മ. പതിനേഴ് വയസ്സ് പ്രായം. ഈ പ്രായത്തിലും ചോര്‍ന്നൊലിക്കാത്ത ഒരു വീടെന്നതായിരുന്നു അസ്മയുടെ ഏറ്റവും വലിയ സ്വപ്നം. ഒപ്പം മികച്ച വിദ്യാഭ്യാസവും.\nപരിമിതമായ സാഹചര്യങ്ങളിലായിരുന്നിട്ടും അവള് പഠിയ്ക്കാന് തയാറായി എന്നത് അസ്മയുടെ ഉള്‍ക്കരുത്തിന്റേയും ആത്മവിശ്വാസത്തിന്റേയും പ്രതീകമാണ്. മുംബൈ ചര്‍ച്ച് ഗേറ്റിലെ കെസി കോളജിലെ വിദ്യാര്‍ത്ഥിനിയാണ് അസ്മ. സാമ്പത്തികമായ ബുദ്ധിമുട്ടുകള് ഏറെയുണ്ടായിരുന്നതിനാല് തെരുവ് വെളിച്ചത്തിലായിരുന്നു പഠനം.\nഅസ്മയുടെ പിതാവ് ഒരു ജ്യൂസ് കച്ചവടക്കാരനാണ്. സാമ്പത്തികമായി ഏറെ പിന്നോക്കാവസ്ഥയിലായിരുന്നു കുടുംബം. ദുരിതാവസ്ഥയിലും പഠിയ്ക്കുന്ന അസ്മയുടെ ചിത്രം സമൂഹമാധ്യമങ്ങളില് വൈറലായതോടെയാണ് മുംബൈ ആസ്ഥാനമായി പ്രവര്‍ത്തിയ്ക്കുന്ന ഒരു എന്‍ജിഒ സഹായ ഹസ്തവുമായി എത്തിയത്.\nഅസ്മയുടെ പഠനത്തിനും മറ്റുമായി നിശ്ചിത തുക എല്ലാ മാസവും നല്‍കുമെന്നും ഇവര് വാഗ്ദാനം ചെയ്തിട്ടുണ്ട്. പ്രതിസന്ധികളിലും വെല്ലുവിളികളിലും തളരാതെ പഠിച്ച് മുന്നേറാന് അസ്മ തയാറായി എന്നതാണ് ആ വിദ്യാര്‍ത്ഥിനിയെ ഇത്രമേല് ശ്രദ്ധേയമാക്കിയത്.\nതെരുവിലെ ചെറിയ വെളിച്ചത്തിലിരുന്ന് പഠിയ്ക്കുമ്പോള് ഏറെ പ്രയാസങ്ങള് നേരിടേണ്ടി വന്നിട്ടുണ്ട് അസ്മയ്ക്ക്. എങ്കിലും അവള് തളര്‍ന്നില്ല. ജീവിതത്തില് ഉയരങ്ങള് കീഴടക്കാന് പലര്‍ക്കും പ്രചോദനവും കരുത്തും പകരുകയാണ് ഈ ജീവിതം.\nPrevious articleമുതലയുടെ വായിൽ നിന്നും മൃഗശാല ജീവനക്കാരിയെ അത്ഭുതകരമായി രക്ഷിച്ചു ഈ യൂവാവ്; വീഡിയോ\nNext articleഅധിക തുക നല്‍കി പെയിന്റിങ് വില്‍ക്കുന്ന വയോധികന് സഹായിച്ച് ഈ യുവതി.!


വിദ്യാര്‍ത്ഥി സംഘര്‍ഷം: വെട്ടേറ്റ എ.ബി.വി.പി പ്രവര്‍ത്തകന് മരിച്ചു | DoolNews\nവിദ്യാര്‍ത്ഥി സംഘര്‍ഷം: വെട്ടേറ്റ എ.ബി.വി.പി പ്രവര്‍ത്തകന് മരിച്ചു\nTuesday, 17th July 2012, 8:52 am\nചെങ്ങന്നൂര്: ചെങ്ങന്നൂര് ക്രിസ്ത്യന് കോളേജില് കഴിഞ്ഞദിവസമുണ്ടായ വിദ്യാര്‍ത്ഥി സംഘര്‍ഷത്തില് വെട്ടേറ്റ എ.ബി.വി.പി പ്രവര്‍ത്തകന് മരിച്ചു. കോന്നി എന്.എസ്.എസ് കോളജിലെ വിദ്യാര്‍ഥിയായ മുളക്കുഴ കോട്ട സ്വദേശി വിശാല് (20) ആണ് മരിച്ചത്. കോളേജ് കാമ്പസ് കവാടത്തിനു പുറത്ത് ഇന്നലെ രാവിലെയുണ്ടായ സംഘര്‍ഷത്തിലാണ് വിശാഖിന് വെട്ടേറ്റത്.\nഗുരുതരമായി പരുക്കേറ്റ വിശാലിനെ കോട്ടയം മെഡിക്കല് കോളേജില് പ്രവേശിപ്പിച്ചിരിക്കുകയായിരുന്നു. ഇന്ന് പുലര്‍ച്ചെ മൂന്നിനായിരുന്നു മരണം. എന്.എസ്.എസ് കോളേജിലെ ഒന്നാം വര്‍ഷം സുവോളജി വിദ്യാര്‍ത്ഥിയാണ് വിശാല്. സംഘടനാ പ്രവര്‍ത്തനത്തിന്റെ ഭാഗമായിട്ടായിരുന്നു വിശാല് ചെങ്ങന്നൂര് ക്രിസ്ത്യന് കോളേജില് എത്തിയത്. സംഭവത്തില് പ്രതിഷേധിച്ച് ബി.ജെ.പി ആലപ്പുഴ ജില്ലയില് ഹര്‍ത്താലിന് ആഹ്വാനം ചെയ്തു.\nകഴിഞ്ഞദിവസം കോളേജിലുണ്ടായ സംഘര്‍ഷത്തില് വിശാല് അടക്കം മൂന്നു വിദ്യാര്‍ഥികള്‍ക്കു വെട്ടേറ്റിരുന്നു. ആക്രമണത്തില് പരിക്കേറ്റ ചെങ്ങന്നൂര് മുണ്ടന്‍കാവ് സ്വദേശി ശ്രീജിത്ത് (അമ്പിളി- 19), വെണ്‍മണി സ്വദേശി വിഷ്ണുപ്രസാദ് (20) എന്നിവര് ആശുപത്രിയിലാണ്.\nവിഷ്ണുപ്രസാദ് ക്രിസ്ത്യന് കോളജിലെ അവസാനവര്‍ഷ ബി.എസ്.സി വിദ്യാര്‍ഥിയാണ്. ഇവരെക്കൂടാതെ വിദ്യാര്‍ഥികളായ ആറുപേര്‍ക്ക് ആക്രമണത്തില് പരിക്കേറ്റതായും പറയുന്നു. ചെങ്ങന്നൂര് ക്രിസ്ത്യന് കോളേജില് ഒന്നാംവര്‍ഷ ബിരുദ വിദ്യാര്‍ഥികള്‍ക്കു ക്ലാസ് തുടങ്ങുന്ന ദിവസമായിരുന്നു ഇന്നലെ. ഇതിനോടനുബന്ധിച്ച് എ.ബി.വി.പിയുടെ നേതൃത്വത്തില് കോളജ് കാമ്പസിനു പുറത്തു പ്രവേശനകവാടത്തിനു താഴെ പുതിയ വിദ്യാര്‍ഥികളെ സ്വാഗതം ചെയ്തുകൊണ്ടു സരസ്വതി പൂജ നടത്താന് തയാറെടുത്തിരുന്നു.\nസരസ്വതീദേവിയുടെയും വിവേകാനന്ദന്റെയും ഛായാചിത്രങ്ങള് വച്ച് ഇവിടെ വിളക്കു തെളിച്ചു. കാമ്പസിലേക്കു കടന്നുവരുന്ന വിദ്യാര്‍ഥികളെ തട്ടത്തില് കരുതിയിരുന്ന കുങ്കുമവും കളഭവും അണിയിച്ചാണ് എ.ബി.വി.പി പ്രവര്‍ത്തകര് കടത്തിവിട്ടിരുന്നത്. ഇതുമായി ബന്ധപ്പെട്ട ക്യാമ്പസ് ഫ്രണ്ട് പ്രവര്‍ത്തകരുമായുണ്ടായ തര്‍ക്കമാണ് അക്രമത്തിന് പിന്നില്.\n20 ഓളം പേരടങ്ങുന്ന സംഘമാണു അക്രമിച്ചതെന്നും ഇവരുടെ കൈവശം മാരകായുധങ്ങള് ഉണ്ടായിരുന്നെന്നും ചികിത്സയിലുള്ളവര് പോലീസിനു മൊഴിനല്കി. ആക്രമണത്തില് പരിക്കേറ്റവരുടെ നിലവിളി കേട്ടു സമീപവാസികള് ഓടിയെത്തിയപ്പോഴേക്കും അക്രമിസംഘം ബൈക്കുകളില് കയറി രക്ഷപ്പെട്ടു.\nമൂന്നുപേരെ അക്രമിസംഘം വെട്ടിപ്പരിക്കേല്പിച്ച സംഭവത്തില് പ്രതിഷേധിച്ച് ഇന്നു സംസ്ഥാന വ്യാപകമായി കാമ്പസുകളിലും മറ്റു വിദ്യാലയങ്ങളിലും പഠിപ്പുമുടക്കിന് ആഹ്വാനം ചെയ്തതായി എ.ബി.വി.പി സംസ്ഥാന സെക്രട്ടറി എം. അനീഷ്‌കുമാര് അറിയിച്ചു.


നിരീക്ഷണത്തിലിരിക്കെ പുറത്തിറങ്ങിയത് റിപ്പോര്‍ട്ട് ചെയ്ത ആരോഗ്യപ്രവര്‍ത്തകയെ പ്രവാസി വീട്ടില് കയറി ആക്രമിച്ചു | man who is in quarantine attacked health worker\nനിരീക്ഷണത്തിലിരിക്കെ പുറത്തിറങ്ങിയത് റിപ്പോര്‍ട്ട് ചെയ്ത ആരോഗ്യപ്രവര്‍ത്തകയെ പ്രവാസി വീട്ടില് കയറി ആക്രമിച്ചു\nThiruvananthapuram, First Published 24, Mar 2020, 11:15 AM IST\nനിരീക്ഷണത്തില് കഴിയാന് നിര്‍ദ്ദേശിച്ചിട്ടും ഇത് നിഷേധിച്ച് പുറത്ത് കറങ്ങി നടന്നത് ആരോഗ്യവകുപ്പ് അധികൃതരെ അറിയിച്ചതിനാണ് ലിസിയെ വിഷ്ണു ആക്രമിച്ചതെന്ന്...\nതിരുവനന്തപുരം: കൊവിഡ് 19 സംശയിച്ച് നിരീക്ഷണത്തില് കഴിയുന്നതിനിടെ യുവാവ് ആരോഗ്യപ്രവര്‍ത്തകയെ വീട്ടില് കയറി ആക്രമിച്ചു. വാമനപുരം പഞ്ചായത്തിലെ ആശാവര്‍ക്കര് ലിസി (37)നെയാണ് ആക്രമിച്ചത്. സംഭവത്തില് പ്രതിയായ വിഷ്ണു(27)വിനെതിരെ പൊലീസ് കേസെടുത്തു. ജാമ്യമില്ലാ വകുപ്പ് പ്രകാരമാണ് കേസെടുത്തിരിക്കുന്നത്. പൂവത്തൂര് സ്വദേശികളാണ് ഇരുവരും.\nനിരീക്ഷണത്തില് കഴിയാന് നിര്‍ദ്ദേശിച്ചിട്ടും ഇത് നിഷേധിച്ച് പുറത്ത് കറങ്ങി നടന്നത് ആരോഗ്യവകുപ്പ് അധികൃതരെ അറിയിച്ചതിനാണ് ലിസിയെ വിഷ്ണു ആക്രമിച്ചതെന്ന് പൊലീസ് വ്യക്തമാക്കി. തിങ്കളാഴ്ച വൈകീട്ട് നാല് മണിയോടെയായിരുന്നുസംഭവം.\nലിസിയുടെ വീട്ടില് അതിക്രമിച്ച് കയറിയ വിഷ്ണു അസഭ്യം വിളിക്കുകയും മര്‍ദ്ദിക്കുകയുമായിരുന്നു. താന് ഗള്‍ഫില് നിന്ന് നാട്ടിലെത്തിയ വിവരം ആരോഗ്യവകുപ്പിനെ അറിയിച്ചതെന്തിനെന്ന് ചോദിച്ചായിരുന്നു ആക്രമണം. ലിസിയുടെ മുടിയില് ചുറ്റിപ്പിടിച്ചാണ് ഇയാള് മര്‍ദ്ദിച്ചത്. മുഖത്തും ചെവിയിലും തലയിലും ഇയാള് ഇടിച്ചു. പത്ത് മിനുട്ടോളം മര്‍ദ്ദനം തുടര്‍ന്നു.\nലിസിയുടെയും മകളുടെയും നിലവിളി കേട്ട് സമീപവാസികള് ഓടിയെത്തിയതോടെ വിഷ്ണു ഓടി രക്ഷപ്പെടുകയായിരുന്നു. സാരമായി പരിക്കേറ്റ ലിസിയെ വാമനപുരം സര്‍ക്കാര് ആശുപത്രിയില് പ്രവേശിപ്പിച്ചു. കഴിഞ്ഞ 9നാണ് വിഷ്ണു നാട്ടിലെത്തിയത്. നിരീക്ഷണത്തില് വീട്ടിലിരിക്കാന് ആവശ്യപ്പെട്ടിട്ടും ഇയാള് അനുസരിച്ചിരുന്നില്ലെന്ന് ആരോഗ്യവകുപ്പ് അധികൃതര് പറഞ്ഞു.\nഇയാള് വീട്ടില് നിന്ന് പുറത്തിറങ്ങി നടക്കാന് തുടങ്ങിയതോടെ ആരോഗ്യവകുപ്പ് ഇടപെട്ടു. ലിസി ഉള്‍പ്പെട്ട ടീമിനായിരുന്നു നിരീക്ഷണ ചുമതല. കഴിഞ്ഞ രണ്ടാഴ്ചയായി കൊവിഡ് 19 ന്റെ പ്രവര്‍ത്തനങ്ങളിലായിരുന്നു ലിസി. ഇവരെ ആക്രമിച്ചതിന് ശേഷം രക്ഷപ്പെട്ട വിഷ്ണുവിനായി പൊലീസ് തെരച്ചില് ഈര്‍ജ്ജിതമാക്കിയിരിക്കുകയാണ്. വിഷ്ണുവിന്റെ പാസ്‌പോര്‍ട്ട് പൊലീസ് കണ്ടുകെട്ടും.\nhealth worker attacked


തേങ്ങയും തേങ്ങാപ്പാലും | Malayalam News\nസൗന്ദര്യത്തിനും മുടി വളർച്ചക്കും മികച്ച വഴിയാണ് തേങ്ങാപ്പാൽ. മുടി വളർച്ചയുടെ അത്യാവശ്യ ഘട്ടങ്ങളിൽ തേങ്ങാപ്പാൽ ഉപയോഗിക്കാം. മുടി വളർച്ചയെ വളരെയധികം സഹായിക്കുമെന്ന് നമുക്കറിയാം. അതുകൊണ്ടു തന്നെ മുടി സംരക്ഷണത്തിലും തേങ്ങാപ്പാൽ ഉപയോഗിക്കുന്നത് എങ്ങനെ.\nതേങ്ങാപ്പാൽ എടുക്കേണ്ട വിധം\nചിരവിയ തേങ്ങയിൽനിന്നും തേങ്ങാപ്പാൽ പിഴിഞ്ഞെടുക്കുക. പിഴിഞ്ഞെടുത്ത തേങ്ങാപ്പാൽ നല്ല പോലെ അരിച്ച് ചീനച്ചട്ടിയിൽ കുറച്ച് സമയം ചൂടാക്കുക. മാക്‌സിമം അഞ്ച് മിനിട്ട്. അതിനു ശേഷം തേങ്ങാപ്പാൽ ഫ്രിഡ്ജിൽ വെച്ച് തണുപ്പിക്കുക. പിറ്റേ ദിവസം ഉപയോഗിക്കാം.\nമുടി വൃത്തിയായി ചീകിയ ശേഷം പഞ്ഞി കൊണ്ട് തേങ്ങാപ്പാലിൽ മുക്കി അത് തലയോട്ടിയിലും മറ്റും പുരട്ടുക. പുരട്ടിക്കഴിഞ്ഞതിനു ശേഷം മുടി പൊതിഞ്ഞു കെട്ടി സൂക്ഷിക്കണം. അഞ്ച് മുതൽ ആറു മണിക്കൂർ വരെയെങ്കിലും ഈ രീതിയിൽ മുടി കെട്ടിവെക്കണം. തേങ്ങാപ്പാൽ മുടിയുടെ വേരുകളിലേക്കും തലയോട്ടിയിലേക്കും ഇറങ്ങിച്ചെല്ലുന്നതിനു വേണ്ടിയാണ് ഇതു ചെയ്യുന്നത് . പിന്നീട് ഷാമ്പൂ ഉപയോഗിച്ച് കഴുകിക്കളയാം.\nഷാമ്പൂ ഉപയോഗിച്ച ശേഷം കണ്ടീഷണർ ഇടുന്നതും നല്ലതാണ്. ഇത്തരത്തിലുള്ള കണ്ടീഷനിംഗ് തേങ്ങാപ്പാൽ കൊണ്ടു തന്നെ ഉണ്ടാക്കാം. അതിനായി നാലു ടേബിൾ സ്പൂൺ തേങ്ങാപ്പാൽ തേനും ഒലീവ് ഓയിലുമായി മിക്‌സ് ചെയ്യുക. ഇത് രണ്ട് മിനിട്ട് ചൂടാക്കിയ ശേഷം മുടിയിൽ പുരട്ടുക. ഒരു മണിക്കൂറിനു ശേഷം കഴുകിക്കളയുക.


1195 പുതുവർഷഫലം വൃശ്ചികംരാശി | Malayalam New Year Prediction 1195 | ജ്യോതിഷം | Astrology | Manorama Online\n1195 പുതുവർഷഫലം ധനു രാശിക്കാർക്ക് എങ്ങനെ?\nഅരുവിക്കര കൃഷ്ണാ ശ്രീകണ്ഠന് നായർ August 20, 2019 10:45 AM IST\n(1956, 68, 80, 92, 2004, 2016 എന്നീ വർഷങ്ങളിൽ ജനിച്ചവർക്കും ധനു രാശിക്കാർക്കും ധനു ലഗ്നമായവർക്കും ധനുമാസത്തിൽ ജനിച്ചവർക്കും ബാധകം.)\nപൊതുവിൽ 1195 ഈ രാശിക്കാർക്ക് നേട്ടങ്ങളുടെ കാലമാണ്. പ്രേമബന്ധത്തിലേർപ്പെട്ട് പരാജയപ്പെടാനിടയുള്ളതിനാൽ അത്തരം കാര്യത്തിലിടപെടാതിരിക്കുന്നതാകും നന്ന്. ഈ വർഷം നല്ല യാത്രകൾ പോകാൻ ഇടവരും. പഠിതാക്കൾക്ക് ഈ വർഷം നല്ല സമയമായിരിക്കും. സ്കൂളിലും കോളജിലും ഇഷ്ടപ്പെട്ട വിഷയത്തിൽ അഡ്മിഷൻ ലഭിക്കും. ഒന്നിനു പുറകിൽ ഒന്നായി പല വിഷയങ്ങളിലും അറിവ് സമ്പാദിക്കുന്നതാണ്. വിദ്യാഭ്യാസപരമായോ തൊഴിൽപരമായോ വിദേശയാത്ര ചെയ്യാൻ യോഗമുണ്ടാകുന്നതാണ്.\nആരോഗ്യപരമായി അല്പം മോശമായിരിക്കും. കഴുത്തിലും തൊണ്ടയ്ക്കും അസുഖങ്ങൾ വരാം. ഇടുപ്പിനും വൃക്ക രോഗത്തിനും ഇടയുള്ളതിനാൽ കൂടുതൽ ശ്രദ്ധിക്കേണ്ടതാണ്. അസുഖങ്ങൾ വന്നാൽ ഉടൻതന്നെ ഡോക്ടറെ കണ്ട് ചികിത്സ നേടേണ്ടതാണ്.\nവീട്ടിലും കുടുംബത്തിലും അനുഭവിക്കുന്ന ദുരിതങ്ങളിൽ നിന്നും മോചനമുണ്ടാകുന്നതാണ്. വീട്ടിൽ സ്വർഗ്ഗതുല്യമായ അനുഭവങ്ങള് ഉണ്ടാകുന്നതാണ്. കുടുംബത്തിൽ സ്നേഹവും സമാധാനവും ലഭിക്കും. ആത്മീയ കാര്യങ്ങളിൽ വീട്ടുകാരിൽ ചിലർക്ക് താൽപര്യം കൂടും. ചില വാക്കുകൾ ഉപയോഗിക്കുന്നത് കുടുംബത്തിൽ മറ്റുള്ളവർക്ക് വേദനിപ്പിക്കുന്നതായും കുറ്റപ്പെടുത്തുന്നതായും തോന്നാം. അതിൽ നിന്നും അവരെ ബോധ്യപ്പെടുത്തി അവസരോചിതമായി പറഞ്ഞ് മനസ്സിലാക്കി മാറ്റിയെടുക്കണം. ഇളയ സഹോദരങ്ങൾക്കും ചെറു കുട്ടികൾക്കും നല്ല സമയമായിരിക്കും.\nധനപരമായും തൊഴിൽപരമായും നല്ല സമയമാണ്. ഇടപെടുന്ന കാര്യങ്ങൾ ലാഭത്തിൽ കലാശിക്കും. അനാവശ്യ ചിലവുകളും ദുർവ്യയങ്ങളും കുറയ്ക്കുന്നതാണ്. നിക്ഷേപത്തിലൂടെയുള്ള ധനം കൈവശം വന്നുചേരുന്നതാണ്. പല രീതിയിലുള്ള ക്രയവിക്രയത്തിലൂടെ ധനസമ്പാദനം ഉണ്ടാകുന്നതാണ്. കുടുംബസ്വത്തിലൂടെയോ വിൽപത്രത്തിലൂടെയോ ഉള്ള ധനം ലഭിക്കുന്നതാണ്. എസ്റ്റേറ്റിന്റെ ഉടമസ്ഥതയോ അതിലെ മറ്റ് ഉയർന്ന പദവിയോ ബിസിനസ് പാർട്ട്ണർ പദവിയോ ലഭിക്കാം. തൊഴിലിൽ മാറ്റങ്ങളും, സ്ഥിരതയും പ്രതീക്ഷിക്കാം.\nസാമൂഹിക ജീവിതത്തിൽ സ്നേഹാദരങ്ങൾ ലഭിക്കും. ലൗകിക ജീവിതത്തിൽ കുറെയേറെ ശ്രദ്ധിക്കേണ്ടതാണ്. അയൽപക്കക്കാരുമായി നീരസമുണ്ടാകാതെ ശ്രദ്ധിക്കേണ്ടതാണ്. സ്നേഹബന്ധത്തിൽ ഇടപെടുന്നവർ അതിലൂടെ മോശമായ അഭിപ്രായങ്ങൾ കേൾക്കാനിടയുള്ളതിനാൽ മാറി നിൽക്കുന്നത് നന്നായിരിക്കും. അനാവശ്യമായി മറ്റുള്ളവരുടെ കാര്യത്തിലിടപെട്ട് സമയം പാഴാക്കാതെ സ്വന്തം കാര്യം നോക്കി ജീവിക്കുന്നതായിരിക്കും കൂടുതൽ നന്ന്. ആത്മീയതയുടെ പേരിൽ ധാരാളം ധനം ചിലവഴിച്ച് സ്വയം നഷ്ടത്തിലേക്ക് ഇറങ്ങിതിരിക്കാതിരിക്കാൻ ശ്രദ്ധിക്കേണ്ടതാണ്. തിരികെ കിട്ടുമെന്ന രീതിയിൽ ചിലവഴിക്കുന്ന പണം തിരിച്ച് വന്നെത്തുമെന്ന് കരുതി ജീവിക്കുന്നത് ദുഃഖത്തിൽ കലാശിക്കുന്നതാണ്. ആയതിനാൽ ചിലവുകൾ സ്വയം കൈപിടിക്കുള്ളിലൊതുക്കി ധനം വിനിയോഗിക്കുന്നത് നന്നായിരിക്കും.\nഭാഗ്യനിറങ്ങൾ – കറുപ്പ്, ഇൻഡിഗോ, മഞ്ഞ, ഓറഞ്ച്, നീല, കടുംനീല


ആറ് ദിവസത്തെ ബഹിരാകാശ സന്ദര്‍ശനത്തിന് ശേഷം എലന് മസ്കിന്‍റെ സ്പേസ് എക്സ് കാപ്സ്യൂള് ഭൂമിയിലെത്തി\nഅമേരിക്കയുടെ ബഹിരാകാശ ഏജന്‍സിയായ നാസയ്ക്കുവേണ്ടി ബഹിരാകാശ ദൌത്യങ്ങള് ഇനി സ്പേസ് എക്സിന്‍റെ ഈ വാഹനമാകും നിര്‍വഹിക്കുക.\n10 Mar, 2019 at 03:14 AM\nആറ് ദിവസത്തെ ബഹിരാകാശ സന്ദര്‍ശനത്തിന് ശേഷം എലന് മസ്കിന്‍റെ സ്പേസ് എക്സ് കാപ്സ്യൂള് ഭൂമിയിലെത്തി. ഇന്നലെ അറ്റ്ലാന്‍റിക് കടലിലാണ് സുരക്ഷിതമായി തിരിച്ചിറങ്ങിയത്. ഇതോടെ മനുഷ്യരെ ബഹിരാകാശത്ത് എത്തിക്കുന്നതിനുള്ള അമേരിക്കയുടെ പുതിയ ശ്രമം വിജയിച്ചിരിക്കുകയാണ്.\nകഴിഞ്ഞ ശനിയാഴ്ചയാണ് ഫ്ലോറിഡ കെന്നടി സ്പേസ് സെന്‍ററില് നിന്നും എലന് മസ്കിന്‍റെ സ്പേസ് എക്സ് കാപ്സ്യൂള് ബഹിരാകശത്തേക്ക് കുതിച്ചുയര്‍ന്നത്. ഫാല്‍ക്കന്9എന്ന റോക്കറ്റാണ് കാപ്സ്യൂളിനെ അന്താരാഷ്ട്ര ബഹിരാകാശ നിലയത്തില് എത്തിച്ചത്. ആറ് ദിവസം നീണ്ടു നിന്ന പരീക്ഷണങ്ങള്‍ക്കൊടുവില് ഇന്നലെയാണ് സ്പേസ് എക്സിന്‍റെ കാപ്സ്യൂള് വിജയകരമായി ഭൂമിയില് തിരിച്ചെത്തിയത്. ഇതോടെ അമേരിക്കയുടെ ബഹിരാകാശ യാത്രകള്‍ക്ക് പുതിയ ചിറകുകളാണ് മുളച്ചത്. ബഹിരാകാശ യാത്രകരുടെ വേഷം ധരിച്ച രണ്ട് ഡമ്മികളാണ് ഇതില് ഉണ്ടായിരുന്നത്. പരീക്ഷണം വിജയകരമായതിനാല് ജൂലൈയില് രണ്ട് യാത്രികരുമായി ഈ വാഹനം ബഹിരാകാശത്തേക്ക് കുതിക്കുമെന്നാണ് അധികൃതര് പറയുന്നത്.\nഅന്താരാഷ്ട്ര ബഹിരാകാശ നിലയത്തിലെ യുഎസ്, കനേഡിയന് ബഹിരാകാശ യാത്രികര് ഇതിനകത്ത് കയറി പരിശോധനകള് നടത്തിരുന്നു. കൂടാതെ ഇതിനകത്തുണ്ടായിരുന്ന ഡമ്മികളില് ഘടിപ്പിച്ച സെന്‍സറുകള് കൃത്യമായി പ്രവര്‍ത്തിച്ചിരുന്നുവെന്നും സ്പേസ് എക്സ് അധികൃതര് വ്യക്തമാക്കി. 2011 ല് അമേരിക്ക സ്പേസ് ഷട്ടില് പദ്ധതികള് അവസാനിപ്പിച്ചിരുന്നു. ശേഷം റഷ്യയുടെ സോയൂസ് വാഹനത്തിനെയായിരുന്നു ആശ്രയിച്ചിരുന്നത്. അമേരിക്കയുടെ ബഹിരാകാശ ഏജന്‍സിയായ നാസയ്ക്കുവേണ്ടി ബഹിരാകാശ ദൌത്യങ്ങള് ഇനി സ്പേസ് എക്സിന്‍റെ ഈ വാഹനമാകും നിര്‍വഹിക്കുക.


പറയാനുള്ളതെല്ലാം പറഞ്ഞു, രാജിതീരുമാനത്തിൽ ഉറച്ചു നിൽക്കുന്നു -വി.എം. സുധീരൻ | Stands firm in resignation - VM Sudheeran | Madhyamam\ndate_range 27 Sep 2021 12:49 PM GMT\nപറയാനുള്ളതെല്ലാം പറഞ്ഞു, രാജിതീരുമാനത്തിൽ ഉറച്ചു നിൽക്കുന്നു -വി.എം. സുധീരൻ\nപുതിയ നേതൃത്വം പ്രതീക്ഷക്കൊത്ത് മുന്നോട്ടുപോയില്ല\nതിരുവനന്തപുരം: സംസ്ഥാന കോൺഗ്രസിെൻറ പുതിയ നേതൃത്വത്തില് വലിയ പ്രതീക്ഷയുണ്ടായിരുന്നെങ്കിലും അതിനൊത്ത് മുന്നോട്ടുപോയില്ലെന്ന് നേതാവ് വി.എം. സുധീരൻ. എ.െഎ.സി.സി ജനറൽ സെക്രട്ടറി താരിഖ് അന്‍വറുമായുള്ള കൂടിക്കാഴ്ചക്കുശേഷം മാധ്യമങ്ങളോട് സംസാരിക്കുകയായിരുന്നു അദ്ദേഹം.\nനേതൃത്വം തെറ്റായ ശൈലിയാണ് സ്വീകരിച്ചിരിക്കുന്നത്. കോണ്‍ഗ്രസ് സംസ്‌കാരത്തിന് യോജിക്കാത്ത ചില നടപടികളും അവരുടെ ഭാഗത്തുനിന്നുണ്ടായി. താന് ഇന്നുവരെ പരസ്യമായി ഒന്നും പറഞ്ഞില്ല. കാര്യങ്ങള് കൈവിട്ടുപോയപ്പോഴാണ് പ്രതികരിച്ചത്.\nകോണ്‍ഗ്രസ് നേതൃത്വത്തിന് കത്തയച്ചിട്ടും പ്രതികരണമുണ്ടായില്ല. തെൻറ ആശങ്കകൾ താരിഖ് അന്‍വറുമായി പങ്കുെവച്ചു. ശരിതെറ്റുകള് ചര്‍ച്ചചെയ്ത് തീരുമാനിക്കണം.\nതനിക്ക് ഒരു സ്ഥാനവും വേണ്ട. കോണ്‍ഗ്രസ് ദുര്‍ബലപ്പെടാതിരിക്കാനുള്ള നടപടികൾ ഹൈകമാൻഡിൽനിന്നുണ്ടാകണമെന്നും സുധീരന് പറഞ്ഞു.\nദൗത്യം വഴിമാറിയെങ്കിലും കൂടിക്കാഴ്ചകളുമായി താരിഖ് അൻവർ\nതിരുവനന്തപുരം: പാർട്ടി പുനഃസംഘടനയുമായി ബന്ധപ്പെട്ട അഭിപ്രായങ്ങൾ ആരായുകയായിരുന്നു കേരളത്തിെൻറ ചുമതലയുള്ള എ.െഎ.സി.സി ജനറൽ സെക്രട്ടറി താരിഖ് അൻവറിെൻറ ദൗത്യമെങ്കിലും പുതിയ സംസ്ഥാന നേതൃത്വത്തോടുള്ള മുല്ലപ്പള്ളി രാമചന്ദ്രെൻറ അതൃപ്തിയും വി.എം. സുധീരെൻറ പ്രതിഷേധ രാജിയും ചർച്ചകളെ വഴിതിരിച്ചുവിട്ടു. സംഘടനാപ്രശ്നങ്ങൾ സംബന്ധിച്ച് വി.എം. സുധീരൻ, മുല്ലപ്പള്ളി രാമചന്ദ്രൻ എന്നവർക്കുപുറമെ മുൻ പ്രതിപക്ഷ നേതാവ് രമേശ് ചെന്നിത്തല, യു.ഡി.എഫ് കൺവീനർ എം.എം. ഹസൻ എന്നിവരുമായും അദ്ദേഹം ചർച്ച നടത്തി. ആരോഗ്യപ്രശ്നങ്ങളെ തുടർന്ന് അങ്കമാലിയിൽ ആയുർേവദ ചികിത്സയിലായതിനാൽ ഉമ്മൻ ചാണ്ടിയുമായി ചർച്ച നടത്താനായില്ല. കെ.പി.സി.സി പ്രസിഡൻറ് കെ. സുധാകരൻ, പ്രതിപക്ഷ നേതാവ് വി.ഡി. സതീശൻ എന്നിവരുമായി കഴിഞ്ഞ ദിവസങ്ങളിൽ താരിഖ് വിശദമായ കൂടിയാലോചന നടത്തിയിരുന്നു.\nതിങ്കളാഴ്ച രാവിലെ മുല്ലപ്പള്ളിയുമായി നടത്തിയ കൂടിക്കാഴ്ചക്കുശേഷമാണ് കെ.പി.സി.സി ആസ്ഥാനത്ത് എം.എം. ഹസനെ കണ്ടത്. രാഷ്ട്രീയകാര്യസമിതിയിൽനിന്നും എ.ഐ.സി.സിയിൽനിന്നുമുള്ള സുധീരെൻറ രാജിയുടെ സാഹചര്യങ്ങളും ചർച്ചയായി. പാർട്ടിയുടെ നയപരമായ കാര്യങ്ങൾ തീരുമാനിക്കാൻ രൂപവത്കരിച്ച രാഷ്ട്രീയകാര്യ സമിതി പുതിയ നേതൃത്വം വന്നശേഷം ഒരു തവണ മാത്രമാണ് ചേർന്നതെന്നും ഇത് എല്ലാവരെയും വിഷമിപ്പിക്കുന്നെന്നും താരിഖിനെ ഹസൻ അറിയിച്ചതായി സൂചനയുണ്ട്. തീരുമാനങ്ങൾ നേതൃതലത്തിൽ പ്രഖ്യാപിക്കുമ്പോൾ മാത്രമാണ് അറിയുന്നതെന്നും അതുവരെ എല്ലാവരും ഇരുട്ടിലാണെന്നും അദ്ദേഹം അറിയിച്ചു. വൈകീട്ട് വസതിയിലെത്തി കണ്ടപ്പോൾ സുധീരനും പരിഭവങ്ങൾ തുറന്നുപറഞ്ഞു. ഇതിനുശേഷമാണ് രമേശ് ചെന്നിത്തലയെ വഴുതക്കാട്ടെ വസതിയിലെത്തി താരിഖ് കണ്ടത്. സുധീരൻ ഉയർത്തുന്ന പ്രശ്നങ്ങൾ ഗൗരവത്തോടെ കാണണമെന്ന് ചെന്നിത്തലയും അറിയിച്ചതായാണ് സൂചന. നേതാക്കളുടെ വികാരം കോൺഗ്രസ് അധ്യക്ഷയെയും രാഹുൽ ഗാന്ധിയെയും ധരിപ്പിക്കാമെന്ന് എല്ലാവരോടും വ്യക്തമാക്കിയാണ് താരിഖ് മടങ്ങിയത്.\nNews Summary - Stands firm in resignation - VM Sudheeran


കോവാക്‌സിന് നിര്‍മാണ കമ്പനിയിലെ 50 ജീവനക്കാര്‍ക്ക് കൊവിഡ്; വിവരം പുറത്തുവിട്ടത് ജെഎംഡി സുചിത്ര\nകൊവിഡ് വാക്‌സിന് ഉത്പാദിപ്പിക്കുന്ന ഹൈദരാബാദ് ഭാരത് ബയോടെക്കിലെ 50 ജീവനക്കാര്‍ക്ക് കൊവിഡ് 19 സ്ഥിരീകരിച്ചു. കമ്പനി ജോയിന്റ് മാനേജിംഗ് ഡയറക്ടര് സുചിത്ര എല്ലയാണ് ഇക്കാര്യം ട്വിറ്ററിലൂടെ അറിയിച്ചത്. വാക്‌സിന് വിതരണവുമായി ബന്ധപ്പെട്ട പരാതികള് തങ്ങളുടെ സംഘത്തെ വേദനിപ്പിച്ചെന്ന മുഖവുരയോടെ തുടങ്ങിയ ട്വിറ്റിലാണ് ജീവനക്കാരുടെ കൊവിഡ് ബാധയുടെ കാര്യവും സുചിത്ര അറിയിച്ചത്. ലോക്ഡൗണിനിടയിലും 24 മണിക്കൂറും കമ്പനി പ്രവര്‍ത്തിക്കുന്നുണ്ടെന്നും വാക്‌സിന് നിര്‍മ്മാണം തുടരുകയാണെന്നും സുചിത്ര അറിയിച്ചു. ഭാരത് ബയോടെക്കിലെ കൊവിഡ് ബാധ സോഷ്യല്‍മീഡിയയില് വന് ചര്‍ച്ചയാവുകയാണ്. ജീവനക്കാര്‍ക്ക് കമ്പനി […]\nകൊവിഡ് വാക്‌സിന് ഉത്പാദിപ്പിക്കുന്ന ഹൈദരാബാദ് ഭാരത് ബയോടെക്കിലെ 50 ജീവനക്കാര്‍ക്ക് കൊവിഡ് 19 സ്ഥിരീകരിച്ചു. കമ്പനി ജോയിന്റ് മാനേജിംഗ് ഡയറക്ടര് സുചിത്ര എല്ലയാണ് ഇക്കാര്യം ട്വിറ്ററിലൂടെ അറിയിച്ചത്. വാക്‌സിന് വിതരണവുമായി ബന്ധപ്പെട്ട പരാതികള് തങ്ങളുടെ സംഘത്തെ വേദനിപ്പിച്ചെന്ന മുഖവുരയോടെ തുടങ്ങിയ ട്വിറ്റിലാണ് ജീവനക്കാരുടെ കൊവിഡ് ബാധയുടെ കാര്യവും സുചിത്ര അറിയിച്ചത്. ലോക്ഡൗണിനിടയിലും 24 മണിക്കൂറും കമ്പനി പ്രവര്‍ത്തിക്കുന്നുണ്ടെന്നും വാക്‌സിന് നിര്‍മ്മാണം തുടരുകയാണെന്നും സുചിത്ര അറിയിച്ചു.\nഭാരത് ബയോടെക്കിലെ കൊവിഡ് ബാധ സോഷ്യല്‍മീഡിയയില് വന് ചര്‍ച്ചയാവുകയാണ്. ജീവനക്കാര്‍ക്ക് കമ്പനി വാക്‌സിന് നല്‍കിയിരുന്നില്ലേ, എങ്ങനെയാണ് ഇവര്‍ക്ക് രോഗം ബാധിച്ചത് തുടങ്ങി നിരവധി ചോദ്യങ്ങളാണ് സോഷ്യല്‍മീഡിയയില് നിന്ന ഉയരുന്നത്.\nഅതേസമയം, ബജറ്റില് നീക്കിവച്ച 35,000 കോടി രൂപ പൂര്‍ണമായും വാക്‌സിന് വാങ്ങാന് വിനിയോഗിക്കണമെന്ന് ആവശ്യപ്പെട്ട് 12 പ്രതിപക്ഷ പാര്‍ട്ടികള് പ്രധാനമന്ത്രി നരേന്ദ്ര മോദിക്ക് വീണ്ടും കത്തയച്ചു. ആദ്യ കത്തിലെ നിര്‍ദേശങ്ങള് കേന്ദ്രസര്‍ക്കാര് അവഗണിച്ച സാഹചര്യത്തിലാണ് വീണ്ടും കത്തയക്കേണ്ടി വന്നതെന്നും പ്രതിപക്ഷം ചൂണ്ടിക്കാണിച്ചു.\nവിഷയത്തില് സിപിഐഎം പ്രസ്താവന: സാര്‍വത്രികവും സൗജന്യവുമായ വാക്‌സിനേഷന് ഉറപ്പുവരുത്തണമെന്നും ബജറ്റില് നീക്കിവച്ച 35000 കോടി രൂപ പൂര്‍ണമായും വാക്‌സിന് വാങ്ങാന് വിനിയോഗിക്കണമെന്നും ആവശ്യപ്പെട്ട് 12 പ്രതിപക്ഷ പാര്‍ടികള് പ്രധാനമന്ത്രി നരേന്ദ്ര മോഡിക്ക് വീണ്ടും കത്തയച്ചു. ആദ്യമയച്ച കത്തിലെ നിര്‍ദേശങ്ങള് കേന്ദ്രസര്‍ക്കാര് പൂര്‍ണമായും അവഗണിക്കുകയോ തള്ളിക്കളയുകയോ ചെയ്തതിനാലാണ് വീണ്ടും കത്തയക്കേണ്ടി വരുന്നതെന്ന് കത്തില് ചൂണ്ടിക്കാട്ടി. പണം ധൂര്‍ത്തടിച്ചുള്ള സെന്‍ട്രല് വിസ്ത നിര്‍മാണം നിര്‍ത്തി പണം വാക്‌സിനും ഓക്‌സിജനും വേണ്ടി ഉപയോഗിക്കണമെന്നും എല്ലാ സ്രോതസില്‍നിന്നും വാക്‌സിന് സംഭരിക്കണമെന്നും കത്തില് ആവശ്യപ്പെട്ടു.\nസൗജന്യ, സാര്‍വത്രിക വാക്‌സിനേഷന് നടത്തുക, ആഭ്യന്തര വാക്‌സിന് ഉല്‍പ്പാദനം വിപുലപ്പെടുത്താന് നിര്‍ബന്ധിത ലൈസന്‍സിങ് കൊണ്ടുവരിക, പിഎം കെയര് നിധിയിലെ തുക വാക്‌സിനും ഓക്‌സിജനും മറ്റും വിനിയോഗിക്കുക, തൊഴിലില്ലാത്തവര്‍ക്ക് ചുരുങ്ങിയത് ആറായിരം രൂപ വീതം പ്രതിമാസം നല്‍കുക, ആവശ്യമുള്ളവര്‍ക്ക് സൗജന്യ ഭക്ഷ്യധാന്യം വിതരണം ചെയ്യുക എന്നീ ആവശ്യങ്ങള്‍ക്കൊപ്പം ലക്ഷക്കണക്കിന് കര്‍ഷകര് കോവിഡിന് കീഴ്‌പ്പെടാതിരിക്കാനായി കാര്‍ഷിക നിയമങ്ങള് പിന്‍വലിക്കണമെന്നും കത്തില് ആവശ്യപ്പെട്ടു.